8. การจัดการ

8.1 โครงสร้างการจัดการ ณ 31 ธันวาคม 2551

8.1.1 คณะกรรมการ ปตท.

โครงสร้างการจัดการของบริษัท ปตท. จำกัด (มหาชน) ประกอบด้วย คณะกรรมการ ปตท.
และได้แต่งตั้งคณะกรรมการเฉพาะเรื่อง จำนวน 4 คณะ ช่วยกลั่นกรองงานที่มีความสำคัญ ได้แก่
คณะกรรมการตรวจสอบ คณะกรรมการสรรหา คณะกรรมการกำหนดค่าตอบแทน
และคณะกรรมการกำกับดูแลกิจการที่ดี โดยมีประธานเจ้าหน้าที่บริหาร/กรรมการผู้จัดการใหญ่
เป็นผู้บริหารสูงสุดของบริษัท บริหารจัดการผ่านคณะกรรมการจัดการ 14 คณะ ดังมีรายละเอียด
ดังนี้

รายชื่อคณะกรรมการ ปตท. ณ วันที่ 31 ธันวาคม 2551 ประกอบด้วย

+---+----------------------+-----------------+------------------------+
| ล | รายชื่อกรรมการ         | ตำแหน่ง          | วันที่ได้รับแต่งตั้ง           |
| ำ |                      |                 |                        |
| ด |                      |                 |                        |
| ับ |                      |                 |                        |
+---+----------------------+-----------------+------------------------+
| 1 | นายณอคุณ สิทธิพงศ์       | ประธานกรรมการ   | 21 ธันวาคม 2550 ^(1.1)  |
| . |                      |                 | (แทน นายพรชัย รุจิประภา)  |
|   |                      |                 |                        |
|   |                      |                 |                        |
+---+----------------------+-----------------+------------------------+
| 2 | นายจุลยุทธ หิรัณยะวสิต    | กรรมการอิสระ     | 11 เมษายน 2551 ^(1.2)  |
| . |                      |                 | (แทน พล.อ. อภิชาต       |
|   |                      |                 | เพ็ญกิตติ)                |
|   |                      |                 |                        |
+---+----------------------+-----------------+------------------------+
| 3 | นายจักรมณฑ์ ผาสุกวนิช    | กรรมการอิสระ     | 30 เมษายน 2550         |
| . |                      |                 |                        |
|   |                      |                 |                        |
|   |                      |                 |                        |
+---+----------------------+-----------------+------------------------+
| 4 | พลเอก สมทัต อัตตะนันทน์  | กรรมการอิสระ     | 11 เมษายน 2549         |
| . |                      |                 |                        |
|   |                      |                 |                        |
|   |                      |                 |                        |
+---+----------------------+-----------------+------------------------+
| 5 | หม่อมหลวงปาณสาร       | กรรมการอิสระ     | 11 เมษายน 2549         |
| . | หัสดินทร               |                 |                        |
|   |                      |                 |                        |
|   |                      |                 |                        |
+---+----------------------+-----------------+------------------------+
| 6 | นายอำพน กิตติอำพน      | กรรมการอิสระ     | 11 เมษายน 2551         |
| . |                      |                 |                        |
|   |                      |                 |                        |
|   |                      |                 |                        |
+---+----------------------+-----------------+------------------------+
| 7 | คุณพรทิพย์ จาละ         | กรรมการอิสระ     | 30 เมษายน 2550         |
| . |                      |                 |                        |
|   |                      |                 |                        |
|   |                      |                 |                        |
+---+----------------------+-----------------+------------------------+
| 8 | นายพานิช พงศ์พิโรดม     | กรรมการ         | 1 มกราคม 2551 ^(1.3)   |
| . |                      |                 | (แทน นายเมตตา บันเทิงสุข) |
|   |                      |                 |                        |
|   |                      |                 |                        |
+---+----------------------+-----------------+------------------------+
| 9 | คุณหญิงชฎา วัฒนศิริธรรม   | กรรมการอิสระ     | 30 เมษายน 2550         |
| . |                      |                 |                        |
|   |                      |                 |                        |
|   |                      |                 |                        |
+---+----------------------+-----------------+------------------------+
| 1 | นายนริศ ชัยสูตร         | กรรมการ         | 11 เมษายน 2551 ^(1.4)  |
| 0 |                      |                 | (แทน นางพันธ์ทิพย์ สุรทิณฑ์)  |
| . |                      |                 |                        |
|   |                      |                 |                        |
+---+----------------------+-----------------+------------------------+
| 1 | นายชัยเกษม นิติสิริ       | กรรมการอิสระ     | 22 กันยายน 2551 ^(1.5)  |
| 1 |                      |                 | (แทน นายนนทิกร          |
| . |                      |                 | กาญจนะจิตรา)            |
|   |                      |                 |                        |
+---+----------------------+-----------------+------------------------+
| 1 | นายอนุวัฒน์ เมธีวิบูลวุฒิ    | กรรมการอิสระ     | 21 พฤศจิกายน 2551       |
| 2 |                      |                 | ^(1.6)                 |
| . |                      |                 | (แทน นายสุชาติ           |
|   |                      |                 | ธาดาธำรงเวช)           |
+---+----------------------+-----------------+------------------------+
| 1 | นางพรรณี สถาวโรดม     | กรรมการ         | 30 เมษายน 2550         |
| 3 |                      |                 |                        |
| . |                      |                 |                        |
|   |                      |                 |                        |
+---+----------------------+-----------------+------------------------+
| 1 | นายประเสริฐ บุญสัมพันธ์   | กรร             | -                      |
| 4 |                      | มการและเลขานุการ | ดำรง                   |
| . |                      |                 | ตำแหน่งกรรมการผู้จัดการใหญ่ |
|   |                      | (ประธาน         | ครบวาระที่ 1             |
|   |                      | เจ้าหน้าที่บริหาร/กร | และพ้นจากตำแหน่งเมื่อ      |
|   |                      | รมการผู้จัดการใหญ่) |                        |
|   |                      |                 | 10 สิงหาคม 2550         |
|   |                      |                 |                        |
|   |                      |                 | - วาระที่ 2 เริ่ม 10       |
|   |                      |                 | กันยายน 2550 ²          |
+---+----------------------+-----------------+------------------------+

หมายเหตุ 1. คณะกรรมการแต่งตั้งกรรมการใหม่แทนกรรมการที่ออกตามวาระและลาออก

1.1 นายณอคุณ สิทธิพงศ์ ดำรงตำแหน่งแทน นายพรชัย รุจิประภา ซึ่งลาออกเมื่อวันที่ 18 ธันวาคม
2550

  1.2 นายจุลยุทธ หิรัณยะวสิต ดำรงตำแหน่งแทน พล.อ. อภิชาต เพ็ญกิตติ ซึ่งครบวาระเมื่อวันที่
  11 เมษายน 2551
  1.3 นายพานิช พงศ์พิโรดม ดำรงตำแหน่งแทน นายเมตตา บันเทิงสุข ซึ่งลาออกเมื่อวันที่ 1
  มกราคม 2551
  1.4 นายนริศ ชัยสูตร ดำรงตำแหน่งแทน นางพันธ์ทิพย์ สุรทิณฑ์ ซึ่งครบวาระเมื่อวันที่ 11
  เมษายน 2551
  1.5 นายชัยเกษม นิติสิริ ดำรงตำแหน่งแทน นายนนทิกร กาญจนะจิตรา ซึ่งลาออกเมื่อวันที่ 15
  กรกฎาคม 2551

  1.6 นายอนุวัฒน์ เมธีวิบูลวุฒิ ดำรงตำแหน่งแทน นายสุชาติ ธาดาธำรงเวช ซึ่งลาออกเมื่อวันที่
  1 สิงหาคม 2551
  2. ที่ประชุมคณะกรรมการ บริษัท ปตท. จำกัด (มหาชน) ครั้งที่ 8/2550 วันที่ 31 สิงหาคม
  2550 มีมติแต่งตั้งให้ นายประเสริฐ บุญสัมพันธ์
  ดำรงตำแหน่งกรรมการผู้จัดการใหญ่ ต่ออีกวาระหนึ่ง ตั้งแต่วันที่ 10 กันยายน 2550

  3. นายโอฬาร ไชยประวัติ ลาออก โดยมีผลตั้งแต่วันที่ 22 กันยายน 2551

(1) รายงานการถือหลักทรัพย์ของกรรมการ ปตท. ในปี 2550 และในปี 2551

+---+----------------+------+------+-------+-------------------------+
| ล | รายชื่อกรรมการ   | จำน  |      | จำ    | หมายเหตุ                 |
| ำ |                | วนหุ้น |      | นวนหุ้น |                         |
| ด |                | (หุ้น) |      | เพิ่ม   |                         |
| ับ |                |      |      | (ลด)  |                         |
|   |                |      |      | ระ    |                         |
|   |                |      |      | หว่างปี |                         |
|   |                |      |      | (หุ้น)  |                         |
+---+----------------+------+------+-------+-------------------------+
|   |                | 31   | 31   |       |                         |
|   |                | ธ.ค. | ธ.ค. |       |                         |
|   |                | 2550 | 2551 |       |                         |
+---+----------------+------+------+-------+-------------------------+
| 1 | นายณอคุณ สิทธิพงศ์ | –    | –    | –     |                         |
| . |                |      |      |       |                         |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 2 | นายจุลยุทธ       | –    | –    | –     |                         |
| . | หิรัณยะวสิต       |      |      |       |                         |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 3 | นายจักรมณฑ์      | –    | –    | –     |                         |
| . | ผาสุกวนิช        |      |      |       |                         |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 4 | พลเอก สมทัต     | –    | –    | –     |                         |
| . | อัตตะนันทน์       |      |      |       |                         |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 5 | หม่อมหลวงปาณสาร | –    | –    | –     |                         |
| . | หัสดินทร         |      |      |       |                         |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 6 | นายอำพน        | –    | –    | –     |                         |
| . | กิตติอำพน        |      |      |       |                         |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 7 | คุณพรทิพย์ จาละ   | –    | –    | –     |                         |
| . |                |      |      |       |                         |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 8 | นายพานิช        | –    | –    | –     |                         |
| . | พงศ์พิโรดม       |      |      |       |                         |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 9 | คุณหญิงชฎา       | –    | –    | –     |                         |
| . | วัฒนศิริธรรม      |      |      |       |                         |
|   |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 1 | นายนริศ ชัยสูตร   | –    | –    | –     |                         |
| 0 |                |      |      |       |                         |
| . |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 1 | นายชัยเกษม นิติสิริ | –    | –    | –     |                         |
| 1 |                |      |      |       |                         |
| . |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 1 | นายอนุวัฒน์       | –    | –    | –     |                         |
| 2 | เมธีวิบูลวุฒิ       |      |      |       |                         |
| . |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 1 | นางพรรณี        | –    | –    | –     |                         |
| 3 | สถาวโรดม       |      |      |       |                         |
| . |                |      |      |       |                         |
|   |                |      |      |       |                         |
+---+----------------+------+------+-------+-------------------------+
| 1 | นายประเสริฐ     | –    | –    | –     |                         |
| 4 | บุญสัมพันธ์        |      |      |       |                         |
| . |                |      |      |       |                         |
|   |                |      |      |       |                         |
+---+----------------+------+------+-------+-------------------------+

โดยมีกรรมการครบวาระและลาออกระหว่างปี ในปี 2550 และในปี 2551

+----+----------------+-------+-------+--------+--------------------+
| ลำ | รายชื่อกรรมการ   | จำ    |       | จ      | หมายเหตุ            |
| ดับ |                | นวนหุ้น |       | ำนวนหุ้น |                    |
|    |                | (หุ้น)  |       | เพิ่ม    |                    |
|    |                |       |       | (ลด)   |                    |
|    |                |       |       | ร      |                    |
|    |                |       |       | ะหว่างปี |                    |
|    |                |       |       | (หุ้น)   |                    |
+----+----------------+-------+-------+--------+--------------------+
|    |                | 31    | 31    |        |                    |
|    |                | ธ.ค   | ธ.ค.  |        |                    |
|    |                | .2550 | 2551  |        |                    |
+----+----------------+-------+-------+--------+--------------------+
| 1. | นายเชิดพงษ์      | –     | –     | –      | ครบวาระ เมื่อวันที่ 30  |
|    | สิริวิชช์          |       |       |        | เมษายน 2550        |
+----+----------------+-------+-------+--------+--------------------+
| 2. | นายพัฒเดช       | –     | –     | –      | ลาออก เมื่อวันที่ 1     |
|    | ธรรมจรีย์        |       |       |        | พฤษภาคม 2550       |
+----+----------------+-------+-------+--------+--------------------+
| 3. | นายพิษณุ         | –     | –     | –      | ครบวาระ เมื่อวันที่ 30  |
|    | สุนทรารักษ์       |       |       |        | เมษายน 2550        |
+----+----------------+-------+-------+--------+--------------------+
| 4. | นายพรชัย        | –     | –     | –      | ลาออก เมื่อวันที่ 18    |
|    | รุจิประภา        |       |       |        | ธันวาคม 2550        |
+----+----------------+-------+-------+--------+--------------------+
| 5. | นายเมตตา       | –     | –     | –      | ลาออก เมื่อวันที่ 1     |
|    | บันเทิงสุข        |       |       |        | มกราคม 2551        |
+----+----------------+-------+-------+--------+--------------------+
| 6. | พลเอก อภิชาต    | –     | –     | –      | ครบวาระ เมื่อวันที่ 11  |
|    | เพ็ญกิตติ         |       |       |        | เมษายน 2551        |
+----+----------------+-------+-------+--------+--------------------+
| 7. | นางพันธ์ทิพย์      | –     | –     | –      | ครบวาระ เมื่อวันที่ 11  |
|    | สุรทิณฑ์          |       |       |        | เมษายน 2551        |
+----+----------------+-------+-------+--------+--------------------+
| 8. | นายพรายพล      | –     | –     | –      | ครบวาระ เมื่อวันที่ 11  |
|    | คุ้มทรัพย์         |       |       |        | เมษายน 2551        |
+----+----------------+-------+-------+--------+--------------------+
| 9. | นายสุชาติ        | –     | –     | –      | ลาออก เมื่อวันที่ 1     |
|    | ธาดาธำรงเวช    |       |       |        | สิงหาคม 2551        |
+----+----------------+-------+-------+--------+--------------------+
| 10 | นายนนทิกร       | –     | –     | –      | ลาออก เมื่อวันที่ 15    |
| .  | กาญจนะจิตรา     |       |       |        | กรกฎาคม 2551       |
+----+----------------+-------+-------+--------+--------------------+
| 11 | นายโอฬาร       | –     | –     | –      | ลาออก เมื่อวันที่ 22    |
| .  | ไชยประวัติ       |       |       |        | กันยายน 2551        |
+----+----------------+-------+-------+--------+--------------------+

(2) กรรมการผู้มีอำนาจลงนามผูกพัน

ตามข้อบังคับบริษัทได้กำหนดกรรมการผู้มีอำนาจลงนามแทนบริษัท ประกอบด้วย (1) นายประเสริฐ
บุญสัมพันธ์
ประธานเจ้าหน้าที่บริหาร/กรรมการผู้จัดการใหญ่ลงลายมือชื่อและประทับตราสำคัญของบริษัท หรือ
(2) กรรมการอื่นสองท่าน ลงลายมือชื่อร่วมกันและประทับตราสำคัญของบริษัท

(3) อำนาจของคณะกรรมการบริษัท

-   คณะกรรมการบริษัท มีอำนาจดูแลและจัดการบริษัทให้เป็นไปตามกฎหมาย วัตถุประสงค์
    ข้อบังคับและมติของที่ประชุมผู้ถือหุ้น

-   คณะกรรมการบริษัท มีอำนาจแต่งตั้งกรรมการคนหนึ่งเป็นประธานกรรมการ
    และจะแต่งตั้งรองประธานกรรมการก็ได้ ตามที่คณะกรรมการเห็นสมควร

-   คณะกรรมการบริษัท
    มีอำนาจแต่งตั้งกรรมการคนหนึ่งเป็นกรรมการผู้จัดการใหญ่และเลขานุการคณะกรรมการตามที่คณะกรรมการเห็นสมควร

(4) หน้าที่และความรับผิดชอบของคณะกรรมการบริษัท

-   คณะกรรมการมีหน้าที่ตามข้อบังคับของบริษัท
    ซึ่งรวมถึงการดูแลและจัดการบริษัทให้เป็นไปตามกฎหมาย วัตถุประสงค์
    ข้อบังคับและมติที่ประชุมผู้ถือหุ้น

-   กำหนดวิสัยทัศน์ ทิศทางและกลยุทธ์ของบริษัท

-   ให้ความเห็นชอบกลยุทธ์และนโยบายที่สำคัญ รวมถึงวัตถุประสงค์
    เป้าหมายทางการเงินและแผนงานบริษัท รวมทั้งติดตามดูแลให้มีการปฏิบัติตามแผนงานที่กำหนด

-   จัดให้มีระบบบัญชี การรายงานทางการเงินและการสอบบัญชี
    รวมทั้งดูแลให้มีระบบการควบคุมภายในและการตรวจสอบภายในที่มีประสิทธิภาพและประสิทธิผล

-   สอดส่องดูแลและจัดการแก้ไขปัญหาความขัดแย้งทางผลประโยชน์ที่อาจเกิดขึ้น
    รวมถึงรายการที่เกี่ยวโยงกัน

-   กำหนดแนวทางการบริหารจัดการความเสี่ยงอย่างครอบคลุม และดูแลให้ผู้บริหารมีระบบ
    หรือกระบวนการที่มีประสิทธิภาพในการบริหารจัดการความเสี่ยง

-   ดูแลให้มีระบบหรือกลไกการจ่ายค่าตอบแทนผู้บริหารระดับสูงที่เหมาะสม
    เพื่อก่อให้เกิดแรงจูงใจทั้งในระยะสั้นและระยะยาว

-   ทำการประเมินผลงานของกรรมการผู้จัดการใหญ่ และกำหนดค่าตอบแทน
    ให้สอดคล้องกับผลการดำเนินงาน

-   ดูแลให้มีช่องทางในการสื่อสารกับผู้ถือหุ้นแต่ละกลุ่มและผู้มีส่วนได้ส่วนเสียของบริษัทอย่างเหมาะสม

-   ให้มีการเปิดเผยข้อมูลที่ถูกต้อง ชัดเจน โปร่งใส น่าเชื่อถือและมีมาตรฐานสูง

-   เป็นผู้นำและเป็นตัวอย่างในการปฏิบัติงานที่ดี

  (5) การแต่งตั้งและการถอดถอนกรรมการบริษัท

1. กรรมการของบริษัทเลือกตั้งโดยที่ประชุมผู้ถือหุ้น โดยมีจำนวนไม่น้อยกว่าห้าคน
และไม่เกินสิบห้าคน และมีกรรมการที่เป็นอิสระไม่น้อยกว่า 3 คน
ซึ่งกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการบริษัทอย่างน้อย 1 คน ต้องเป็นผู้มีความรู้ด้านบัญชีและการเงิน
โดยกรรมการต้องมีคุณสมบัติตามที่กฎหมายและข้อบังคับกำหนด

ตั้งแต่ปี 2547 เป็นต้นมา คณะกรรมการ
ปตท.ได้มีมติเห็นชอบให้กำหนดสัดส่วนกรรมการที่เป็นอิสระเพิ่มเป็นไม่น้อยกว่ากึ่งหนึ่ง
และถือปฏิบัติต่อเนื่องจนถึงปัจจุบัน ณ วันที่ 31 ธันวาคม 2551 มีกรรมการอิสระ 9 คน
โดยกรรมการทั้งหมดมีถิ่นที่อยู่ในประเทศไทย และมีกรรมการผู้มีความเชี่ยวชาญด้านบัญชีการเงิน 2
คน คือ คุณหญิงชฎา วัฒนศิริธรรม และนายนริศ ชัยสูตร

2. ให้ที่ประชุมผู้ถือหุ้นเลือกตั้งกรรมการ
ซึ่งคณะกรรมการสรรหาเป็นผู้คัดเลือกและเสนอชื่อบุคคลที่มีคุณสมบัติเหมาะสม
ตามหลักเกณฑ์ดังต่อไปนี้

(1) ผู้ถือหุ้นรายหนึ่งมีคะแนนเสียงเท่ากับจำนวนหุ้นที่ตนถือ

(2) ผู้ถือหุ้นแต่ละรายจะใช้คะแนนเสียงที่มีอยู่ทั้งหมดตาม (1)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น

(4)
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
ให้ผู้เป็นประธานในที่ประชุมนั้นเป็นผู้ออกเสียงชี้ขาด

3. ในการประชุมสามัญประจำปีทุกครั้ง ให้กรรมการออกจากตำแหน่งตามวาระหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม
กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
ให้กรรมการจับสลากกันว่าผู้ใดจะออก ส่วนในปีที่สามและปีหลังๆต่อไป
ให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

4. กรรมการคนใดจะลาออกจากตำแหน่ง ให้ยื่นใบลาออกต่อบริษัท
การลาออกมีผลนับแต่วันที่ใบลาออกไปถึงบริษัท

5. ในการลงมติให้กรรมการคนใดออกจากตำแหน่งก่อนถึงคราวออกตามวาระ
ให้ถือคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงลงคะแนน

ตั้งแต่ปี 2549 เป็นต้นมา คณะกรรมการ ปตท.
ได้มีมติเห็นชอบให้เปิดโอกาสให้ผู้ถือหุ้นส่วนน้อยเสนอชื่อบุคคลเพื่อเสนอแต่งตั้งเป็นกรรมการ ปตท.
ตามหลักเกณฑ์การสรรหากรรมการของ ปตท. ซึ่งที่ผ่านมารวมทั้งในปี 2551
ยังไม่มีผู้ถือหุ้นเสนอชื่อบุคคลเพื่อแต่งตั้งเป็นกรรมการ ทั้งนี้ รายละเอียดอยู่ในหัวข้อ
การกำกับดูแลกิจการที่ดี (การปฏิบัติต่อผู้ถือหุ้นอย่างเท่าเทียมกัน)

8.1.2 คณะกรรมการเฉพาะเรื่อง

(1) คณะกรรมการตรวจสอบ

คณะกรรมการ ปตท. ได้อนุมัติจัดตั้งคณะกรรมการตรวจสอบ เมื่อวันที่ 1 ตุลาคม 2544
โดยแต่งตั้งจากกรรมการ ปตท. ซึ่งมีคุณสมบัติตามที่กฎหมายหลักทรัพย์และตลาดหลักทรัพย์กำหนด
มีจำนวนอย่างน้อยสามคน และอย่างน้อยหนึ่งคน ต้องมีความเชี่ยวชาญด้านบัญชีและการเงิน ณ วันที่
31 ธันวาคม 2551 ประกอบด้วยกรรมการ 3 ท่าน ทุกท่านเป็นกรรมการที่เป็นอิสระ
ดังรายชื่อต่อไปนี้

  -------------------- --------------- ------------------------------------
  ชื่อ-นามสกุล            ตำแหน่ง          

  1. คุณหญิงชฎา          ประธานกรรมการ   กรรมการอิสระ
  วัฒนศิริธรรม 1                          และมีความเชี่ยวชาญด้านบัญชีการเงิน

  2. คุณพรทิพย์ จาละ      กรรมการ         กรรมการอิสระ

  3. นายจุลยุทธ หิรัณยะวสิต กรรมการ         กรรมการอิสระ
  2                                    
  -------------------- --------------- ------------------------------------

โดยมี นางสาวนิตยา ดิเรกสถาพร ผู้ช่วยกรรมการผู้จัดการใหญ่ สำนักตรวจสอบภายใน
เป็นเลขานุการ

หมายเหตุ : 1 แทนนายสุชาติ ธาดาธำรงเวช ที่ลาออก เมื่อวันที่ 1 สิงหาคม 2551

2 แทนนายโอฬาร ไชยประวัติ ที่ลาออก เมื่อวันที่ 22 กันยายน 2551

หน้าที่และความรับผิดชอบของคณะกรรมการตรวจสอบ

-   สอบทานให้บริษัทมีการรายงานทางการเงินอย่างถูกต้องและเพียงพอ

-   สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล

-   สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

-   พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

-   พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

-   จัดทำรายการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

-   ปฏิบัติหน้าที่อื่นใดตามที่กำหนดไว้ในข้อบังคับบริษัท

ในปี 2551 มีการประชุม 9 ครั้ง เป็นการประชุม ปกติ 6 ครั้ง และนัดพิเศษ 3 ครั้ง

โดยมีการรายงานต่อคณะกรรมการ ปตท.
และมีการประชุมร่วมกับผู้ตรวจสอบบัญชีภายนอกและฝ่ายบัญชี ในการสอบทาน งบการเงินทุกไตรมาส
รวมทั้งมีการประชุมร่วมกับผู้บริหารระดับสูง 1 ครั้ง

(2) คณะกรรมการสรรหา

คณะกรรมการ ปตท.ได้อนุมัติจัดตั้งคณะกรรมการสรรหา เมื่อวันที่ 1 ตุลาคม 2544
โดยแต่งตั้งจากกรรมการ ปตท.
3 ท่าน ณ วันที่ 31 ธันวาคม 2551 ประกอบด้วย กรรมการดังรายชื่อต่อไปนี้

  -------------------- --------------- -------------------------------------
  ชื่อ-นามสกุล            ตำแหน่ง          

  1. นายจักรมณฑ์ ผาสุกวนิช ประธานกรรมการ   กรรมการอิสระ

  2. นายอำพน กิตติอำพน   กรรมการ         กรรมการอิสระ

  3. นายจุลยุทธ หิรัณยะวสิต กรรมการ         กรรมการอิสระ
  1                                    
  -------------------- --------------- -------------------------------------

หมายเหตุ : 1 แทนนางพันธ์ทิพย์ สุรทิณฑ์ ซึ่งครบวาระกรรมการ ปตท. เมื่อวันที่ 11 เมษายน
2551

หน้าที่และความรับผิดชอบของคณะกรรมการสรรหา

-   ทำหน้าที่คัดเลือกบุคคลที่สมควรได้รับการเสนอรายชื่อเป็นกรรมการใหม่หรือสรรหากรรมการผู้จัดการใหญ่

-   กำหนดวิธีการและหลักเกณฑ์การสรรหากรรมการบริษัท
    หรือกรรมการผู้จัดการใหญ่เพื่อให้เกิดความโปร่งใส

  ทั้งนี้ ได้กำหนดวิธีการสรรหาบุคคลเพื่อแต่งตั้งเป็นกรรมการ ดังนี้

  1. คณะกรรมการสรรหากำหนดคุณสมบัติของกรรมการที่ต้องการสรรหาทดแทน
  เพื่อให้มีองค์ประกอบและคุณสมบัติตามกฎหมาย/ระเบียบที่เกี่ยวข้อง
  และกำหนดวิธีการเสนอรายชื่อผู้มีคุณสมบัติ

  2. คณะกรรมการสรรหาสรุปผลการสรรหาและเสนอชื่อผู้มีความเหมาะสมที่จะเป็นกรรมการ
  ปตท. พร้อมเหตุผล
  ประกอบและนำเสนอต่อคณะกรรมการ ปตท.

  3. คณะกรรมการ
  ปตท.พิจารณาคัดเลือกผู้มีคุณสมบัติเหมาะสมตามรายชื่อที่คณะกรรมการสรรหานำเสนอเพื่อ
  เสนอรายชื่อต่อที่ประชุมผู้ถือหุ้นเพื่อพิจารณาอนุมัติ

ในปี 2551 มีการประชุม 5 ครั้ง และมีการรายงานต่อคณะกรรมการ ปตท.

(3) คณะกรรมการกำหนดค่าตอบแทน

คณะกรรมการ ปตท.ได้อนุมัติจัดตั้งคณะกรรมการกำหนดค่าตอบแทน เมื่อวันที่ 1 ตุลาคม 2544
ประกอบด้วยกรรมการ 3 ท่าน ณ วันที่ 31 ธันวาคม 2551 ประกอบด้วยกรรมการดังรายชื่อต่อไปนี้

  ------------------ --------------- --------------------------------------
  ชื่อ-นามสกุล          ตำแหน่ง          

  1. นายอำพน กิตติอำพน ประธานกรรมการ   กรรมการอิสระ

  2. คุณหญิงชฎา        กรรมการ         กรรมการอิสระ
  วัฒนศิริธรรม                          

  3. นางพรรณี         กรรมการ         กรรมการที่ไม่ได้เป็นผู้บริหาร
  สถาวโรดม                           
  ------------------ --------------- --------------------------------------

หน้าที่และความรับผิดชอบของคณะกรรมการกำหนดค่าตอบแทน

-   ทำหน้าที่พิจารณาแนวทางการกำหนดค่าตอบแทนให้แก่กรรมการและกรรมการผู้จัดการใหญ่

-   กำหนดวิธีการและหลักเกณฑ์การกำหนดค่าตอบแทนให้แก่กรรมการและกรรมการผู้จัดการใหญ่ที่เป็นธรรมและสมเหตุสมผล
    และนำเสนอที่ประชุมคณะกรรมการ ปตท. หรือที่ประชุมผู้ถือหุ้นเพื่อพิจารณาอนุมัติ

ในปี 2551 มีการประชุม 1 ครั้ง และมีการรายงานต่อคณะกรรมการ ปตท.

(4) คณะกรรมการกำกับดูแลกิจการที่ดี

คณะกรรมการ ปตท.ได้อนุมัติจัดตั้งคณะกรรมการกำกับดูแลกิจการที่ดี เมื่อวันที่ 24 มิถุนายน 2547
ประกอบด้วยกรรมการที่เป็นอิสระ 3 ท่าน ณ วันที่ 31 ธันวาคม 2551 ประกอบด้วยกรรมการ
ดังรายชื่อต่อไปนี้

  ------------------- --------------- -------------------------------------
  ชื่อ-นามสกุล           ตำแหน่ง          

  1. พล.อ. สมทัต       ประธานกรรมการ   กรรมการอิสระ
  อัตตะนันทน์                            

  2. ม.ล. ปาณสาร      กรรมการ         กรรมการอิสระ
  หัสดินทร                              

  3. นายชัยเกษม นิติสิริ   กรรมการ         กรรมการอิสระ
  ------------------- --------------- -------------------------------------

โดยมีผู้จัดการฝ่ายสำนักกรรมการผู้จัดการใหญ่และเลขานุการบริษัททำหน้าที่เลขานุการ

หน้าที่และความรับผิดชอบของคณะกรรมการกำกับดูแลกิจการที่ดี

-   เสนอแนวปฏิบัติด้านการกำกับดูแลกิจการที่ดี ต่อคณะกรรมการบริษัท

-   ให้คำแนะนำแก่คณะกรรมการบริษัท ในเรื่องเกี่ยวกับการกำกับดูแลกิจการที่ดี

-   กำกับดูแลการปฏิบัติงานของกรรมการ และฝ่ายจัดการ
    เพื่อให้เป็นไปตามหลักการกำกับดูแลกิจการที่ดี

-   ทบทวนแนวทางหลักการกำกับดูแลกิจการที่ดีของบริษัท
    โดยเปรียบเทียบกับแนวปฏิบัติของสากลปฏิบัติ
    และเสนอแนะต่อคณะกรรมการบริษัท

-   มอบนโยบายการกำกับดูแลกิจการที่ดีของบริษัทให้คณะทำงานกำกับดูแลกิจการที่ดี

ในปี 2551 มีการประชุม 3 ครั้ง ทั้งนี้ในการประชุมครั้งที่ 2 ได้มีการมอบนโยบาย
ติดตามการดำเนินงานด้านสังคม ชุมชนและสิ่งแวดล้อม (CSR) และมีการรายงานต่อคณะกรรมการ
ปตท.

การเข้าประชุมของคณะกรรมการบริษัทและคณะกรรมการเฉพาะเรื่อง 4 คณะ ในปี 2551 (1
มกราคม – 31 ธันวาคม 2551)

หน่วย : ครั้ง

+------------------+-----+-----+-----+-----+-----+-----------------+
|   รายชื่อกรรมการ   | การ |     |     |     |     | การดำรงตำแหน่ง   |
|                  | ประ |     |     |     |     | กรรมการระหว่างปี  |
|                  | ชุมค |     |     |     |     |                 |
|                  | ณะก |     |     |     |     |                 |
|                  | รรม |     |     |     |     |                 |
|                  | การ |     |     |     |     |                 |
|                  | ในปี |     |     |     |     |                 |
|                  | 2   |     |     |     |     |                 |
|                  | 551 |     |     |     |     |                 |
+------------------+-----+-----+-----+-----+-----+-----------------+
|                  | ก   | ต   | ก   | สร  | กำ  |                 |
|                  | รรม | รวจ | ำกับ | รหา | หนด |                 |
|                  | การ | สอบ | ดูแล | รวม | ค่า  |                 |
|                  | ป   | รวม | ก   | 5   | ตอบ |                 |
|                  | ตท. | 9   | ิจกา | ครั้ง | แทน |                 |
|                  | รวม | ครั้ง | รที่ดี |     | รวม |                 |
|                  | 14  |     | รวม |     | 1   |                 |
|                  | ครั้ง |     | 3   |     | ครั้ง |                 |
|                  |     |     | ครั้ง |     |     |                 |
+------------------+-----+-----+-----+-----+-----+-----------------+
| 1.  นายณอคุณ      | 14  | -   | -   | -   | -   | -               |
|     สิทธิพงศ์       | /14 |     |     |     |     |                 |
+------------------+-----+-----+-----+-----+-----+-----------------+
| 2.  นายจุลยุทธ     | 9   | 1/3 | -   | 3/3 | -   | 11 เมษายน 2551  |
|     หิรัณยะวสิต     | /10 |     |     |     |     | (แทน พล.อ.อภิชาติ |
|                  |     |     |     |     |     | เพ็ญกิตติ)         |
+------------------+-----+-----+-----+-----+-----+-----------------+
| 3.  นายจักรมณฑ์    | 13  | -   | -   | 5/5 | -   | -               |
|     ผาสุกวนิช      | /14 |     |     |     |     |                 |
+------------------+-----+-----+-----+-----+-----+-----------------+
| 4.  พลเอก สมทัต   | 14  | -   | 3/3 | -   | -   |                 |
|     อัตตะนันทน์     | /14 |     |     |     |     |                 |
+------------------+-----+-----+-----+-----+-----+-----------------+
| 5.  ม.ล.ปาณสาร   | 13  | -   | 3/3 | -   | -   | -               |
|     หัสดินทร       | /14 |     |     |     |     |                 |
+------------------+-----+-----+-----+-----+-----+-----------------+
| 6.  นายอำพน      | 13  | -   | -   | 5/5 | 1/1 | -               |
|     กิตติอำพน      | /14 |     |     |     |     |                 |
+------------------+-----+-----+-----+-----+-----+-----------------+
| 7.  คุณพรทิพย์ จาละ | 14  | 6/6 | -   | -   | -   |                 |
|                  | /14 |     |     |     |     |                 |
+------------------+-----+-----+-----+-----+-----+-----------------+
| 8.  นายพานิช      | 14  | -   | -   | -   | -   | 1 มกราคม 2551   |
|     พงศ์พิโรดม     | /14 |     |     |     |     | (แทน นายเมตตา   |
|                  |     |     |     |     |     | บันเทิงสุข)        |
+------------------+-----+-----+-----+-----+-----+-----------------+
| 9.  คุณหญิงชฎา     | 13  | 9/9 | -   | -   | 1/1 |                 |
|     วัฒนศิริธรรม    | /14 |     |     |     |     |                 |
+------------------+-----+-----+-----+-----+-----+-----------------+
| 10. นายนริศ ชัยสูตร | 10  | -   | -   | -   | -   | 11 เมษายน 2551  |
|                  | /10 |     |     |     |     | (แทน นางพันธ์ทิพย์  |
|                  |     |     |     |     |     | สุรทิณฑ์)          |
+------------------+-----+-----+-----+-----+-----+-----------------+
| 11. นายชัยเกษม    | 3/3 | -   | 1/1 | -   | -   | 22 กันยายน 2551  |
|     นิติสิริ         |     |     |     |     |     | (แทนนายนนทิกร    |
|                  |     |     |     |     |     | กาญจนะจิตรา)     |
+------------------+-----+-----+-----+-----+-----+-----------------+
| 12. นายอนุวัฒน์     | 1/1 | -   | -   | -   | -   | 21 พฤศจิกายน     |
|     เมธีวิบูลวุฒิ     |     |     |     |     |     | 2551            |
|                  |     |     |     |     |     |                 |
|                  |     |     |     |     |     | (แทน นายสุชาติ    |
|                  |     |     |     |     |     | ธาดาธำรงเวช)    |
+------------------+-----+-----+-----+-----+-----+-----------------+
| 13. นางพรรณี      | 14  | -   | -   | -   | 1/1 |                 |
|     สถาวโรดม     | /14 |     |     |     |     |                 |
+------------------+-----+-----+-----+-----+-----+-----------------+
| 14. นายประเสริฐ   | 14  | -   | -   | -   | -   | -               |
|     บุญสัมพันธ์      | /14 |     |     |     |     |                 |
+------------------+-----+-----+-----+-----+-----+-----------------+

กรรมการครบวาระ / ลาออก ระหว่างปี 2551

หน่วย : ครั้ง

+-------------------+-----+-----+-----+-----+-----+-----------------+
|   รายชื่อกรรมการ    | การ |     |     |     |     | การดำรงตำแหน่ง   |
|                   | ประ |     |     |     |     | ระหว่างปี         |
|                   | ชุมค |     |     |     |     |                 |
|                   | ณะก |     |     |     |     |                 |
|                   | รรม |     |     |     |     |                 |
|                   | การ |     |     |     |     |                 |
|                   | ในปี |     |     |     |     |                 |
|                   | 2   |     |     |     |     |                 |
|                   | 551 |     |     |     |     |                 |
+-------------------+-----+-----+-----+-----+-----+-----------------+
|                   | ก   | ต   | ก   | สร  | กำ  |                 |
|                   | รรม | รวจ | ำกับ | รหา | หนด |                 |
|                   | การ | สอบ | ดูแล | รวม | ค่า  |                 |
|                   | ป   | รวม | ก   | 5   | ตอบ |                 |
|                   | ตท. | 9   | ิจกา | ครั้ง | แทน |                 |
|                   | รวม | ครั้ง | รที่ดี |     | รวม |                 |
|                   | 14  |     | รวม |     | 1   |                 |
|                   | ครั้ง |     | 3   |     | ครั้ง |                 |
|                   |     |     | ครั้ง |     |     |                 |
+-------------------+-----+-----+-----+-----+-----+-----------------+
| 1.  นางพันธ์ทิพย์     | 3/4 | -   | -   | 1/1 | -   | ครบวาระ 11      |
|     สุรทิณฑ์         |     |     |     |     |     | เมษายน 2551     |
+-------------------+-----+-----+-----+-----+-----+-----------------+
| 1.  พลเอก อภิชาต   | 4/4 | -   | -   | -   | -   | ครบวาระ 11      |
|     เพ็ญกิตติ        |     |     |     |     |     | เมษายน 2551     |
+-------------------+-----+-----+-----+-----+-----+-----------------+
| 2.  นายพรายพล     | 3/4 | -   | -   | -   | -   | ครบวาระ 11      |
|     คุ้มทรัพย์        |     |     |     |     |     | เมษายน 2551     |
+-------------------+-----+-----+-----+-----+-----+-----------------+
| 3.  นายนนทิกร      | 3/3 | -   | -   | -   | -   | ลาออก 15        |
|     กาญจนะจิตรา    |     |     |     |     |     | กรกฎาคม 2551    |
+-------------------+-----+-----+-----+-----+-----+-----------------+
| 4.  นายโอฬาร      | 10  | 5/6 | -   | -   | -   | ลาออก 22 กันยายน |
|     ไชยประวัติ      | /11 |     |     |     |     | 2551            |
+-------------------+-----+-----+-----+-----+-----+-----------------+
| 5.  นายสุชาติ       | 7/7 | 4/4 | 2/2 | -   | -   | ลาออก 1 สิงหาคม  |
|     ธาดาธำรงเวช   |     |     |     |     |     | 2551            |
+-------------------+-----+-----+-----+-----+-----+-----------------+

8.1.3 เลขานุการบริษัท

เพื่อให้เป็นไปตามหลักการกำกับดูแลกิจการที่ดีของบริษัทจดทะเบียนในหมวดความรับผิดชอบของคณะกรรมการ
และตามข้อกำหนดของพระราชบัญญัติหลักทรัพย์และตลาดหลักทรัพย์ ปตท.
จึงได้มอบหมายให้ผู้จัดการฝ่ายสำนักกรรมการผู้จัดการใหญ่และเลขานุการบริษัท
ทำหน้าที่เลขานุการบริษัท ของ ปตท. ซึ่งปัจจุบัน คือ นายอรรถพล ฤกษ์พิบูลย์
โดยมีภาระหน้าที่ในการให้คำแนะนำด้านกฎหมายและกฎเกณฑ์ต่าง ๆ
ที่คณะกรรมการต้องทราบและปฏิบัติ การจัดการประชุม รวมทั้งดูแลกิจกรรมต่างๆ ของคณะกรรมการ
เพื่อให้กรรมการสามารถปฏิบัติหน้าที่ได้อย่างมีประสิทธิภาพและประสิทธิผล
และก่อให้เกิดประโยชน์สูงสุดต่อ ปตท. รวมทั้งการจัดทำและเก็บรักษาเอกสาร อาทิ
ทะเบียนกรรมการ หนังสือนัดประชุมคณะกรรมการ รายงานการประชุมคณะกรรมการ
และรายงานประจำปีของบริษัท หนังสือนัดประชุมผู้ถือหุ้น รายงานการประชุมผู้ถือหุ้น
และเก็บรักษารายงานการมีส่วนได้เสียที่รายงานโดยกรรมการหรือผู้บริหาร

8.2 การบริหารจัดการ

(1) อำนาจหน้าที่ของประธานเจ้าหน้าที่บริหาร/กรรมการผู้จัดการใหญ่ (กรรมการผู้จัดการใหญ่)
กำหนดไว้ดังนี้

ตามข้อบังคับของบริษัท กรรมการผู้จัดการใหญ่มีอำนาจและหน้าที่เกี่ยวกับการบริหารบริษัท
ตามที่คณะกรรมการมอบหมาย
และจะต้องบริหารบริษัทตามแผนงานหรืองบประมาณที่ได้รับอนุมัติจากคณะกรรมการอย่างเคร่งครัด
ซื่อสัตย์ สุจริตและระมัดระวัง รักษาผลประโยชน์ของบริษัทและผู้ถือหุ้นอย่างดีที่สุด
อำนาจหน้าที่ของกรรมการผู้จัดการใหญ่ให้รวมถึงเรื่องหรือกิจการต่างๆ ดังต่อไปนี้ด้วย

-   ดำเนินกิจการ และ/หรือบริหารงานประจำวันของบริษัท

-   บรรจุ แต่งตั้ง ถอดถอน โยกย้าย เลื่อน ลด ตัดเงินเดือนหรือค่าจ้าง ลงโทษทางวินัย
    พนักงานและลูกจ้าง
    ตลอดจนให้พนักงานและลูกจ้างออกจากตำแหน่งตามระเบียบที่คณะกรรมการกำหนด
    แต่ถ้าเป็นพนักงานระดับฝ่ายหรือเทียบเท่าขึ้นไป
    จะต้องได้รับความเห็นชอบจากคณะกรรมการก่อน

-   ดำเนินการให้มีการจัดทำและส่งมอบนโยบายทางธุรกิจของบริษัท
    รวมถึงแผนงานและงบประมาณ
    ต่อคณะกรรมการเพื่อขออนุมัติ
    และมีหน้าที่รายงานความก้าวหน้าตามแผนและงบประมาณที่ได้รับอนุมัติดังกล่าวต่อคณะกรรมการในทุกๆ
    3 เดือน

-   ดำเนินการหรือปฏิบัติงานให้เป็นไปตามนโยบาย
    แผนงานและงบประมาณที่ได้รับอนุมัติจากคณะกรรมการ

คณะกรรมการ ปตท.ได้มอบอำนาจในการบริหารจัดการบริษัทให้กรรมการผู้จัดการใหญ่
โดยมีหลักการและขอบเขตอำนาจ ดังต่อไปนี้

-   เป็นผู้มีอำนาจในการบริหารกิจการของบริษัทตามวัตถุประสงค์ ข้อบังคับ นโยบาย ระเบียบ
    ข้อกำหนด คำสั่งและมติที่ประชุมคณะกรรมการ
    และ/หรือมติที่ประชุมผู้ถือหุ้นของบริษัททุกประการ

-   เป็นผู้มีอำนาจในการบังคับบัญชา ติดต่อ สั่งการ ดำเนินการ ตลอดจนเข้าลงนามในนิติกรรม
    สัญญา เอกสารคำสั่งหนังสือแจ้งหรือหนังสือใดๆ ที่ใช้ติดต่อกับหน่วยงานราชการ
    รัฐวิสาหกิจและบุคคลอื่น ตลอดจนให้มีอำนาจกระทำการใดๆที่จำเป็นและสมควร
    เพื่อให้การดำเนินการข้างต้นสำเร็จลุล่วงไป

-   เป็นผู้มีอำนาจในการบังคับบัญชาพนักงานและลูกจ้างทุกตำแหน่งรวมถึงการบรรจุ แต่งตั้ง
    ถอดถอน เลื่อน ลด ตัดเงินเดือนหรือค่าจ้าง ลงโทษทางวินัย
    ตลอดจนให้ออกจากตำแหน่งตามระเบียบ ข้อกำหนดหรือคำสั่งที่คณะกรรมการของบริษัทกำหนด
    แต่ถ้าเป็นพนักงานหรือลูกจ้างชั้นที่ปรึกษา รองกรรมการผู้จัดการใหญ่ หรือ
    ผู้ดำรงตำแหน่งเทียบเท่าขึ้นไปจะต้องได้รับความเห็นชอบจากคณะกรรมการบริษัทก่อน
    และให้มีอำนาจกำหนดเงื่อนไขในการทำงานของพนักงานและลูกจ้าง
    และออกระเบียบว่าด้วยการปฏิบัติงานของบริษัท โดยไม่ขัดหรือแย้งกับระเบียบ ข้อกำหนด
    หรือคำสั่งที่คณะกรรมการบริษัทกำหนด

-   ให้มีอำนาจในการมอบอำนาจช่วง และ/หรือมอบหมายให้บุคคลอื่นปฏิบัติงานเฉพาะอย่างแทนได้
    โดยการมอบอำนาจช่วง และ/หรือ
    การมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจฉบับนี้
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัท
    และ/หรือบริษัทกำหนดไว้

ทั้งนี้ การใช้อำนาจของกรรมการผู้จัดการใหญ่ดังกล่าวข้างต้นไม่สามารถกระทำได้
หากกรรมการผู้จัดการใหญ่มีส่วนได้ส่วนเสีย หรืออาจมีความขัดแย้งทางผลประโยชน์ในลักษณะใดๆ
กับบริษัทในการใช้อำนาจดังกล่าว

(2) คณะกรรมการจัดการของ ปตท.

ตั้งแต่วันที่ 1 ตุลาคม 2544 ได้มีการแต่งตั้งคณะกรรมการจัดการของ ปตท.
เพื่อทำหน้าที่บริหารจัดการ ปตท. ทั้งนี้ ณ วันที่ 31 ธันวาคม 2551 ประกอบด้วยสมาชิก 9 ท่าน
ดังนี้

  ------------------------------------------------- ---------------------
  ชื่อตำแหน่ง                                          ตำแหน่ง

  1. ประธานเจ้าหน้าที่บริหารและกรรมการผู้จัดการใหญ่          ประธานกรรมการ

  2. ประธานเจ้าหน้าที่บริหารการเงิน                       กรรมการ

  3. ประธานเจ้าหน้าที่ปฏิบัติการ                           กรรมการ
  กลุ่มธุรกิจปิโตรเลียมขั้นต้นและก๊าซธรรมชาติ                  

  4. ประธานเจ้าหน้าที่ปฏิบัติการ กลุ่มธุรกิจปิโตรเลียมขั้นปลาย     กรรมการ
  และรองกรรมการผู้จัดการใหญ่ หน่วยธุรกิจน้ำมัน               

  5. รองกรรมการผู้จัดการใหญ่ บริหารองค์กร                 กรรมการ

  6. รองกรรมการผู้จัดการใหญ่ หน่วยธุรกิจก๊าซธรรมชาติ         กรรมการ

  7. รองกรรมการผู้จัดการใหญ่ หน่วยธุรกิจการค้าระหว่างประเทศ  กรรมการ

  8. รองกรรมการผู้จัดการใหญ่ หน่วยธุรกิจปิโตรเคมีและการกลั่น   กรรมการ

  9. รองกรรมการผู้จัดการใหญ่ กลยุทธ์และพัฒนาองค์กร          กรรมการและเลขานุการ
  ------------------------------------------------- ---------------------

โดยมีผู้จัดการฝ่ายสำนักกรรมการผู้จัดการใหญ่และเลขานุการบริษัท เป็นผู้ช่วยเลขานุการ

คณะกรรมการจัดการฯ มีกำหนดการประชุมสัปดาห์ละ 1 ครั้ง และรายงานต่อคณะกรรมการ ปตท.
โดยในปี 2551

มีการประชุมรวม 31 ครั้ง

หน้าที่และความรับผิดชอบของคณะกรรมการจัดการของ ปตท.

-   ให้คำปรึกษาและข้อเสนอแนะต่อกรรมการผู้จัดการใหญ่
    ในการตัดสินใจในประเด็นที่สำคัญต่อกลยุทธ์องค์กรและทิศทางการดำเนินธุรกิจ แผนการลงทุน
    งบประมาณ การจัดสรรทรัพยากรให้กับ ปตท.และบริษัทที่ ปตท.ถือหุ้น
    รวมทั้งสร้างระบบการทำงานของบริษัทที่ ปตท.ถือหุ้น ให้เป็นไปในแนวทางเดียวกัน

-   จัดลำดับความสำคัญของผลการตัดสินใจของคณะกรรมการ ปตท.
    เพื่อนำไปสู่การดำเนินการอย่างมีประสิทธิผล

-   กลั่นกรองระเบียบวาระการประชุมก่อนนำเสนอคณะกรรมการ ปตท.

-   จัดลำดับความสำคัญในการจัดสรรทรัพยากรบุคคลและการเงินให้กับ ปตท. และบริษัทที่ ปตท.
    ถือหุ้น

-   หาข้อยุติร่วมในประเด็นสำคัญของบริษัทที่ ปตท.ถือหุ้นก่อนการประชุมคณะกรรมการบริษัท ที่
    ปตท.ถือหุ้น

-   กำหนดมาตรฐานระบบบริหารธุรกิจ ระบบทรัพยากรบุคคล ระบบข้อมูล
    รวมทั้งโครงสร้างองค์กรใน ปตท.
    และบริษัทที่ ปตท.ถือหุ้น

-   กำหนดนโยบายการบริหารทรัพยากรบุคคล

นอกจากคณะกรรมการจัดการของ ปตท. ตามข้างต้น
ปตท.ยังได้มีการแต่งตั้งคณะกรรมการจัดการเฉพาะเรื่องอีก 13
คณะเพื่อทำหน้าที่ในการพิจารณาและจัดการในเรื่องต่างๆภายในบริษัทให้เป็นไปด้วยความถูกต้อง
เหมาะสม
มีประสิทธิภาพและประสิทธิผลสูงสุดต่อ ปตท. ดังต่อไปนี้

1.  คณะกรรมการแผนกลยุทธ์ธุรกิจน้ำมัน

2.  คณะกรรมการแผนกลยุทธ์ธุรกิจก๊าซธรรมชาติ

3.  คณะกรรมการแผนกลยุทธ์ธุรกิจปิโตรเคมีและการกลั่น

4.  คณะกรรมการแผนวิสาหกิจ

5.  คณะกรรมการจัดการการเงินและบัญชีองค์กร

6.  คณะกรรมการจัดการทรัพยากรบุคคล

7.  คณะกรรมการสินเชื่อของบริษัท ปตท. จำกัด (มหาชน)

8.  คณะกรรมการการจัดการสถาบันวิจัยและเทคโนโลยี

9.  คณะกรรมการบริหารความเสี่ยงหน่วยธุรกิจการค้าระหว่างประเทศ

10. คณะกรรมการจัดหาปิโตรเลียม

11. คณะกรรมการบริหารความร่วมมือของกลุ่มธุรกิจปิโตรเลียมขั้นต้นและก๊าซธรรมชาติ

12. คณะกรรมการบริหารความร่วมมือของกลุ่มธุรกิจปิโตรเลียมขั้นปลาย

13. คณะกรรมการบริหารความเสี่ยง

(3) รายชื่อผู้บริหาร ณ 31 ธันวาคม 2551

  ------- ------------------ ------------------------------------------------------
  ลำดับที่   ชื่อ-นามสกุล          ตำแหน่ง

  1.      นายประเสริฐ บุญสัมพันธ์ ประธานเจ้าหน้าที่บริหารและกรรมการผู้จัดการใหญ่

  2.      นายพิชัย ชุณหวชิร      ประธานเจ้าหน้าที่บริหารการเงิน

  3.      นายจิตรพงษ์          ประธานเจ้าหน้าที่ปฏิบัติการกลุ่มธุรกิจปิโตรเลียมขั้นต้นและก๊าซธรรมชาติ
          กว้างสุขสถิตย์         

  4.      นายปรัชญา ภิญญาวัธน์   ประธานเจ้าหน้าที่ปฏิบัติการกลุ่มธุรกิจปิโตรเลียมขั้นปลาย
                             และรองกรรมการผู้จัดการใหญ่ หน่วยธุรกิจน้ำมัน

  5.      นายเทวินทร์ วงศ์วานิช  รองกรรมการผู้จัดการใหญ่ กลยุทธ์และพัฒนาองค์กร

  6.      นายทรงวุฒิ ชินวัตร     รองกรรมการผู้จัดการใหญ่ บริหารองค์กร

  7.      นายเพิ่มศักดิ์          รองกรรมการผู้จัดการใหญ่ หน่วยธุรกิจก๊าซธรรมชาติ
          ชีวาวัฒนานนท์         

  8.      นายสุรงค์ บูลกุล       รองกรรมการผู้จัดการใหญ่ หน่วยธุรกิจการค้าระหว่างประเทศ

  9.      นายไพรินทร์ ชูโชติถาวร รองกรรมการผู้จัดการใหญ่ หน่วยธุรกิจปิโตรเคมีและการกลั่น
                             และปฏิบัติงานใน
                             ตำแหน่งกรรมการผู้จัดการ บริษัท บริษัท พีทีที โพลีเมอร์ มาร์เก็ตติ้ง
                             จำกัด และ
                             บริษัท พีทีที อาซาฮี เคมิคอล จำกัด

  10.     นายอนนต์ สิริแสงทักษิณ  รองกรรมการผู้จัดการใหญ่ ปฏิบัติงาน Secondment ในตำแหน่ง
                             ประธานเจ้าหน้าที่บริหาร บริษัท ปตท. สำรวจและผลิตปิโตรเลียม จำกัด
                             (มหาชน)

  11.     นายวิโรจน์ มาวิจักขณ์   รองกรรมการผู้จัดการใหญ่ ปฏิบัติงาน Secondment ในตำแหน่ง
                             กรรมการอำนวยการ บริษัท ไทยออยล์ จำกัด (มหาชน)

  12.     นายวีรศักดิ์ โฆษิตไพศาล รองกรรมการผู้จัดการใหญ่ ปฏิบัติงาน Secondment ในตำแหน่ง
                             กรรมการผู้จัดการใหญ่ บริษัท ปตท. เคมิคอล จำกัด (มหาชน)

  13.     นายมารุต มฤคทัต      รองกรรมการผู้จัดการใหญ่ ปฏิบัติงาน Secondment ในตำแหน่ง
                             กรรมการผู้จัดการใหญ่ บริษัท ปตท. สำรวจและผลิตปิโตรเลียม จำกัด
                             (มหาชน)

  14.     นายชายน้อย เผื่อนโกสุม รองกรรมการผู้จัดการใหญ่ ปฏิบัติงาน Secondment ในตำแหน่ง
                             ประธานเจ้าหน้าที่บริหารและกรรมการผู้จัดการใหญ่
                             บริษัท ปตท. อะโรเมติกส์และการกลั่น จำกัด (มหาชน)

  15.     นางสาวเพ็ญจันทร์      ผู้ช่วยกรรมการผู้จัดการใหญ่การเงินองค์กร
          จริเกษม             

  16.     นางปริศนา           ผู้ช่วยกรรมการผู้จัดการใหญ่บัญชีองค์กร
          ประหารข้าศึก         
  ------- ------------------ ------------------------------------------------------

(4) การถือหลักทรัพย์ของผู้บริหาร

[TABLE]

(5) ข้อมูลเพิ่มเติมที่เกี่ยวข้องกับคณะกรรมการและผู้บริหารของบริษัท มีดังนี้

ไม่ปรากฏว่ามีประวัติการทำความผิดตามกฎหมายในระยะ 10 ปีที่ผ่านมาเกี่ยวกับ

1)  การถูกพิพากษาว่ากระทำผิดทางอาญา ยกเว้นที่เป็นความผิดอันเกิดจากการฝ่าฝืนกฎจราจร
    ความผิดลหุโทษ หรือความผิดในทำนองเดียวกัน

2)  การถูกพิพากษาให้เป็นบุคคลล้มละลาย หรือถูกพิทักษ์ทรัพย์

3)  การเป็นผู้บริหาร หรือผู้มีอำนาจควบคุมในบริษัท
    หรือห้างหุ้นส่วนที่ถูกพิพากษาให้เป็นบุคคลล้มละลาย หรือถูกพิทักษ์ทรัพย์

8.3 นโยบายการไปดำรงตำแหน่งกรรมการที่อื่นของกรรมการและผู้บริหาร

ปตท. มีบริษัทในกลุ่มที่ไปลงทุนและถือหุ้น 45 บริษัท (เป็นบริษัทจดทะเบียนในตลาดหลักทรัพย์ฯ 7
บริษัท)
ซึ่งโดยปกติที่ผ่านมา กำไรสุทธิของ ปตท.ในปัจจุบันมาจากบริษัทในกลุ่ม ปตท.ที่ ปตท.
ถือหุ้นประมาณร้อยละ 60 โดย
ปตท. ได้กำหนดรูปแบบการบริหารจัดการในรูปแบบกลุ่ม ปตท. เพื่อสร้างให้เกิด Synergy
กำหนดนโยบายที่สอดคล้อง
ในทิศทางเดียวกับ ปตท. ด้วยการเสนอแต่งตั้งให้กรรมการหรือผู้บริหารของ ปตท.
ไปเป็นกรรมการในบริษัทในกลุ่ม ปตท.
เพื่อกำกับดูแลให้บริษัทดังกล่าวกำหนดนโยบายและดำเนินธุรกิจที่สอดคล้องกับนโยบายของ ปตท.
ให้เกิดประโยชน์และ
สร้างมูลค่าเพิ่มให้กับผู้มีส่วนได้ส่วนเสียทุกกลุ่ม ดังนั้น
การที่กรรมการหรือผู้บริหารจะดำรงตำแหน่งกรรมการเกิน 5 บริษัท
จึงมีโอกาสสูง ซึ่งหลักเกณฑ์ในการพิจารณาแต่งตั้งบุคคลไปเป็นกรรมการในบริษัทอื่นไว้ ดังนี้

1. เพื่อกำกับดูแลการบริหารจัดการให้เป็นไปตามนโยบายของบริษัทในกลุ่ม ปตท. และติดตาม
ประเมินผลภาพรวมการดำเนินธุรกิจของบริษัทในกลุ่ม ปตท. ให้สอดคล้องกับนโยบายของ ปตท.
ในทิศทางเดียวกันกับ ปตท. และมีมาตรฐานใกล้เคียงกัน

2. เป็นการสร้าง Synergy ให้กับธุรกิจของบริษัทในกลุ่ม ปตท.
เพื่อให้เกิดการประสานประโยชน์และการสร้างมูลค่าเพิ่มให้กับทุกองค์กรที่เกี่ยวข้อง รวมถึงประเทศ

3. เพื่อนำประสบการณ์ความสามารถเฉพาะด้านไปช่วยเหลือธุรกิจ เช่น
การนำความรู้ด้านการเงินไปช่วยปรับปรุงพัฒนาด้านบัญชี การเงิน ให้บริษัทนั้นๆ
ดำเนินธุรกิจได้เติบโตต่อไปอย่างเข้มแข็งซึ่งรวมถึงการไปช่วยเหลือบริษัทที่ไม่ได้อยู่ในกลุ่ม ปตท.
รวมทั้งสามารถนำความรู้และประสบการณ์ที่ได้ไปทำหน้าที่เป็นกรรมการกำกับดูแลบริษัทชั้นนำเหล่านั้นกลับมาช่วยเสริมประโยชน์ให้กับ
ปตท. และเป็นการสร้างความสัมพันธ์ที่ดี เพื่อเสริมสร้างเครือข่ายพันธมิตรทางธุรกิจให้กับ
ปตท.ด้วย

4. ถือเป็นหน้าที่ของกรรมการและผู้บริหาร และเป็นส่วนหนึ่งของการปฏิบัติงาน

8.4 ค่าตอบแทนของกรรมการและผู้บริหาร

8.4.1 ค่าตอบแทนที่กรรมการได้รับเป็นรายบุคคล ในปี 2551

หน่วย : บาท

  ------- ------------------ --------- -------------- ------------------ --------------------------- --------------- --------------
  ลำดับที่   รายนาม             จำนวนวัน   โบนัสจ่ายจริง 5   เบี้ยประชุมกรรมการฯ   เบี้ยประชุมกรรมการฯเฉพาะเรื่อง   รวมค่าเบี้ยประชุม   รวมค่าตอบแทน
                                       มกราคม 2552    (รวมเบี้ยรายเดือน)                                                

  1       นายณอคุณ สิทธิพงศ์     366       2,212,851.20   770,887.10         -                           770,887.10      2,983,738.30

  2       นายจุลยุทธ หิรัณยะวสิต  265       1,293,779.52   420,000.00         124,258.06                  544,258.06      1,838,037.58

  3       นายจักรมณฑ์ ผาสุกวนิช  366       1,786,880.40   600,000.00         150,000.00                  750,000.00      2,536,880.40

  4       พลเอก สมทัต         366       1,786,880.40   620,000.00         78,000.00                   698,000.00      2,484,880.40
          อัตตะนันทน์                                                                                                   

  5       ม.ล. ปาณสาร หัสดินทร 366       1,786,880.40   600,000.00         72,000.00                   672,000.00      2,458,880.40

  6       นายอำพน กิตติอำพน    366       1,786,880.40   600,000.00         150,000.00                  750,000.00      2,536,880.40

  7       คุณพรทิพย์ จาละ       366       1,786,880.40   620,000.00         202,500.00                  822,500.00      2,609,380.40

  8       นายพานิช พงศ์พิโรดม   366       1,786,880.40   600,000.00         -                           600,000.00      2,386,880.40

  9       คุณหญิงชฎา วัฒนศิริธรรม 366       1,786,880.40   600,000.00         359,564.52                  959,564.52      2,746,444.92

  10      นายนริศ ชัยสูตร       265       1,293,779.52   440,000.00         -                           440,000.00      1,733,779.52

  11      นายชัยเกษม นิติสิริ     101       493,100.88     159,000.00         24,000.00                   183,000.00      676,100.88

  12      นายอนุวัฒน์ เมธีวิบูลวุฒิ  41        200,169.66     60,000.00          -                           60,000.00       260,169.66
  ------- ------------------ --------- -------------- ------------------ --------------------------- --------------- --------------

  ------- ------------------ --------- --------------- ------------------ --------------------------- --------------- ---------------
  ลำดับที่   รายนาม             จำนวนวัน   โบนัสจ่ายจริง 5    เบี้ยประชุมกรรมการฯ   เบี้ยประชุมกรรมการฯเฉพาะเรื่อง   รวมค่าเบี้ยประชุม   รวมค่าตอบแทน
                                       มกราคม 2552     (รวมเบี้ยรายเดือน)                                                

  13      นายประเสริฐ บุญสัมพันธ์ 366       1,786,880.40    620,000.00         -                           620,000.00      2,406,880.40

  14      นางพรรณี สถาวโรดม   366       1,786,880.40    620,000.00         24,000.00                   644,000.00      2,430,880.40

          รวมทั้งสิ้น                      21,575,604.38   7,329,887.10       1,184,322.58                8,514,209.68    30,089,814.06
  ------- ------------------ --------- --------------- ------------------ --------------------------- --------------- ---------------

+---+-----------------+----+--------+-------+-------+--------+--------+
| ก |                 |    |        |       |       |        |        |
| ร |                 |    |        |       |       |        |        |
| ร |                 |    |        |       |       |        |        |
| ม |                 |    |        |       |       |        |        |
| ก |                 |    |        |       |       |        |        |
| า |                 |    |        |       |       |        |        |
| ร |                 |    |        |       |       |        |        |
| ค |                 |    |        |       |       |        |        |
| ร |                 |    |        |       |       |        |        |
| บ |                 |    |        |       |       |        |        |
| ว |                 |    |        |       |       |        |        |
| า |                 |    |        |       |       |        |        |
| ร |                 |    |        |       |       |        |        |
| ะ |                 |    |        |       |       |        |        |
| แ |                 |    |        |       |       |        |        |
| ล |                 |    |        |       |       |        |        |
| ะ |                 |    |        |       |       |        |        |
| ล |                 |    |        |       |       |        |        |
| า |                 |    |        |       |       |        |        |
| อ |                 |    |        |       |       |        |        |
| อ |                 |    |        |       |       |        |        |
| ก |                 |    |        |       |       |        |        |
| ร |                 |    |        |       |       |        |        |
| ะ |                 |    |        |       |       |        |        |
| ห |                 |    |        |       |       |        |        |
| ว |                 |    |        |       |       |        |        |
| ่า |                 |    |        |       |       |        |        |
| ง |                 |    |        |       |       |        |        |
| ปี |                 |    |        |       |       |        |        |
|   |                 |    |        |       |       |        |        |
| ห |                 |    |        |       |       |        |        |
| น |                 |    |        |       |       |        |        |
| ่ว |                 |    |        |       |       |        |        |
| ย |                 |    |        |       |       |        |        |
| : |                 |    |        |       |       |        |        |
| บ |                 |    |        |       |       |        |        |
| า |                 |    |        |       |       |        |        |
| ท |                 |    |        |       |       |        |        |
+---+-----------------+----+--------+-------+-------+--------+--------+
| ล | รายนาม          | จ  | โบนัส   | เ     | เบี้ยปร | ร      | รวมค่า  |
| ำ |                 | ำน | จ่ายจริง | บี้ยประ | ะชุมกร | วมค่าเบ | ตอบแทน |
| ด |                 | วน | 5      | ชุมกรร | รมการ | ี้ยประชุม |        |
| ับ |                 | วัน | มกราคม | มการฯ | ฯเฉพา |        |        |
| ที่ |                 |    | 2552   | (รวมเ | ะเรื่อง |        |        |
|   |                 |    |        | บี้ยราย |       |        |        |
|   |                 |    |        | เดือน) |       |        |        |
+---+-----------------+----+--------+-------+-------+--------+--------+
| 1 | นายโอฬาร        | 2  | 1,293, | 441,0 | 262,5 | 703,   | 1,997, |
|   | ไชยประวัติ        | 65 | 779.52 | 00.00 | 00.00 | 500.00 | 279.52 |
+---+-----------------+----+--------+-------+-------+--------+--------+
| 2 | นายพรายพล       | 1  | 493,   | 160,0 | -     | 160,   | 653,   |
|   | คุ้มทรัพย์          | 01 | 100.88 | 00.00 |       | 000.00 | 100.88 |
+---+-----------------+----+--------+-------+-------+--------+--------+
| 3 | นายนนทิกร        | 95 | 463,   | 153,5 | -     | 153,   | 617,   |
|   | กาญจนะจิตรา      |    | 807.75 | 48.39 |       | 548.39 | 356.14 |
+---+-----------------+----+--------+-------+-------+--------+--------+
| 4 | นายสุชาติ         | 2  | 1,039, | 350,0 | 225,0 | 575,   | 1,614, |
|   | ธาดาธำรงเวช     | 13 | 905.80 | 00.00 | 00.00 | 000.00 | 905.80 |
+---+-----------------+----+--------+-------+-------+--------+--------+
| 5 | นางพันธ์ทิพย์ สุรทิณฑ์ | 1  | 493,   | 160,0 | 24,0  | 184,   | 677,   |
|   |                 | 01 | 100.88 | 00.00 | 00.00 | 000.00 | 100.88 |
+---+-----------------+----+--------+-------+-------+--------+--------+
| 6 | พลเอก อภิชาต     | 1  | 493,   | 180,0 | -     | 180,   | 673,   |
|   | เพ็ญกิตติ          | 01 | 100.88 | 00.00 |       | 000.00 | 100.88 |
+---+-----------------+----+--------+-------+-------+--------+--------+
|   | รวมทั้งสิ้น         |    | 4,276, | 1,    | 511,5 | 1,956, | 6,232, |
|   |                 |    | 795.71 | 444,5 | 00.00 | 048.39 | 844.10 |
|   |                 |    |        | 48.39 |       |        |        |
+---+-----------------+----+--------+-------+-------+--------+--------+

สรุปเปรียบเทียบค่าตอบแทนกรรมการ ปี 2549 - 2551

หน่วย : บาท

  ------------- ---------- --------------- ---------- --------------- ---------- ---------------
  ค่าตอบแทน      ปี 2549                     ปี 2550                     ปี 2551     

                จำนวนราย   จำนวนเงิน        จำนวนราย   จำนวนเงิน        จำนวนราย   จำนวนเงิน
                                                                      (คน)       

  เงินเบี้ยประชุม   15         10,920,500.00   15         11,764,919.36   15         10,470,258.07

  โบนัสรวม       15         29,409,589.04   15         30,294,520.55   15         25,852,400.09

  รวม                      40,330,089.04              42,059,439.91              36,322,658.16
  ------------- ---------- --------------- ---------- --------------- ---------- ---------------

8.4.2 ค่าตอบแทนผู้บริหาร : ค่าตอบแทนผู้บริหารเป็นไปตามนโยบายและหลักเกณฑ์ที่กรรมการ
ปตท. กำหนด
ซึ่งเชื่อมโยงกับผลการดำเนินงานของ ปตท. ตามระบบประเมินผลรัฐวิสาหกิจ (Performance
Agreement : PA ) กำหนดโดยกระทรวงการคลัง
ซึ่งประธานเจ้าหน้าที่บริหาร/กรรมการผู้จัดการใหญ่ และผู้บริหารทุกระดับร่วมกันกำหนดตัวชี้วัดและ
ตั้งค่าเป้าหมาย (Key Performance Indicators : KPIs) ไว้แต่ละปี
เพื่อเป็นแนวทางในการดำเนินธุรกิจและนำไปใช้ในการประเมินผลการปฏิบัติงานของประธานเจ้าหน้าที่บริหาร/กรรมการผู้จัดการใหญ่และผู้บริหารทุกระดับ
โดยคณะกรรมการกำหนดค่าตอบแทนเป็นผู้พิจารณากำหนดค่าตอบแทนให้สะท้อนถึงผลการปฏิบัติงาน
(Performance Management) ตลอดจนแนวปฏิบัติ
และมาตรฐานของกลุ่มธุรกิจชั้นนำประเภทเดียวกัน
พร้อมทั้งนำเสนอหลักการและจำนวนค่าตอบแทนที่เหมาะสมต่อคณะกรรมการบริษัทเพื่อพิจารณาและอนุมัติ

ประธานเจ้าหน้าที่บริหารและกรรมการผู้จัดการใหญ่ และผู้บริหารระดับสูงของ ปตท.
จำนวนรวมทั้งสิ้น 8 ท่าน ได้รับค่าตอบแทนจาก ปตท. ณ 31 ธันวาคม 2551
เป็นเงินจำนวนรวมทั้งสิ้น 88,843,800 บาท (ไม่รวม
รักษาการผู้บริหารระดับสูงและผู้บริหารระดับสูง ที่ไปปฏิบัติงานในบริษัทที่ ปตท. ถือหุ้น
และรับค่าตอบแทนที่บริษัทหรือบริษัทรับผิดชอบค่าตอบแทนทั้งหมด) ตามรายละเอียด ดังนี้

ค่าตอบแทนรวมของผู้บริหารระดับสูงของ ปตท. หน่วย : บาท

  ------------ ---------- ------------ ---------- ------------ ---------- ------------
  ค่าตอบแทน     ปี 2549                  ปี 2550                  ปี 2551     

               จำนวนราย   จำนวนเงิน     จำนวนราย   จำนวนเงิน     จำนวนราย   จำนวนเงิน

  เงินเดือนรวม   7          45,145,600   7          51,815,390   8          57,755,520

  โบนัสรวม      7          31,668,840   7          22,572,960   8          27,024,420

  รวม                     76,814,760              74,388,350   8          84,779,940
  ------------ ---------- ------------ ---------- ------------ ---------- ------------

เงินสมทบกองทุนสำรองเลี้ยงชีพสำหรับผู้บริหารระดับสูงของ ปตท.

หน่วย : บาท

  ------------------------- ---------- ----------- ---------- ----------- ---------- -----------
  ค่าตอบแทน                  ปี 2549                 ปี 2550                 ปี 2551     

                            จำนวนราย   จำนวนเงิน    จำนวนราย   จำนวนเงิน    จำนวนราย   จำนวนเงิน

  เงินสมทบกองทุนสำรองเลี้ยงชีพ   6          3,005,232   6          3,659,601   7          4,063,860

  รวม                       6          3,005,232   6          3,659,601   7          4,063,860
  ------------------------- ---------- ----------- ---------- ----------- ---------- -----------

8.5 ทรัพยากรบุคคล

ตลอดระยะเวลา 30 ปี ปตท.เชื่อมั่นว่า การเจริญเติบโตขององค์กรขึ้นอยู่กับพนักงานที่มีคุณภาพ
ดังนั้น ปตท. จึงมีนโยบายมุ่งเน้นที่จะพัฒนาและปรับปรุงระบบการบริหาร
และระบบการพัฒนาบุคคลให้มีความทันสมัย สอดคล้องกับเทคโนโลยี และเป็นไปตามมาตรฐานสากล
เพื่อที่จะเสริมสร้างและพัฒนาให้พนักงาน เป็นทั้งคนดี และคนเก่ง
ตลอดจนมีส่วนร่วมในการพัฒนาและช่วยเหลือสังคมโดยส่วนรวม
และมุ่งเน้นให้พนักงานเป็นกลไกหลักในการพัฒนาให้ ปตท. ไปสู่ความเป็นองค์กรแห่งความเป็นเลิศ
(High Performance Organization) เพื่อเพิ่มขีดความสามารถในการแข่งขัน
และตอบสนองต่อการเปลี่ยนแปลงขององค์กร

จำนวนพนักงาน ปตท. (รวมพนักงานที่ไปปฏิบัติงานในบริษัทในกลุ่ม ปตท.) ณ วันที่ 31 ธันวาคม
2551 เท่ากับ 3,636คน ทั้งนี้ในปี 2551 ปตท.
ยังคงดำเนินการจัดทำแผนอัตรากำลังคนให้สอดคล้องต่อการดำเนินธุรกิจ
ภายใต้ความผันผวนของสภาวะเศรษฐกิจ
โดยให้ความสำคัญกับการจัดสรรทรัพยากรในจุดที่ก่อให้เกิดมูลค่าเพิ่ม
หรือมีความจำเป็นต่อเนื่องจากการลงทุน นอกจากนั้น
ยังได้จัดทำแผนและดำเนินการพัฒนาศักยภาพพนักงาน อย่างจริงจังในทุกระดับ
ตลอดจนปรับขั้นตอนการทำงานให้มีประสิทธิภาพมากยิ่งขึ้น

(1) จำนวนบุคลากรและค่าตอบแทนบุคลากร

จำนวนบุคลากรแบ่งตามกลุ่มธุรกิจ ในช่วงปี 2549 – 2551 มีรายละเอียด ดังนี้

หน่วย : คน

  ---------------------- -------- --------- ---------- ------------ ------------ ----------
  กลุ่มธุรกิจ                ณ วันที่ 31           ณ วันที่ 31                ณ วันที่ 31     
                         ธันวาคม             ธันวาคม                  ธันวาคม 2551  
                         2549               2550                                 

                         ปตท.     กลุ่ม ปตท.  ปตท.       กลุ่ม ปตท.     ปตท.         กลุ่ม ปตท.

  1. ก๊าซธรรมชาติ          1,057    -         1,108      -            1,162        -

  2. น้ำมัน                1,239    -         1,254      -            1,234        -

  3. ปิโตรเคมีและการกลั่น    64       -         75         -            70           -

  4. สนับสนุน              824      251 ^(2/) 851^(1/)   256^(2/)     899^(1/)     271^(2/)
  และปฏิบัติงานในบริษัทที่      ^(1/)                                                   
  ปตท.ถือหุ้น                                                                       

  5.                     -        4,768     -          7,086^(3/)   -            7,718
  บริษัทย่อยและกิจการร่วมค้า                                                           

  รวม                    3,184    5,019     3,288      7,342        3,365^(1/)   7,989
  ---------------------- -------- --------- ---------- ------------ ------------ ----------

หมายเหตุ : 1/ ไม่รวมพนักงาน ปตท.ที่ไปปฏิบัติงานในบริษัทในเครือ 2/ พนักงาน
ปตท.ที่ไปปฏิบัติงานในบริษัทในเครือ

  3/ เพิ่มพนักงานบริษัท PTTRB ซึ่งจัดตั้ง ณ 25 พฤษภาคม 2550

ค่าตอบแทนแก่บุคลากร
(ไม่รวมประธานเจ้าหน้าที่บริหาร/กรรมการผู้จัดการใหญ่และผู้บริหารระดับสูง)

หน่วย : บาท

  ------------------------- ------------------ ------------------ ------------------
  ค่าตอบแทน                  ปี 2549             ปี 2550             ปี 2551

  เงินเดือนรวม                2,313,239,842.61   2,523,442,073.58   2,771,381,311.34

  โบนัสรวม                   1,138,238,033.75   1,263,194,610.38   1,255,817,206.62

  เงินสมทบกองทุนสำรองเลี้ยงชีพ   228,214,687.17     249,207,450.79     273,843,959.44

  อื่นๆ (ถ้ามี)                 993,909,544.34     1,104,896,055.73   329,822,939.92

  รวม                       4,673,602,107.87   5,140,740,190.38   4,630,864,417.32
  ------------------------- ------------------ ------------------ ------------------

  8.5.2 ค่าตอบแทนอื่นๆ

ปตท.ได้จัดสวัสดิการและค่าตอบแทนอื่นๆ นอกเหนือจากเงินเดือน
โบนัสและเงินสมทบกองทุนสำรองเลี้ยงชีพให้กับผู้บริหารและพนักงานตามความเหมาะสมกับสภาวะเศรษฐกิจ
การดำรงชีพ ตลอดจนมาตรฐานของกลุ่มบริษัทในธุรกิจชั้นนำประเภทเดียวกัน อาทิเช่น ค่าเช่าบ้าน
ค่าปฏิบัติงานต่างจังหวัด ค่าล่วงเวลา เป็นต้น และในปี 2548 และ ปี 2549 ปตท.
ยังได้ขออนุมัติจัดสรรสิทธิในการซื้อหุ้นสามัญ (Warrant) รวม 2 ครั้ง จำนวน 60,000,000
หน่วย ให้แก่ กรรมการผู้จัดการใหญ่ ผู้บริหาร พนักงาน ปตท.
และพนักงานบริษัทในกลุ่มที่มาปฏิบัติงานประจำในตำแหน่งงานของ ปตท.
เพื่อเป็นการสร้างแรงจูงใจและตอบแทนการปฏิบัติงานของผู้บริหาร และพนักงาน
ให้มุ่งปฏิบัติหน้าที่อย่างเต็มความสามารถอย่างต่อเนื่อง
ตลอดจนสร้างความรู้สึกเป็นเจ้าของและการมีส่วนรวมในการบริหารและพัฒนาองค์กร
ซึ่งจะส่งผลดีต่อการปฏิบัติงานและการดำเนินธุรกิจของ ปตท. ในอนาคต ทั้งนี้ ผู้บริหาร
และพนักงาน แต่ละคนจะได้รับจัดสรรใบสำคัญแสดงสิทธิ Warrant รุ่นที่ 1 จำนวน 4 ฉบับ และ
Warrant รุ่นที่ 2 จำนวน 4 ฉบับ โดยหนึ่งฉบับมีจำนวนหน่วยเท่ากับร้อยละ 25 ของจำนวน
Warrant ทั้งหมดที่ตนได้รับ ซึ่งผู้บริหาร และพนักงาน จะสามารถแปลงสิทธิของ Warrant ที่ได้รับ
โดยซื้อเป็นหุ้นสามัญได้ครั้งแรกเมื่อครบกำหนด 1 ปี นับจากวันที่ ปตท.ออกและเสนอขาย Warrant
รวมทั้งสามารถแปลงสิทธิของ Warrant ฉบับที่ 2 , 3 และ 4
ที่ได้รับโดยซื้อเป็นหุ้นสามัญได้เมื่อครบกำหนดปีที่ 2 ,3 และ 4 นับจากวันที่ ปตท.
ออกและเสนอขาย Warrant ตามลำดับ ทั้งนี้ ผู้บริหาร และพนักงาน สามารถทยอยแปลงสิทธิของ
Warrant เพื่อซื้อเป็นหุ้นสามัญแต่ละฉบับได้ ในวันทำการสุดท้ายของทุก ๆ 3 เดือนตลอดอายุของ
Warrant และ Warrant จะหมดอายุลงเมื่อครบกำหนด 5 ปีนับจากวันที่ ปตท. ออกและเสนอขาย
Warrant

8.5.3 การพัฒนาและปรับปรุงระบบทรัพยากรบุคคล

เพื่อให้องค์กรพัฒนาไปสู่การเป็นองค์กรแห่งความเป็นเลิศ ในปี 2551
ปตท.ได้พัฒนาและปรับปรุงระบบการบริหารและพัฒนาทรัพยากรบุคคลให้มีประสิทธิภาพมากขึ้น
โดยมีวัตถุประสงค์เพื่อที่จะพัฒนาและใช้ประโยชน์จากทรัพยากรบุคคลให้เต็มศักยภาพ
เพื่อให้องค์กรบรรลุวัตถุประสงค์ในการดำเนินธุรกิจ
และสนับสนุนให้พนักงานได้ใช้ความรู้ความสามารถของตนเองอย่างเต็มที่
รวมถึงการมีโอกาสก้าวหน้าในหน้าที่การงาน และเติบโตไปพร้อม ๆ กับความสำเร็จขององค์กรด้วย
เช่น

 พัฒนาองค์กรอย่างยั่งยืน ด้วยกลไก Learning Organization

ปตท. ได้พัฒนาระบบสำหรับจัดเก็บข้อมูลองค์ความรู้ ( Knowledge Management)
ที่สำคัญขององค์กร
โดยสนับสนุนให้ผู้บริหารและพนักงานมีการจัดเก็บข้อมูลองค์ความรู้ให้เป็นระบบและเป็นปัจจุบัน
รวมทั้งเปิดโอกาสให้พนักงานทุกระดับสามารถใช้ประโยชน์ได้จากระบบฐานข้อมูลดังกล่าว
ซึ่งจะช่วยให้พนักงานสามารถเรียนรู้ แก้ไขปัญหาต่างๆได้อย่างมีประสิทธิภาพ
และช่วยส่งเสริมให้พนักงานพัฒนาศักยภาพได้ด้วยตนเองอย่างต่อเนื่อง
ซึ่งเป็นรากฐานสำคัญในการนำไปสู่การเป็นองค์กรแห่งความเป็นเลิศ
ประธานเจ้าหน้าที่บริหาร/กรรมการผู้จัดการใหญ่ได้แสดงความคิดเห็นในประเด็น Learning
Organization ไว้ดังนี้

“การที่เราจะมุ่งไปสู่องค์กรแห่งความเป็นเลิศได้นั้น ก็ด้วยกำลังสติปัญญาของคน Learning เป็น
Lifetime
หยุดไม่ได้”

 สร้างพนักงานให้เป็น คนเก่ง และ คนดี ขององค์กรและสังคม

นอกเหนือจากระบบการบริหารทรัพยากรบุคคล ที่มุ่งเน้นพัฒนาพนักงาน ปตท. ให้เป็น คนเก่ง
หรือเป็นผู้ที่มีศักยภาพสามารถตอบสนองต่อความคาดหวังขององค์กรในการดำเนินธุรกิจได้แล้ว ปตท.
ยังให้ความสำคัญต่อการพัฒนาพนักงานให้เป็นคนดี มีส่วนร่วมในการพัฒนาและช่วยเหลือสังคม
(Corporate Social Responsibility) รวมทั้งยึดหลักบรรษัท
ภิบาลที่ดี (Corporate Governance) เป็นกรอบให้ผู้บริหารและพนักงานถือปฏิบัติ ทั้งนี้ ปตท.
มีความเชื่อมั่นว่าการพัฒนาพนักงานให้เป็นคนดี และคนเก่งนั้น
จะช่วยให้องค์กรเจริญเติบโตอย่างมั่นคงและยั่งยืนในระยะยาว

 ร่วมประสาน เพื่อกำหนดเป้าหมาย และทิศทางการดำเนินงานขององค์กร

ปตท. ได้มุ่งเน้นให้ผู้บริหารและพนักงานในทุกระดับร่วมกันกำหนดแผนงานให้สอดคล้องกับ
ทิศทางและเป้าหมายขององค์กร
ซึ่งจะส่งผลให้การดำเนินธุรกิจทั่วทั้งองค์กรมุ่งไปสู่จุดหมายเดียวกันได้อย่างมีประสิทธิภาพ
โดยผู้บริหารระดับสูงของ ปตท. และบริษัทในกลุ่มที่เกี่ยวข้องทั้งหมด
รวมทั้งสายงานสนับสนุนมาร่วมประชุมหารือและกำหนดวิสัยทัศน์และทิศทางขององค์กรร่วมกัน
และถ่ายทอดทิศทางดังกล่าวไปสู่หน่วยงานภายในสายงานต่างๆ จากกลยุทธ์ธุรกิจเป็นแผนธุรกิจ
และแผนการใช้งบประมาณที่มีความสอดคล้องในทิศทางเดียวกัน

ในปี 2551 พนักงาน ปตท. ทุกระดับได้กำหนดวัตถุประสงค์และตัวชี้วัด (Key Performance
Indicators : KPIs) ที่ถ่ายทอดลงมาตามลำดับเป็นรายบุคคล ตั้งแต่ระดับองค์กร หน่วยงาน
ลงมาจนถึงพนักงาน ทั้งนี้ วัตถุประสงค์และตัวชี้วัดที่พนักงานกำหนดนั้น
จะใช้เป็นกรอบการปฏิบัติงานและมาตรฐานการประเมินผลการปฏิบัติงานของพนักงานแต่ละบุคคล

 พัฒนาพนักงานตามสายอาชีพที่กำหนด และสอดคล้องกับการดำเนินธุรกิจขององค์กร

การพัฒนาพนักงานถือเป็นหัวใจของระบบการบริหารทรัพยากรบุคคล ดังนั้น ปตท.
จึงได้พัฒนาระบบบริหารสายอาชีพของพนักงานให้มีประสิทธิภาพมากขึ้น แบ่งการดำเนินงานเป็น 2
กลุ่ม ที่เชื่อมโยงกันอย่างชัดเจนและมีประสิทธิภาพ คือ กลุ่มผู้บริหารระดับสูง และกลุ่มพนักงาน

- กลุ่มผู้บริหารระดับสูง (ระดับเทียบเท่าผู้จัดการฝ่ายขึ้นไป) เป็นการบริหารจัดการในรูปแบบกลุ่ม
ปตท. (Group Leader Development) เพื่อรองรับความต้องการผู้บริหารระดับสูง
ทั้งในเชิงปริมาณและคุณภาพ ซึ่งมีกระบวนการคัดเลือก ประเมินศักยภาพ
และจัดทำแผนพัฒนาตัวบุคคลอย่างเป็นระบบ มีคณะผู้บริหารระดับ CEO ของกลุ่ม ปตท. เรียกว่า
คณะกรรมการบริหารและพัฒนาผู้บริหารของกลุ่มปตท. ( PTT Group Human Resources
Management and Development Committee : PTTGMC ) เป็นผู้ดูแล

- กลุ่มพนักงาน เป็นการบริหารจัดการภายในสายงาน ของ ปตท.
หรือภายในของแต่ละบริษัทในกลุ่ม สำหรับ ปตท.ได้กำหนดให้จัดตั้ง
คณะกรรมการที่ปรึกษาระบบการบริหารสายอาชีพ ( Career Management Counseling
Committee : CMCC) และ กลุ่มที่ปรึกษาสายอาชีพ ( Career Counseling Teams : CCT)
รวม 14 สายอาชีพ
ให้มีหน้าที่ความรับผิดชอบในการกำหนดและพัฒนาพนักงานเป็นรายบุคคลให้มีความรู้
ความสามารถที่เหมาะสม เพื่อรองรับทิศทางการดำเนินธุรกิจในอนาคต ทั้งนี้
วัตถุประสงค์ในการบริหารสายอาชีพนั้น ก็เพื่อมุ่งเน้นให้พนักงานมีความรู้
ความชำนาญสูงสุดในสายอาชีพ
และเตรียมความพร้อมสำหรับการเติบโตขึ้นดำรงตำแหน่งผู้บริหารระดับสูงต่อไปในอนาคต
โดยองค์กร ผู้บริหารและพนักงานร่วมกันกำหนดแนวทางในการพัฒนาพนักงาน
ทั้งในรูปแบบการฝึกอบรมที่เหมาะสม ตาม Competency และ Career Profile
รวมถึงการหมุนเวียนเปลี่ยนหน้าที่ความรับผิดชอบเพื่อให้พนักงานสามารถพัฒนาทักษะความชำนาญจากประสบการณ์ในตำแหน่งหน้าที่ใหม่
ตลอดจนการแต่งตั้งและเลื่อนระดับพนักงานให้เหมาะสมกับหน้าที่ความรับผิดชอบและศักยภาพของพนักงาน
ซึ่งการพัฒนาพนักงานให้เหมาะสมตามความสามารถและความต้องการของพนักงานและองค์กรนั้น
จะนำ ปตท. ไปสู่ความสำเร็จตามเป้าหมายที่กำหนดไว้ในที่สุด

 สร้างสัมพันธภาพที่ดีระหว่างผู้บริหารและพนักงานเพื่อเป้าหมายเดียวกัน

ปตท. ได้จัดให้มีรูปแบบการสื่อความระหว่างผู้บริหารและพนักงาน
เพื่อให้พนักงานทุกระดับได้รับทราบถึงแนวทางการดำเนินงานขององค์กร
อุปสรรคหรือผลกระทบที่อาจจะเกิดขึ้น
และเปิดโอกาสให้พนักงานแสดงความเห็นและมีส่วนร่วมในการพัฒนาและปรับปรุงประสิทธิภาพการดำเนินงานขององค์กร
ในปี 2551 นอกเหนือจากการประชุมคณะกรรมการกิจการสัมพันธ์ ปตท.
ที่กำหนดวาระการประชุมอย่างน้อยเดือนละหนึ่งครั้ง ยังมีการประชุมคณะกรรมการร่วมปรึกษาหารือ
(Joint Consultation Committee : JCC)
ที่กำหนดให้มีการประชุมร่วมกันระหว่างผู้บริหารและพนักงานในหน่วยงานภูมิภาค
ทั่วประเทศ นอกจากนี้
ประธานเจ้าหน้าที่บริหาร/กรรมการผู้จัดการใหญ่ยังได้จัดประชุมสื่อความกับพนักงานอย่างต่อเนื่องเป็นระยะมาโดยตลอด
รวมทั้งการประชุมระหว่างผู้บริหารและพนักงานทั้งในและนอกสังกัด
และการสำรวจความพึงพอใจของพนักงาน เพื่อรับทราบแนวคิดและหาทางแก้ไขและปรับปรุง โดย
ปตท. มีความเชื่อมั่นว่าการสื่อความที่ดี และการแลกเปลี่ยนความคิดเห็น
ระหว่างผู้บริหารและพนักงานจะนำไปสู่สัมพันธภาพที่ดีระหว่างผู้บริหารและพนักงานทุกระดับ
และทำให้บรรลุเป้าหมายขององค์กรร่วมกัน

 กำหนดให้มีค่านิยมร่วมของกลุ่ม ปตท. (PTT Group Core Value)

ในปี 2551 ได้มีการกำหนดค่านิยมร่วมในการทำงานของกลุ่ม ปตท. ซึ่งมีคำย่อว่า S P I R I T
โดยมีความหมาย ดังนี้

  Synergy = การสร้างพลังร่วม

  Performance Excellence = ความเป็นเลิศของผลงาน

  Innovation = การส่งเสริมนวัตกรรม

  Responsibility = ความรับผิดชอบต่อสังคมและสิ่งแวดล้อม

  Integrity & Ethics = ความสัตย์ซื่อถือมั่น และจริยธรรม

  Trust & Respect = ความไว้วางใจและการนับถือซึ่งกันและกัน

วัตถุประสงค์ ของค่านิยมร่วม เพื่อให้เกิดความเชื่อ
การตัดสินใจและพฤติกรรมที่สอดคล้องกับวิสัยทัศน์
ของกลุ่ม ปตท. และส่งเสริมคุณภาพชีวิตในการทำงานของพนักงาน

8.6 การกำกับดูแลกิจการ

คณะกรรมการ ปตท. มีเจตนารมณ์ที่มุ่งมั่นดำเนินธุรกิจภายใต้หลักการกำกับดูแลกิจการที่ดี
โดยนำหลักเกณฑ์การกำกับดูแลกิจการที่ดี
และระเบียบปฏิบัติของคณะกรรมการกำกับหลักทรัพย์และตลาดหลักทรัพย์
มาเป็นปัจจัยหลักในการเสริมสร้างองค์กรให้มีระบบการบริหารงานที่มีประสิทธิภาพ
และเป็นพื้นฐานของการเติบโตทางธุรกิจอย่างยั่งยืน นับตั้งแต่แปลงสภาพเป็น บริษัท ปตท. จำกัด
(มหาชน) และกระจายหุ้นในตลาดหลักทรัพย์แห่งประเทศไทย ตั้งแต่ปลายปี 2544 โดย
ปตท.ได้มีการกำหนดไว้ในข้อบังคับของ ปตท. ว่า “บริษัทฯ
ต้องจัดทำนโยบายเกี่ยวกับจรรยาบรรณทางธุรกิจ
ตลอดจนจริยธรรมในการประกอบธุรกิจของคณะกรรมการ ผู้บริหารระดับสูง ฝ่ายจัดการ
และพนักงาน ตามระบบการกำกับดูแลกิจการที่ดี
เพื่อเป็นแนวทางปฏิบัติขององค์กรที่ได้มาตรฐานและเป็นแนวทางที่ถูกต้อง”
และจากข้อบังคับบริษัทดังกล่าว ได้มีการจัดทำเป็นระเบียบบริษัทว่าด้วยการกำกับดูแลกิจการที่ดี
ตั้งแต่ปี 2544 พร้อมทั้งจัดทำคู่มือหลักการกำกับดูแลกิจการที่ดีของ ปตท. และส่งมอบให้กรรมการ
ผู้บริหารและพนักงานทุกคน ลงนามรับทราบและถือปฏิบัติจนถึงปี 2548

ในปี 2548 คณะกรรมการกำกับดูแลกิจการที่ดี
ได้กำหนดจรรยาบรรณและข้อพึงปฏิบัติที่ดีของคณะกรรมการ รวมทั้งได้พิจารณาทบทวน
ปรับปรุงเนื้อหาในคู่มือการกำกับดูแลกิจการที่ดีของ ปตท. ฉบับเดิม
เพื่อให้มีความสมบูรณ์และเป็นไปตามหลักสากลปฏิบัติยิ่งขึ้น
โดยการจัดลำดับหัวข้อและเพิ่มเติมสาระให้ครบถ้วน ครอบคลุมเรื่องการปกป้องสิทธิของผู้ถือหุ้น
การส่งเสริมให้ผู้ถือหุ้นใช้สิทธิโดยครอบคลุมสิทธิพื้นฐานตามกฎหมาย เช่น
การมีส่วนแบ่งในกำไรของกิจการ การซื้อขายหรือโอนหุ้น
การได้รับข่าวสารข้อมูลของกิจการอย่างเพียงพอ
การเข้าร่วมประชุมเพื่อใช้สิทธิออกเสียงในที่ประชุมผู้ถือหุ้นเพื่อแต่งตั้งหรือถอดถอนกรรมการ
กำหนดค่าตอบแทนกรรมการ แต่งตั้งผู้สอบบัญชีและกำหนดจำนวนเงินค่าสอบบัญชี
รวมทั้งเรื่องที่มีผลกระทบต่อบริษัท โดยจัดพิมพ์เป็นคู่มือการกำกับดูแลกิจการที่ดี บริษัท ปตท. จำกัด
(มหาชน) ฉบับปรับปรุง ครั้งที่ 1/2548 เพื่อส่งมอบให้กรรมการ ผู้บริหารและพนักงานทุกคน
ลงนามรับทราบและถือปฏิบัติจนถึงปี 2551

ในปี 2551 คณะกรรมการกำกับดูแลกิจการที่ดี
ได้กำหนดนโยบายให้มีการปรับปรุงคู่มือการกำกับดูแลกิจการที่ดี
ฉบับปรับปรุง ครั้งที่ 1/2548
โดยดำเนินการปรับปรุงเนื้อหาให้เป็นตามหลักการกำกับดูแลกิจการที่ดีสำหรับบริษัทจดทะเบียน
ปี 2549 ของตลาดหลักทรัพย์ฯ ในหลักการ 5 หมวด คือ สิทธิของผู้ถือหุ้น
การปฏิบัติต่อผู้ถือหุ้นอย่างเท่าเทียมกัน บทบาทของ
ผู้มีส่วนได้ส่วนเสีย การเปิดเผยข้อมูลและความโปร่งใส และความรับผิดชอบของคณะกรรมการ
แล้วเสร็จ ขณะนี้อยู่ระหว่าง
การจัดพิมพ์เพื่อส่งมอบให้กรรมการ ผู้บริหารและพนักงานทุกคนลงนามรับทราบและถือปฏิบัติในปี
2552 เป็นคู่มือฯ ฉบับปรับปรุง ครั้งที่ 2 (ฉบับปัจจุบัน) ต่อไป

โดยสรุปสาระสำคัญการดำเนินการด้านการกำกับดูแลกิจการได้ดังนี้

8.6.1 สิทธิของผู้ถือหุ้น

ปตท. ตระหนักเสมอว่า ผู้ถือหุ้นทุกท่านเป็นเจ้าของ ปตท. สิ่งที่จะทำให้ผู้ถือหุ้นไว้วางใจ
และมั่นใจในการลงทุนกับธุรกิจของ ปตท.
ก็คือการมีนโยบายหรือการดำเนินการที่รักษาสิทธิพื้นฐานที่ผู้ถือหุ้นพึงได้รับอย่างเป็นธรรมตามที่กฎหมาย
กำหนด หรือกว่านั้น รวมถึงการจัดการที่เหมาะสม มีประสิทธิภาพ และเกิดประสิทธิผลที่ดีที่สุด
เป็นที่ยอมรับจากผู้ลงทุน
และผู้เกี่ยวข้องทุกฝ่ายอยู่เสมอว่าเป็นกิจการที่มีการกำกับดูแลกิจการที่ดี

(1) การจัดประชุมผู้ถือหุ้น

ปตท. ได้กำหนดให้มีการประชุมสามัญผู้ถือหุ้นปีละครั้ง ภายในเวลาไม่เกิน 4
เดือนนับแต่วันสิ้นสุดรอบปีบัญชีของ ปตท.
และในกรณีที่มีความจำเป็นเร่งด่วนต้องเสนอวาระเป็นกรณีพิเศษซึ่งเป็นเรื่องที่กระทบหรือเกี่ยวข้องกับผลประโยชน์ของผู้ถือหุ้น
หรือเกี่ยวข้องกับเงื่อนไขหรือกฎเกณฑ์ กฎหมาย ที่ใช้บังคับที่ต้องได้รับการอนุมัติจากผู้ถือหุ้นแล้ว
บริษัทจะเรียกประชุมวิสามัญผู้ถือหุ้นเป็นกรณีไป ทั้งนี้ในปี 2551 ปตท.
ได้จัดการประชุมสามัญผู้ถือหุ้นในวันที่ 11 เมษายน 2551 ณ ห้องบางกอกคอนเวนชั่นเซ็นเตอร์
ศูนย์การค้าเซ็นทรัล ลาดพร้าว กรุงเทพฯ และไม่มีการเรียกประชุมวิสามัญ
มีกรรมการเข้าร่วมประชุม รวม 14 ท่าน (ขาดเพียง 1 ท่าน เนื่องจากติดราชการต่างประเทศ)
กรรมการประกอบด้วย ประธานกรรมการ ประธานกรรมการเฉพาะเรื่องทุกคณะ
ประธานเจ้าหน้าที่บริหาร/กรรมการผู้จัดการใหญ่ รวมทั้งมีผู้บริหารระดับสูงและผู้สอบบัญชีของ ปตท.
โดยมีที่ปรึกษากฎหมายจำนวน 3 ท่าน
ทำหน้าที่เป็นคนกลางในการตรวจสอบและการลงคะแนนเสียงกรณีมีข้อโต้แย้งตลอดการประชุม
ซึ่งประธานกรรมการได้ดำเนินการประชุมอย่างครบถ้วนตามที่กฎหมายกำหนด
และผลการประชุมมีมติอนุมัติในทุกวาระ

  (2) การส่งหนังสือเชิญประชุมล่วงหน้า

ปตท.ได้มอบหมายให้ บริษัท ศูนย์รับฝากหลักทรัพย์ (ประเทศไทย) จำกัด
ซึ่งเป็นนายทะเบียนหลักทรัพย์ของ ปตท.
เป็นผู้ดำเนินการจัดส่งหนังสือเชิญประชุมที่มีรายละเอียดวาระการประชุม/
ข้อมูลประกอบที่สำคัญและจำเป็นสำหรับ
การตัดสินใจ/ ความเห็นของคณะกรรมการ/ รายงานการประชุมที่ผ่านมามีรายละเอียดครบถ้วน/
รายงานประจำปีพร้อมทั้งเอกสารประกอบการประชุม/ เอกสารที่ต้องใช้ในการมอบฉันทะ
และระบุวิธีการใช้ไว้ชัดเจน โดยจัดส่งให้ผู้ถือหุ้นล่วงหน้ามากกว่า 14 วันก่อนวันประชุมผู้ถือหุ้น
และได้ทำการประกาศลงในหนังสือพิมพ์รายวันทั้งฉบับภาษาไทยและภาษาอังกฤษ อย่างละ 1 ฉบับ
ติดต่อกันต่อเนื่องฉบับละ 3 วัน ก่อนวันประชุม 3 วัน
เพื่อบอกกล่าวเรียกประชุมผู้ถือหุ้นเป็นการล่วงหน้าเพียงพอสำหรับการเตรียมตัวก่อนมาเข้าร่วมประชุม

ทั้งนี้ในการประชุมสามัญผู้ถือหุ้น ปตท.ได้นำข้อมูลหนังสือเชิญประชุมผู้ถือหุ้นเปิดเผยในเว็บไซท์ของ
ปตท. ที่ http://www.pttplc.com ก่อนล่วงหน้าวันประชุม 30 วัน

  (3) การอำนวยความสะดวกแก่ผู้ถือหุ้น

ในการจัดการประชุมผู้ถือหุ้นฯ ปตท. ได้อำนวยความสะดวกให้กับผู้ถือหุ้นอย่างเท่าเทียมกันทุกราย
ด้วยการจัดให้มีเจ้าหน้าที่คอยดูแล ต้อนรับ ให้ความสะดวกอย่างเพียงพอ
การเตรียมการรักษาความปลอดภัย และแผนรับมือกรณีเกิดเหตุฉุกเฉินให้กับผู้ถือหุ้นทุกคน
การเปิดบริการรับลงทะเบียนก่อนเวลาประชุม 2 ชั่วโมง โดยใช้ระบบ Barcode
เพื่อความสะดวกรวดเร็ว และการจัดให้มีการเลี้ยงรับรองที่เหมาะสมแก่ผู้ถือหุ้นที่มาร่วมประชุมด้วย

  (4) การดำเนินการประชุมผู้ถือหุ้น

ก่อนเริ่มการประชุมผู้ถือหุ้นแต่ละครั้ง
ประธานที่ประชุมจะชี้แจงกติกาทั้งหมดรวมถึงวิธีนับคะแนนเสียงของผู้ถือหุ้นที่ต้องลงมติในแต่ละวาระตามข้อบังคับของ
ปตท. รวมถึงการใช้สิทธิออกเสียงลงคะแนนในแต่ละวาระอย่างชัดเจน
และเมื่อมีการให้ข้อมูลตามระเบียบวาระแล้ว
ประธานฯจะเปิดโอกาสให้ผู้เข้าร่วมประชุมทุกรายแสดงความคิดเห็น ข้อเสนอแนะ
ถามคำถามในแต่ละวาระ และให้เวลาอภิปรายอย่างเหมาะสมเพียงพอ จากนั้นประธานฯ
และผู้บริหารจะตอบข้อซักถามอย่างชัดเจน ตรงประเด็น และให้ความสำคัญกับทุกคำถาม

ประธานฯ จะดำเนินการประชุมตามลำดับวาระการประชุม
และไม่เพิ่มวาระการประชุมโดยไม่แจ้งให้ผู้ถือหุ้นทราบล่วงหน้า
สำหรับวาระการเลือกตั้งกรรมการจะดำเนินการให้ผู้ถือหุ้นลงมติเป็นรายบุคคล
อนึ่งในการประชุมทุกครั้ง
จะมีการจดบันทึกรายงานการประชุมอย่างถูกต้องครบถ้วน
และสรุปด้วยการลงมติพร้อมกับนับคะแนนเสียง ซึ่งรวมระยะเวลา
ที่ใช้ในการประชุมผู้ถือหุ้นแต่ละครั้งประมาณ 3 ชั่วโมง ทั้งนี้ในการประชุมผู้ถือหุ้นสามัญประจำปี
2551 ได้กำหนดการประชุมเวลา 09.30 น. โดยเริ่มรับลงทะเบียนเวลา 07.30 น.
และเลิกประชุมประมาณ 12.30 น.

  (5) แนวทางการปฏิบัติเกี่ยวกับการรายงานความขัดแย้งของผลประโยชน์

คู่มือการกำกับดูแลกิจการที่ดีของ ปตท. กำหนดให้กรรมการ ผู้บริหาร
และพนักงานทุกคนจัดทำรายงานความขัดแย้งของผลประโยชน์ทั้งที่เป็นแบบรายงานประจำปี
และแบบรายงานใหม่ระหว่างปีกรณีมีการเปลี่ยนแปลง และในการประชุมใดๆ ผู้มีส่วนได้ส่วนเสีย
หรือมีผลประโยชน์ที่ขัดแย้งกับ ปตท.
จะต้องแจ้งให้ที่ประชุมทราบและไม่ร่วมพิจารณาหรืองดออกเสียงในเรื่องนั้นๆ

ในการประชุมผู้ถือหุ้น กรรมการจะทราบแนวทางการปฏิบัติตน หากกรรมการท่านใดมีส่วนได้ส่วนเสีย
หรือมีส่วนเกี่ยวข้องในวาระใด
กรรมการท่านนั้นจะแจ้งต่อที่ประชุมเพื่อขอไม่ร่วมประชุมและงดออกเสียงในวาระนั้นๆ

  (6) การดำเนินการหลังการประชุมผู้ถือหุ้น

ปตท. จะจัดส่งรายงานการประชุมผู้ถือหุ้น ซึ่งจดบันทึกรายงานการประชุมและบันทึกการออกเสียง
รวมทั้งข้อซักถามของผู้ถือหุ้นในแต่ละวาระอย่างละเอียดให้ตลาดหลักทรัพย์ฯ
และคณะกรรมการตลาดหลักทรัพย์ภายในกำหนด 14 วัน รวมถึงเผยแพร่รายงาน วีดีทัศน์ ภาพ
และเสียงของการประชุมบนเว็บไซท์ของ ปตท. http://www.pttplc.com

8.6.2 การปฏิบัติต่อผู้ถือหุ้นอย่างเท่าเทียมกัน

แม้ว่าผู้ถือหุ้นแต่ละรายจะถือหุ้นในจำนวนที่ไม่เท่ากัน มีสิทธิออกเสียงไม่เท่ากัน (ตามจำนวนหุ้นที่ถือ)
แต่มิได้หมายความว่าการมีสิทธิพื้นฐานในฐานะผู้ถือหุ้นจะแตกต่างกัน เนื่องจาก ปตท.
จะปฏิบัติต่อผู้ถือหุ้นอย่างเท่าเทียมกัน โดยไม่คำนึงถึงเพศ อายุ เชื้อชาติ สัญชาติ ศาสนา ความเชื่อ
ความคิดเห็นทางการเมือง หรือความพิการ
และแม้ผู้ถือหุ้นจะไม่สามารถเข้าร่วมประชุมด้วยเหตุไม่สะดวกประการใด
ผู้ถือหุ้นย่อมมีสิทธิมอบฉันทะให้บุคคลอื่นเข้าร่วมประชุมแทนได้

(1) การเสนอวาระการประชุมเพิ่มเติมและเสนอชื่อบุคคลเพื่อแต่งตั้งเป็นกรรมการ

เพื่อให้ผู้ถือหุ้นรายย่อยมีส่วนร่วมในการดำเนินงาน และตรวจสอบอย่างแท้จริง
ปตท.จึงได้กำหนดหลักเกณฑ์การให้สิทธิผู้ถือหุ้นส่วนน้อยเสนอวาระการประชุมฯ
และ/หรือชื่อบุคคลเพื่อแต่งตั้งเป็นกรรมการได้ล่วงหน้า
เพื่อทำหน้าที่ในการพิจารณากลั่นกรองระเบียบวาระที่จะเป็นประโยชน์ต่อบริษัท
รวมถึงการคัดสรรบุคคลที่มีคุณสมบัติเหมาะสมและปฏิบัติหน้าที่ได้อย่างมีประสิทธิภาพเพื่อประโยชน์สูงสุดของบริษัทและต่อผู้มีส่วนได้เสียทุกฝ่ายอย่างแท้จริงโดยให้สิทธิผู้ถือหุ้น
ท่านเดียว หรือหลายท่านที่มีหุ้นรวมกันไม่น้อยกว่า 100,000
หุ้นเสนอวาระการประชุมหรือเสนอชื่อบุคคลที่มีความเหมาะสม
เข้าดำรงตำแหน่งกรรมการ ปตท. ก่อนการประชุมสามัญผู้ถือหุ้น ประจำปี 2551
ซึ่งเป็นการให้สิทธิที่มากกว่าที่กฎหมายกำหนด

ปตท. ได้นำหลักเกณฑ์ดังกล่าวเผยแพร่บนเว็บไซท์ของปตท. ที่ http://www.pttplc.com
ตั้งแต่วันที่ 21 พฤศจิกายน 2551 จนถึงวันที่ 31 ธันวาคม 2551 และแจ้งข่าวประกาศใน
Website ตลาดหลักทรัพย์แห่งประเทศไทย อย่างไรก็ตาม ในปี 2551
ไม่มีผู้ถือหุ้นเสนอวาระการประชุม และไม่มีการเสนอชื่อบุคคลสมัครเป็นกรรมการ

(2) ภาษาที่ใช้ในการประชุม

เนื่องจากผู้ถือหุ้นส่วนใหญ่ที่มาเข้าร่วมการประชุมสามัญประจำปีของ ปตท. เป็นคนไทย ดังนั้น
ในการประชุมผู้ถือหุ้นจึงจะดำเนินการเป็นภาษาไทย
แต่เพื่อประโยชน์ในการสื่อสารสำหรับผู้ถือหุ้นชาวต่างชาติ
และเพื่ออำนวยความสะดวกให้แก่ผู้ถือหุ้นชาวต่างชาติ ปตท.
จึงได้จัดแปลเอกสารประกอบการประชุมผู้ถือหุ้น
และเอกสารอื่นที่เกี่ยวข้องเป็นภาษาอังกฤษสำหรับผู้ถือหุ้นชาวต่างชาติ รวมทั้งจัดทำเว็บไซท์ของ
ปตท. เป็น 2 ภาษา คือภาษาไทยและภาษาอังกฤษ

รวมทั้งมีพนักงานที่มีเชี่ยวชาญทางภาษาคอยให้ความสะดวกในการประชุมผู้ถือหุ้น

(3) การมอบฉันทะให้ผู้อื่นเข้าร่วมประชุมแทน

เพื่อรักษาสิทธิให้ผู้ถือหุ้นที่ไม่สะดวกเข้าประชุมด้วยตนเอง
ผู้ถือหุ้นสามารถมอบฉันทะให้ผู้อื่นหรือกรรมการอิสระของ ปตท.
ท่านใดท่านหนึ่งจากกรรมการอิสระที่เข้าร่วมประชุมทั้งหมด ซึ่ง ปตท.
จะระบุรายชื่อไว้ในหนังสือมอบฉันทะตามแบบที่กระทรวงพาณิชย์กำหนดเพื่อให้เป็นผู้เข้าประชุมและออกเสียงลงมติแทนผู้ถือหุ้นได้โดยไม่มีเงื่อนไข

นอกจากนี้ ปตท. ได้เปิดเผยแบบหนังสือมอบฉันทะที่แนบ พร้อมทั้งรายละเอียด
และขั้นตอนต่างๆบนเว็บไซท์ของ ปตท. ที่ http://www.pttplc.com ล่วงหน้าก่อนวันประชุม 30
วัน โดยผู้ถือหุ้นสามารถสอบถามได้ทั้งทางโทรศัพท์ หรือช่องทางอื่นๆ

(4) การเข้าถึงข้อมูลของ ปตท.

ปตท. จะไม่เลือกปฏิบัติต่อผู้ถือหุ้นกลุ่มใดกลุ่มหนึ่งเป็นพิเศษ ผู้ถือหุ้นทุกท่านมีสิทธิเข้าถึงข้อมูลของ
ปตท.
ที่เปิดเผยได้ผ่านช่องทางติดต่อต่างๆอย่างเท่าเทียมกัน รวมทั้งจะได้รับการปฏิบัติอย่างเหมาะสม
และได้รับข้อมูลเพียงพอตามที่ ปตท. เปิดเผย ช่องทางต่าง ๆ มีดังนี้
 โทรศัพท์ : Call Center 1365, 0 2537 2000
 Website : http://www.pttplc.com

- ศูนย์บริการลูกค้า : orc@pttplc.com
- ฝ่ายสื่อสารองค์กร : corporate@pttplc.com
- สำนักกรรมการผู้จัดการใหญ่และเลขานุการบริษัท : corporatesecretary@pttplc.com
- ฝ่ายตลาดทุนและผู้ลงทุนสัมพันธ์ : ir@pttplc.com

8.6.3 บทบาทของผู้มีส่วนได้ส่วนเสีย

ปตท. ได้ให้ความสำคัญในการดูแลและคำนึงถึงผู้มีส่วนได้ส่วนเสียทุกกลุ่ม
ทั้งภายในและภายนอกบริษัท ตั้งแต่ประเทศ สังคมชุมชน ผู้ถือหุ้น ลูกค้า คู่ค้า และพนักงาน
รวมถึงความรับผิดชอบต่อสังคมและสิ่งแวดล้อม โดยได้กำหนดเป็น
พันธกิจของบริษัทกลุ่ม ปตท. ไว้ ดังนี้

ต่อประเทศ : สร้างความมั่นคงด้านพลังงานในระยะยาว โดยการจัดหาปริมาณที่เพียงพอ มีคุณภาพ
ได้มาตรฐานและราคาเป็นธรรม

ต่อสังคมชุมชน : เป็นองค์กรที่ดีของสังคมในการดำเนินกิจการโดยปกป้องผลกระทบต่อสิ่งแวดล้อม
ภายใต้มาตรฐานสากล และมีส่วนร่วมในการพัฒนาคุณภาพชีวิตที่ดี

ต่อผู้ถือหุ้น : ดำเนินธุรกิจเชิงพาณิชย์ สามารถสร้างกำไรเพื่อผลตอบแทนที่ดี
และให้มีการเจริญเติบโต
ต่อเนื่องอย่างยั่งยืน

ต่อลูกค้า : สร้างความพึงพอใจแก่ลูกค้า โดยผ่านการนำเสนอผลิตภัณฑ์และบริการที่มีคุณภาพสูง
ในระดับมาตรฐานสากล ด้วยราคาเป็นธรรม

ต่อคู่ค้า : ดำเนินธุรกิจร่วมกันโดยพื้นฐานของการแข่งขันอย่างเป็นธรรม มุ่งสร้างความสัมพันธ์
และความร่วมมือที่ดีในระยะยาว

ต่อพนักงาน : สนับสนุนการพัฒนาความสามารถการทำงานระดับมืออาชีพอย่างต่อเนื่องให้ความมั่นใจ
ในคุณภาพชีวิตการทำงานของพนักงานทัดเทียมบริษัทชั้นนำ

(1) การปฏิบัติต่อผู้มีส่วนได้ส่วนเสียกลุ่มหลัก ๆ ของ ปตท.

- ประเทศ สังคมชุมชน และสิ่งแวดล้อม

ปตท. ดำเนินธุรกิจภายใต้ข้อกำหนดของกฎหมาย ระเบียบต่าง ๆ
ของหน่วยงานกำกับดูแลอย่างเคร่งครัด
มีการจัดการด้านพลังงาน ปิโตรเลียมอย่างมืออาชีพ ใช้ทรัพยากรธรรมชาติให้เกิดประโยชน์สูงสุด
มีแผนจัดการเหตุฉุกเฉินและสภาวะวิกฤติ รวมทั้งตระหนักถึงความสำคัญของคุณภาพความปลอดภัย
อาชีวอนามัยและสิ่งแวดล้อมของผู้มีส่วนได้ส่วนเสียที่เกี่ยวข้อง
ตลอดจนส่งเสริมกิจกรรมทางสังคมในการรักษาสิ่งแวดล้อมและพัฒนาคุณภาพชีวิตของคนในชุมชนตามหลักการพัฒนาอย่างยั่งยืน
อนึ่ง ข้อมูลการดำเนินการในปี 2551 ในเรื่องดังกล่าวปรากฏอยู่ในหัวข้อ “พลังที่ยั่งยืน เพื่อไทย”
แล้ว

ทั้งนี้ ปตท. มีหน่วยงานที่รับผิดชอบดูแลเรื่องสังคม ชุมชน และสิ่งแวดล้อม ได้แก่
ฝ่ายกิจการเพื่อสังคม และฝ่ายคุณภาพ ความปลอดภัย อาชีวอนามัย และสิ่งแวดล้อม

  - ลูกค้า

ปตท. คำนึงถึงความพึงพอใจสูงสุดของลูกค้า ซึ่งเป็นผู้ที่ซื้อสินค้าและบริการจาก ปตท.
ด้วยราคาที่เป็นธรรม
มีคุณภาพ และมีความรับผิดชอบต่อลูกค้า และผู้บริโภค มุ่งมั่นพัฒนาสินค้า และให้บริการอย่างปลอดภัย
ครบวงจร รวดเร็ว
มีคุณภาพ เพื่อตอบสนองความต้องการของลูกค้า และผู้บริโภคอย่างต่อเนื่อง

  - คู่ค้า

ปตท. ให้ความสำคัญในกระบวนการจัดซื้อจัดหา ซึ่งเป็นกระบวนการสำคัญเพื่อกำหนดค่าใช้จ่าย
และคุณภาพสินค้า และบริการที่ ปตท.จะนำมาใช้ดำเนินกิจการ
จึงต้องมีขั้นตอนการดำเนินงานเพื่อให้เกิดความโปร่งใส ตรวจสอบได้ และก่อให้เกิดประโยชน์สูงสุด
ปตท. ยังให้ความสำคัญกับคู่ค้า อันเป็นบุคคลสำคัญที่ช่วยเหลือ และพยุงการดำเนินธุรกิจซึ่งกันและกัน
ตั้งแต่การสรรหาไปจนถึงรายละเอียดในการดำเนินธุรกิจ ปตท.
ต้องปฏิบัติต่อคู่ค้าอย่างเสมอภาคบนพื้นฐานของการแข่งขันที่เป็นธรรม และเคารพซึ่งกันและกัน

  - พนักงาน

บุคลากรของ ปตท. ทุกคนเป็นส่วนสำคัญที่สุดในการดำเนินธุรกิจ ปตท.
จึงให้ความสำคัญกับพนักงานทุกคนไม่ว่าจะทำงานอยู่ในส่วนใด ฝ่ายใด โดยปราศจากการเลือกปฏิบัติ
โดย ปตท.ส่งเสริมให้บุคลากร รู้รักสามัคคี ไว้เนื้อเชื่อใจกัน ไม่แบ่งฝักแบ่งฝ่าย
ปฏิบัติต่อกันอย่างสุภาพ และเคารพในศักดิ์ศรีความเป็นมนุษย์
โดยการสร้างสภาพแวดล้อมในการทำงานที่ดี มีความปลอดภัย
จ่ายค่าตอบแทนที่เหมาะสมกับการทำงาน มีสวัสดิการที่ดีให้กับพนักงาน
และจัดหานวัตกรรมและเทคโนโลยีใหม่มาสนับสนุนการทำงาน
รวมทั้งไม่ให้เกิดกรณีที่มีลักษณะเป็นการคุกคามทางเพศ ปตท.
ส่งเสริมการใช้สิทธิของลูกจ้างตามกฎหมายว่าด้วยสหภาพแรงงาน และรัฐวิสาหกิจสัมพันธ์ ปตท.
จะไม่กระทำการอันใดที่เป็นการขัดขวางกิจกรรมของสหภาพฯ
เว้นแต่กิจกรรมนั้นจะเป็นการกระทำอันขัดต่อกฎหมาย จรรยาบรรณธุรกิจอย่างร้ายแรง
หรือก่อความเสียหายอย่างร้ายแรงต่อ ปตท.

- สิทธิมนุษยชน

ปตท.
ให้ความสำคัญในการดำเนินงานทุกเรื่องและทุกพื้นที่โดยปฏิบัติให้สอดคล้องทั้งสิทธิมนุษยชนและสิทธิแรงงานตามหลักสากล

(2) การแจ้งเรื่องร้องเรียน/ขอข้อมูล

ผู้มีส่วนได้เสียทุกกลุ่มสามารถใช้กลไกในการติดต่อ การรับทราบข้อมูล การแจ้งข่าว/เบาะแส
ทั้งภายในองค์กรโดยระบบ Intranet Webbord และจากภายนอกโดยผ่านช่องทาง
http://www.pttplc.com / โดยทางโทรศัพท์ / โดยหนังสือแจ้ง / โดยทาง E-mail
แจ้งหน่วยงาน ฝ่ายตลาดทุนและผู้ลงทุนสัมพันธ์ สำนักกรรมการผู้จัดการใหญ่และเลขานุการบริษัท
ฝ่ายสื่อสารองค์กร หรือศูนย์บริหารคำสั่งซื้อและลูกค้าสัมพันธ์ ดังนี้

 โทรศัพท์ : Call Center 1365, 0 2537 2000
 Website : http://www.pttplc.com

- ศูนย์บริการลูกค้า : orc@pttplc.com
- ฝ่ายสื่อสารองค์กร : corporate@pttplc.com
- สำนักกรรมการผู้จัดการใหญ่และเลขานุการบริษัท : corporatesecretary@pttplc.com
- ฝ่ายตลาดทุนและผู้ลงทุนสัมพันธ์ : ir@pttplc.com

ซึ่งข้อคำถาม /ข้อร้องเรียน / ข้อเสนอแนะต่าง ๆ จะส่งต่อให้หน่วยงานที่เกี่ยวข้องดำเนินการ
แก้ไขปรับปรุง และจะต้องมีการแจ้งกลับให้ทราบถึงการดำเนินการทุกเรื่อง ทั้งนี้
คณะกรรมการควบคุมภายใน จะทำหน้าที่กำกับดูแล สอบทาน และสำนักตรวจสอบภายใน
จะทำหน้าที่ประเมินประสิทธิภาพและความเพียงพอของระบบควบคุมภายในและตรวจสอบการปฏิบัติงานของทั้งองค์กร
รวมถึงการรับข้อร้องเรียนจากทุกช่องทาง เพื่อให้มีการแก้ไข ปรับปรุง
สรุปผลเพื่อรายงานต่อคณะกรรมการตรวจสอบ และรายงานต่อคณะกรรมการ ปตท. ต่อไป

ในปี 2551 ปตท. ไม่มีข้อพิพาทใด ๆ ในเรื่องที่เกี่ยวกับผู้มีส่วนได้ส่วนเสีย

8.6.4 การเปิดเผยข้อมูลและความโปร่งใส

(1) กิจกรรมการกำกับดูแลกิจการ

คณะกรรมการกำกับดูแลกิจการที่ดี
ทำหน้าที่ส่งเสริมและกลั่นกรองการดำเนินงานเกี่ยวกับการกำกับดูแลกิจการ เพื่อให้ ปตท.
มีการรณรงค์ส่งเสริมความสำคัญของการปฏิบัติหน้าที่ตามหลักการกำกับดูแลกิจการอย่างจริงจัง
โดยได้จัดตั้งคณะทำงานการกำกับดูแลกิจการที่ดี
ซึ่งมีผู้บริหารระดับผู้ช่วยกรรมการผู้จัดการใหญ่เป็นหัวหน้าคณะทำงาน ช่วยดำเนินการต่างๆ
ตามนโยบาย
และเป็นผู้จัดกิจกรรมหลากหลายในการรณรงค์ส่งเสริมการปลูกจิตสำนึกแห่งความรับผิดชอบภายใต้หลักการกำกับดูแลกิจการที่ดี
ให้กับกรรมการ ผู้บริหาร พนักงาน และผู้เกี่ยวข้อง โดยภายในองค์กร ปตท.
มีการสร้างบรรยากาศของการรณรงค์ ผ่านสื่อต่างๆ ภายในองค์กร เช่น การจัดนิทรรศการ
การจัดทำ Website CG ที่มีข้อมูลครบถ้วน และเปิดโอกาสให้ผู้สนใจได้ติดต่อสอบถามได้
จัดรายการเสียงตามสาย จัดทำวีดีทัศน์เพื่อใช้สื่อความฯ จัดให้มีคอลัมน์เกี่ยวกับ CG
ในวารสารรายเดือน “PTT Spirit”
การให้พนักงานทุกคนได้รับทราบข่าวการดำเนินการที่เกี่ยวกับ CG
รวมทั้งให้ความรู้และมีกิจกรรมที่น่าสนใจ ซึ่งได้รับการตอบรับจากพนักงานทุกระดับเป็นอย่างดี
รวมทั้งการเผยแพร่คู่มือกำกับดูแลกิจการที่ดีของ ปตท. ฉบับปรับปรุง ครั้งที่ 1 ทั้งภาษาไทย
และภาษาอังกฤษ สำหรับนักลงทุนและผู้สนใจต่างชาติ
รวมถึงผู้มีส่วนได้ส่วนเสียนำไปใช้เป็นประโยชน์ หรือนำไปใช้อ้างอิงได้ไว้ในเว็บไซท์ของ ปตท.
ด้วย

ในปี 2551 ปตท. ได้จัดให้ผู้ถือหุ้นรายย่อย เข้าเยี่ยมชมกิจการ ณ โรงแยกก๊าซธรรมชาติระยอง
และสวนสมุนไพรจังหวัดระยอง จำนวน 480 คน แบ่งเป็น 3 รุ่นๆละ 160 คน โดย
ปตท.ได้แจ้งให้ผู้ถือหุ้นซึ่งมีรายชื่อ ณ
วันปิดสมุดทะเบียนให้แจ้งความประสงค์ในการเข้าเยี่ยมชมกิจการของ ปตท.
และใช้วิธีการจับสลากอย่างยุติธรรม เปิดเผย โปร่งใส เพื่อสร้างความเชื่อมั่นให้กับผู้ถือหุ้น

ปตท. ตระหนักถึงความสำคัญของการเปิดเผยข้อมูลที่ถูกต้อง ครบถ้วน ทันเวลา และโปร่งใส
โดยการแจ้งข้อมูลข่าวสารผ่านระบบของตลาดหลักทรัพย์ฯ เปิดเผยในเว็บไซท์ของ ปตท.
การจัดประชุมชี้แจงผลประกอบการประจำไตรมาส โดยใช้ห้องประชุมของ ปตท.
รวมทั้งได้จัดให้นักวิเคราะห์ นักลงทุนสถาบัน ได้เข้าเยี่ยมชมกิจการ 1 ครั้ง
ที่สถาบันวิจัยและเทคโนโลยี ปตท. จำนวน 80 คน

นอกจากนี้ ปตท. ยังให้ความสำคัญด้านการกำกับดูแลกิจการของบริษัทในกลุ่ม ปตท.
เพื่อให้เป็นไปตามแนวทางการบริหารบริษัทในรูปแบบ “กลุ่ม ปตท.”
โดยกำหนดเป้าหมายในการยกระดับมาตรฐานการกำกับดูแลกิจการของบริษัทในกลุ่ม ปตท.
ให้อยู่ในระดับใกล้เคียงกัน
โดยร่วมกันศึกษาและพัฒนาแนวทางการกำกับดูแลกิจการที่ดีตามมาตรฐานสากล
ที่เหมาะสมสำหรับใช้เป็นหลักปฏิบัติของกลุ่ม ปตท.
และเตรียมความพร้อมสำหรับการเข้ารับการจัดอันดับการกำกับดูแลกิจการที่ดี
รวมทั้งกำหนดแผนการดำเนินงาน และแนวทางการประชาสัมพันธ์การกำกับดูแลกิจการที่ดีเชิงรุก

ปตท. ได้จัดกิจกรรมเพื่อส่งเสริมการกำกับดูแลกิจการที่ดีให้กับบริษัทในกลุ่ม ปตท. เช่น

1. แต่งตั้งคณะกรรมการนโยบายการกำกับดูแลกิจการที่ดี “กลุ่ม ปตท.”

2. จัดงานสัมมนาให้ความรู้ด้านการกำกับดูแลกิจการ ความรับผิดชอบต่อสังคม ชุมชน สิ่งแวดล้อม
โดยเชิญวิทยากรผู้มีความรู้ ความสามารถ และมีประสบการณ์มาบรรยายให้ความรู้กับพนักงาน ปตท.
และพนักงานของบริษัทใน กลุ่ม ปตท.ที่มีหน้าที่เกี่ยวข้องการกำกับดูแลกิจการ
เพื่อเป็นการเสริมสร้างและแลกเปลี่ยนความรู้ประสบการณ์ซึ่งกันและกัน

3. การจัดงาน PTT Group CG Day เพื่อเผยแพร่การดำเนินการกำกับดูแลกิจการที่ดีของบริษัทใน
กลุ่ม ปตท.

4.
การวางแผนโครงการประกวดการนำหลักการกำกับดูแลกิจการที่ดีไปปฏิบัติจริงในหน่วยงานปฏิบัติการ

5. ร่วมพิจารณาปรึกษา หารือ แลกเปลี่ยนความเห็นภายในกลุ่ม ปตท.
เกี่ยวกับคู่มือการกำกับดูแลกิจการของแต่ละบริษัท ตามแนวทางมาตรฐานสากล

(2) ข้อมูลค่าตอบแทนกรรมการและผู้บริหาร

คณะกรรมการ ปตท. ได้แต่งตั้งคณะกรรมการกำหนดค่าตอบแทน
เพื่อทำหน้าที่พิจารณากำหนดค่าตอบแทนของกรรมการและผู้บริหาร
โดยค่าตอบแทนกรรมการเป็นไปตามมติที่ได้รับการอนุมัติจากที่ประชุมผู้ถือหุ้น
ทั้งนี้รายละเอียดค่าตอบแทนกรรมการและผู้บริหาร
ได้เปิดเผยข้อมูลไว้ในหัวข้อค่าตอบแทนของกรรมการและผู้บริหารข้างต้นแล้ว

(3) การรายงานของคณะกรรมการทั้งที่เป็นการเงินและไม่ใช่การเงิน

คณะกรรมการตรวจสอบทำหน้าที่สอบทานรายงานทางการเงิน
โดยมีหน่วยงานฝ่ายบัญชีและสำนักงานการตรวจเงินแผ่นดินมาประชุมร่วมกัน
และนำเสนอรายงานทางการเงินต่อคณะกรรมการ ปตท.ทุกไตรมาส โดยคณะกรรมการ ปตท.
เป็นผู้รับผิดชอบต่องบการเงินรวมของ ปตท. และบริษัทย่อย รวมทั้งสารสนเทศทางการเงิน
(รายงานความรับผิดชอบของคณะกรรมการต่อรายงานทางการเงิน) ที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีรับรองและตรวจสอบโดยสำนักงานการตรวจเงินแผ่นดิน
การเปิดเผยข้อมูลสารสนเทศที่สำคัญ ทั้งข้อมูลทางการเงิน และไม่ใช่การเงิน
ดำเนินการบนพื้นฐานของข้อเท็จจริงอย่างครบถ้วน และสม่ำเสมอด้วย

(4) ความสัมพันธ์กับผู้ลงทุน

ตั้งแต่ ปตท. แปลงสภาพและกระจายหุ้นในตลาดหลักทรัพย์ฯ ตั้งแต่เดือนตุลาคม 2544 ปตท.
จัดให้มีหน่วยงานฝ่ายตลาดทุนและผู้ลงทุนสัมพันธ์ (Capital Market & Investor Relations
Department)
ที่ทำหน้าที่เป็นศูนย์กลางในการเปิดเผยข้อมูลสำคัญต่อนักลงทุนและดูแลกระบวนการรายงานทางการเงิน
เช่น การนำเสนอผลการดำเนินงาน งบการเงิน สารสนเทศที่ ปตท.
แจ้งต่อตลาดหลักทรัพย์แห่งประเทศไทย รวมถึงมีการทำบทรายงานและการวิเคราะห์ของฝ่ายบริหาร
(MD&A) รายไตรมาส ซึ่งแสดงสถานภาพ ผลการดำเนินงานและแนวโน้มในอนาคตของ ปตท.
ต่อผู้ถือหุ้นทั้งในประเทศและต่างประเทศได้รับทราบอย่างเท่าเทียมกัน
สม่ำเสมอและครบถ้วนตามความเป็นจริง ผู้ลงทุนสามารถติดต่อกับหน่วยงานได้โดยตรง
หรือผ่านทางเว็บไซท์ของ ปตท. ( http://www.pttplc.com )
ซึ่งมีข้อมูลทั้งภาษาไทยและภาษาอังกฤษที่ได้ปรับปรุงให้ทันสมัยเป็นปัจจุบันอยู่เสมอ
ซึ่งประกอบด้วยข้อมูลสำคัญๆ อาทิ

• รายงานประจำปี / แบบรายงานข้อมูล 56-1

• ข้อมูลโครงการลงทุนที่สำคัญ

• การจัดซื้อจัดจ้าง

• การแถลงทิศทางนโยบายขององค์กรโดยผู้บริหาร

• การดำเนินการตามนโยบายรัฐ

• แผนงานที่สำคัญ

• นโยบายการกำกับดูแลกิจการที่ดีและกิจกรรมส่งเสริม

• ผลการดำเนินงานด้านการเงิน

• ผลการดำเนินงานที่ไม่ใช่การเงิน

โดยบริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
รวมทั้งการนำเสนอผลงานและการแจ้งสารสนเทศขององค์กรต่อนักลงทุน
ผู้ถือหุ้นและผู้เกี่ยวข้องทั้งในทางตรงและทางอ้อมมาโดยตลอด สรุปได้ดังนี้

• ทางตรง : ปตท. มีการนำเสนอผลงานให้แก่นักวิเคราะห์ นักลงทุนและพนักงาน เป็นระยะๆ
อย่างสม่ำเสมอ
ในรูปของ Analyst Meeting, Roadshow, Conference Call การเข้าร่วม Conference
ซึ่งจัดโดยสถาบันต่างๆ รวมทั้ง การร่วมกิจกรรมพบนักลงทุนรายย่อยกับตลาดหลักทรัพย์ฯ
และผู้เกี่ยวข้องสามารถทำการนัดหมาย (Company Visit) เข้าพบผู้บริหาร ปตท.
เพื่อสอบถามข้อมูลความคืบหน้าการดำเนินกิจการได้ตลอดเวลา

สรุปกิจกรรมหลักในปี 2551 ของฝ่ายตลาดทุนและผู้ลงทุนสัมพันธ์ มีดังนี้

  ----------------------------------------------------- -----------------
  กิจกรรมในปี 2551                                        จำนวน (ครั้ง)

  Roadshow ต่างประเทศ                                    12

  Roadshow ในประเทศ                                     7

  Analyst Meeting (ไตรมาสละครั้ง)                         4

  Company Visit/Conference Call                         151

  ทาง E-mail/โทรศัพท์                                     4 – 6 ครั้ง/วัน

  ร่วมกิจกรรมตลาดหลักทรัพย์ฯ สัญจร                            2

  นำนักลงทุนสถาบันพบผู้บริหารและเยี่ยมชมกิจการ                   1

  นำนักลงทุนรายย่อยพบผู้บริหารและเยี่ยมชมกิจการ                  1
  ----------------------------------------------------- -----------------

• ทางอ้อม: ปตท. มีการให้ข้อมูลเกี่ยวกับบริษัท ผลการดำเนินงาน งบการเงิน
รวมถึงรายงานสารสนเทศ
ที่ ปตท. แจ้งต่อตลาดหลักทรัพย์แห่งประเทศไทย
โดยผู้สนใจสามารถอ่านข้อมูลได้ทางเว็บไซท์ของตลาดหลักทรัพย์แห่งประเทศไทย
(www.set.or.th) และของ ปตท. (http://www.pttplc.com)

• กรณีที่นักลงทุนและผู้เกี่ยวข้องมีข้อสงสัยและต้องการสอบถาม สามารถติดต่อมายังฝ่ายตลาดทุนและ
ผู้ลงทุนสัมพันธ์ ปตท. โทร. 0 2537 2792 - 3 Email : ir@pttplc.com หรือผ่านเว็บไซท์
http://www.pttplc.com

 การเผยแพร่ข่าวประชาสัมพันธ์ ความเคลื่อนไหวทางธุรกิจ ความคืบหน้าของการดำเนินงาน
และโครงการต่างๆ
รวมทั้งให้บริการตอบคำถามและอำนวยความสะดวกในการติดต่อแก่สื่อมวลชนและสาธารณชนอย่างต่อเนื่อง
ซึ่งใน
ปี 2551 สรุปได้ ดังนี้

  ----------------------------------------------------- -----------------------
  กิจกรรมในปี 2551                                        จำนวน

  ทาง e-mail                                            3,042 ราย

  ข่าวแจก/ภาพข่าว                                         381 ชิ้น

  การแถลงข่าว                                            56 ครั้ง

  นำสื่อมวลชนเยี่ยมชมการดำเนินงาน ทั้งใน/ต่างประเทศ             6 ครั้งต่อปี

  การให้การต้อนรับ/ให้ข้อมูลกับหน่วยงานที่มาเยี่ยมชม/ดูงานในด้านต่าง ๆ 140 คณะ = 7,516 คน
  ----------------------------------------------------- -----------------------

8.6.5 ความรับผิดชอบของคณะกรรมการ

(1) องค์ประกอบของคณะกรรมการ

-   มีจำนวนไม่น้อยกว่า 5 คน แต่ไม่เกิน 15 คน

-   มีกรรมการอิสระเกินกว่ากึ่งหนึ่งของจำนวนกรรมการทั้งหมด

-   ควรประกอบด้วยผู้มีความรู้ด้านธุรกิจปิโตรเลียมอย่างน้อย 3 คน ผู้มีความรู้

  ด้านกฎหมายอย่างน้อย 1 คน และผู้มีความรู้ด้านบัญชีการเงินอย่างน้อย 1 คน

คณะกรรมการของ ปตท. จำกัด (มหาชน) ตามหนังสือรับรองกระทรวงพาณิชย์ ลงวันที่ 3 ธันวาคม
2551 มีจำนวน 14 ท่าน ประกอบด้วย

-   กรรมการที่ไม่เป็นผู้บริหาร 13 ท่าน

  (และเป็นกรรมการที่เป็นอิสระ 9 ท่าน ซึ่งเกินกว่ากึ่งหนึ่งของกรรมการทั้งคณะ)

-   กรรมการที่เป็นผู้บริหาร 1 ท่าน

(2) คุณสมบัติของกรรมการ

   มีคุณสมบัติและไม่มีลักษณะต้องห้ามตามพระราชบัญญัติบริษัทมหาชน จำกัด และตามมาตรา 5

  แห่งพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ (ฉบับที่ 6)

  พ.ศ. 2550 อาทิ

-   มีอายุไม่เกิน 65 ปีบริบูรณ์

-   เป็นกรรมการในรัฐวิสาหกิจรวมกันไม่เกิน 3 แห่ง

-   กรรมการอิสระต้องมีคุณสมบัติเกี่ยวกับความเป็นอิสระตามประกาศตลาดหลักทรัพย์แห่ง
    ประเทศไทย เรื่องคุณสมบัติและขอบเขตการดำเนินงานของคณะกรรมการตรวจสอบ

  - ไม่เคยได้รับโทษจำคุกโดยคำพิพากษาถึงที่สุดให้จำคุก
  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

  - ไม่เป็นข้าราชการการเมือง เว้นแต่เป็นการดำรงตำแหน่งกรรมการตามบทบัญญัติแห่งกฎหมาย

-   ไม่เป็นผู้ดำรงตำแหน่งใดในพรรคการเมือง หรือเจ้าหน้าที่ของพรรคการเมือง

  - ไม่เคยถูกไล่ออก ปลดออก หรือให้ออกจากงาน เพราะทุจริตต่อหน้าที่

  - ไม่เป็นผู้ถือหุ้นของรัฐวิสาหกิจนั้น หรือผู้ถือหุ้นของนิติบุคคลที่รัฐวิสาหกิจนั้นถือหุ้น (ยกเว้น
  กรรมการของรัฐวิสาหกิจ ที่ไม่เป็นข้าราชการ พนักงาน หรือลูกจ้างที่มีตำแหน่ง
  หรือเงินเดือนประจำตำแหน่งของราชการส่วนกลาง ส่วนภูมิภาค ส่วนท้องถิ่น
  หรือหน่วยงานอื่นของรัฐ และกรรมการของรัฐวิสาหกิจนั้นถือหุ้นไม่เกินกว่าร้อยละ 0.5
  ของทุนชำระแล้วของรัฐวิสาหกิจซึ่ง
  ตนเป็นกรรมการหรือนิติบุคคลที่รัฐวิสาหกิจซึ่งตนเป็นกรรมการถือหุ้นอยู่)

  - ไม่เป็นผู้ดำรงตำแหน่งใดในนิติบุคคลที่รัฐวิสาหกิจนั้นเป็นผู้ถือหุ้น
  เว้นแต่คณะกรรมการของรัฐวิสาหกิจนั้นมอบหมายให้ดำรงตำแหน่งกรรมการหรือดำรงตำแหน่งอื่นในนิติบุคคลที่รัฐวิสาหกิจนั้นเป็นผู้ถือหุ้น

  - ไม่เป็นกรรมการ หรือผู้บริหาร หรือผู้มีอำนาจในการจัดการ หรือมีส่วนได้เสียในนิติบุคคลซึ่ง
  เป็นผู้รับสัมปทาน ผู้ร่วมทุน หรือมีประโยชน์ได้เสียเกี่ยวข้องกับกิจการของรัฐวิสาหกิจนั้น
  เว้นแต่เป็นประธานกรรมการ กรรมการ หรือผู้บริหารโดยการมอบหมายของรัฐวิสาหกิจนั้น

(3) คุณสมบัติของกรรมการอิสระ

คณะกรรมการ ปตท. โดยการนำเสนอของคณะกรรมการกำกับดูแลกิจการที่ดี
ได้กำหนดนิยามความเป็นอิสระของกรรมการ ปตท.
ซึ่งสอดคล้องกับหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลาดหลักทรัพย์แห่งประเทศไทย (ตลท.) ดังนี้

-   ถือหุ้นไม่เกิน 0.5% ของจำนวนหุ้นที่มีสิทธิออกเสียงทั้งหมดใน ปตท. บริษัทในกลุ่ม
    บริษัทร่วมทุน หรือนิติบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

-   ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ รวมถึงที่ปรึกษาตรวจสอบบัญชี ที่ปรึกษากฎหมาย
    ที่ปรึกษาด้านอื่นๆ หรือเป็นผู้มีอำนาจควบคุม ปตท. บริษัทในกลุ่ม บริษัทร่วม
    หรือเป็นบุคคลที่อาจมีความขัดแย้ง โดยต้องไม่มีผลประโยชน์
    หรือส่วนได้ส่วนเสียในลักษณะดังกล่าวมาแล้ว เป็นเวลาไม่น้อยกว่า 2 ปี

-   ไม่มีความสัมพันธ์ทางธุรกิจ เช่น เป็นลูกค้า คู่ค้า เจ้าหนี้/ลูกหนี้การค้า เจ้าหนี้/ลูกหนี้เงินกู้
    เป็นต้น รวมทั้งไม่มีผลประโยชน์หรือส่วนได้ส่วนเสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของ ปตท. บริษัทในกลุ่ม บริษัทร่วม
    หรือนิติบุคคลที่อาจมีความขัดแย้งในลักษณะที่จะทำให้ขาดความเป็นอิสระ

-   ไม่เป็นญาติสนิทหรือมีความสัมพันธ์อื่นที่อาจทำให้ขาดความเป็นอิสระกับ ผู้บริหาร
    ผู้ถือหุ้นรายใหญ่ของ ปตท. บริษัทในกลุ่ม บริษัทร่วม หรือนิติบุคคลที่อาจมีความขัดแย้ง
    รวมทั้งไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

  (4) การแยกตำแหน่งประธานกรรมการและประธานเจ้าหน้าที่บริหาร/กรรมการผู้จัดการใหญ่

เพื่อให้การแบ่งแยกหน้าที่ในเรื่องการกำหนดนโยบายของ ปตท. และการบริหารงานประจำของ
ปตท.
ออกจากกัน และเพื่อให้กรรมการทำหน้าที่สอดส่อง ดูแล
และประเมินผลการบริหารงานได้อย่างมีประสิทธิภาพ ปตท.
จึงกำหนดให้ประธานกรรมการ
และประธานเจ้าหน้าที่บริหาร/กรรมการผู้จัดการใหญ่เป็นคนละบุคคลกันเสมอ
ประธานกรรมการต้องคอยสอดส่องดูแลการบริหารจัดการของฝ่ายบริหาร คอยให้คำแนะนำ
ช่วยเหลือ แต่ต้องไม่มีส่วนร่วม และไม่
ก้าวก่ายในการบริหารงานปกติประจำวันโดยให้เป็นหน้าที่ของประธานเจ้าหน้าที่บริหาร/กรรมการผู้จัดการใหญ่ภายใต้กรอบอำนาจที่ได้รับจากคณะกรรมการ

นอกจากนี้ประธานกรรมการต้องมีภาวะผู้นำ ดูแลกรรมการมิให้อยู่ภายใต้อิทธิพลของฝ่ายบริหาร
โดยทำหน้าที่ประธานในที่ประชุมทั้งในการประชุมคณะกรรมการ
และการประชุมผู้ถือหุ้นอย่างเป็นธรรม มีประสิทธิภาพ
สนับสนุนและผลักดันให้ผู้เข้าร่วมประชุมใช้สิทธิออกเสียง
ปฏิบัติตามหลักการกำกับดูแลกิจการที่ดีอย่างเคร่งครัด

  (5) ความเป็นอิสระของประธานกรรมการ

ปตท. ให้ความสำคัญกับความเป็นอิสระของกรรมการเป็นอย่างมาก แต่เนื่องจาก ปตท.
เป็นบริษัทจดทะเบียนในตลาดหลักทรัพย์ฯ ที่ยังมีสถานะเป็นรัฐวิสาหกิจในสังกัดกระทรวงพลังงาน
ดังนั้น
ประธานกรรมการที่ได้รับเลือกตั้งจากกรรมการที่ผ่านมาจะเป็นกรรมการที่เป็นผู้บริหารจากกระทรวงพลังงานเป็นส่วนใหญ่
แต่อย่างไรก็ตาม
ในการปฏิบัติหน้าที่ของประธานกรรมการได้ปฏิบัติหน้าที่การเป็นประธานอย่างเป็นอิสระตลอดมา

(6) เลขานุการบริษัท

- รายละเอียดในหัวข้อ “โครงสร้างการจัดการ” ข้างต้น

(7) คณะกรรมการเฉพาะเรื่อง

คณะกรรมการ ปตท. ให้ความสำคัญในการกำกับดูแลกิจการที่ดี
โดยในช่วงเริ่มแรกได้มีการจัดตั้งคณะกรรมการเฉพาะเรื่องขึ้น 3 คณะ ได้แก่
คณะกรรมการตรวจสอบ คณะกรรมการสรรหา และคณะกรรมการกำหนดค่าตอบแทน
ซึ่งคณะกรรมการตรวจสอบจะมีหน้าที่และความรับผิดชอบในการดำเนินการเกี่ยวกับการกำกับดูแลกิจการด้วย
ต่อมาในปี 2547 คณะกรรมการ ปตท.ได้จัดตั้งคณะกรรมการกำกับดูแลกิจการที่ดีของ ปตท.
เพื่อช่วยส่งเสริมและกลั่นกรอง
การดำเนินงานเกี่ยวกับการกำกับดูแลกิจการและการบริหารจัดการให้ดีเลิศ ดังนั้น ในปัจจุบัน ปตท.
จึงมีคณะกรรมการเฉพาะเรื่องรวม 4 คณะ
เพื่อช่วยกลั่นกรองงานที่มีความสำคัญอย่างรอบคอบภายใต้หลักการกำกับดูแลกิจการที่ดีมุ่งเน้นการสร้างประโยชน์สูงสุดให้แก่ผู้ถือหุ้น
โดยคำนึงถึงผู้ที่มีส่วนได้ส่วนเสียโดยรวม มีคุณธรรมในการดำเนินธุรกิจ มีความโปร่งใส
และตรวจสอบได้ คณะกรรมการเฉพาะเรื่องทุกคณะประกอบด้วยกรรมการที่ไม่เป็นผู้บริหาร
และมีคุณสมบัติ หน้าที่ความรับผิดชอบตามข้อกำหนดของตลาดหลักทรัพย์แห่งประเทศไทย
รวมทั้งมีการกำหนดบทบาทภาระหน้าที่ความรับผิดชอบเป็นลายลักษณ์อักษรไว้อย่างชัดเจน
ซึ่งรายละเอียดองค์ประกอบ สมาชิก ขอบเขตหน้าที่
และความรับผิดชอบของกรรมการเฉพาะเรื่องทั้ง 4 คณะ ได้กล่าวไว้ในหัวข้อ
“คณะกรรมการเฉพาะเรื่อง” แล้ว

(8) บทบาทหน้าที่และความรับผิดชอบของคณะกรรมการ

  1) นโยบายการกำกับดูแลกิจการ

คณะกรรมการได้กำหนดนโยบายการกำกับดูแลกิจการที่ดีของ ปตท. ไว้ดังนี้

  1. คณะกรรมการ ปตท.
  ผู้บริหารและพนักงานทุกคนมุ่งมั่นที่จะนำเอาหลักสำคัญในการกำกับดูแลกิจการที่ดีของ ปตท. ทั้ง 6
  ประการ คือ Accountability, Responsibility, Equitable Treatment,
  Transparency, Vision to Create Long Term Value และ Ethics
  มาใช้ในการดำเนินงาน มีโครงสร้างการบริหารที่มีความสัมพันธ์กันระหว่างคณะกรรมการ ปตท.
  ผู้บริหารและผู้ถือหุ้นอย่างเป็นธรรม

  2. คณะกรรมการ ปตท. จะปฏิบัติหน้าที่ด้วยความทุ่มเทและรับผิดชอบ
  มีความเป็นอิสระและมีการจัดแบ่งบทบาทหน้าที่ระหว่างประธานกรรมการกับกรรมการผู้จัดการใหญ่ออกจากกันอย่างชัดเจน

  3. คณะกรรมการ ปตท. มีบทบาทสำคัญในการกำหนดวิสัยทัศน์ กลยุทธ์
  นโยบายและแผนงานที่สำคัญของ ปตท.
  โดยจะต้องพิจารณาถึงปัจจัยเสี่ยงและวางแนวทางการบริหารจัดการที่มีความเหมาะสม
  รวมทั้งต้องดำเนินการเพื่อให้มั่นใจว่าระบบบัญชี รายงานทางการเงินและการสอบบัญชี
  มีความน่าเชื่อถือ

  4. คณะกรรมการ ปตท. จะต้องเป็นผู้นำในเรื่องจริยธรรม
  เป็นตัวอย่างในการปฏิบัติงานตามแนวทางการกำกับดูแลกิจการที่ดีของ ปตท.
  และสอดส่องดูแลในเรื่องการจัดการแก้ไขปัญหาความขัดแย้งทางผลประโยชน์
  และรายการที่เกี่ยวโยงกัน

  5. คณะกรรมการ ปตท. อาจแต่งตั้งคณะกรรมการเฉพาะเรื่องขึ้นตามความเหมาะสม
  เพื่อช่วยพิจารณากลั่นกรองงานที่มีความสำคัญอย่างรอบคอบ

  6. คณะกรรมการ ปตท. ต้องจัดให้มีการประเมินผลตนเองรายปี
  เพื่อใช้เป็นกรอบในการตรวจสอบการปฏิบัติหน้าที่ของคณะกรรมการ

  7. คณะกรรมการ ปตท. เป็นผู้พิจารณากำหนดจรรยาบรรณของ ปตท. เพื่อให้คณะกรรมการ
  ผู้บริหาร พนักงาน รวมถึงลูกจ้างทุกคนใช้เป็นแนวทางในการประพฤติปฏิบัติ
  ควบคู่ไปกับข้อบังคับและระเบียบของ ปตท.

  8. มีการเปิดเผยสารสนเทศของ
  ปตท.ทั้งในเรื่องทางการเงินและที่ไม่ใช่เรื่องทางการเงินอย่างเพียงพอ เชื่อถือได้และทันเวลา
  เพื่อให้ผู้ถือหุ้นและผู้มีส่วนได้ส่วนเสียของ ปตท. ได้รับสารสนเทศอย่างเท่าเทียมกัน
  มีหน่วยงานประชาสัมพันธ์และหน่วยงานนักลงทุนสัมพันธ์
  รับผิดชอบในเรื่องการให้ข้อมูลกับนักลงทุนและประชาชนทั่วไป

  9. ผู้ถือหุ้น ปตท. จะได้รับการปฏิบัติอย่างเท่าเทียมกัน มีสิทธิในการเข้าถึงข้อมูลสารสนเทศ
  และมีช่องทางในการสื่อสารกับ ปตท.ที่เหมาะสม

  10.
  มีระบบการคัดสรรบุคลากรที่จะเข้ามารับผิดชอบในตำแหน่งบริหารที่สำคัญทุกระดับอย่างเหมาะสมและมีกระบวนการสรรหาที่โปร่งใส
  เป็นธรรม

2) จรรยาบรรณธุรกิจ

เพื่อแสดงถึงเจตนารมณ์ในการดำเนินธุรกิจของ ปตท. อย่างโปร่งใส มีคุณธรรม
มีความรับผิดชอบต่อผู้มีส่วนได้เสีย ตลอดจนสังคมและสิ่งแวดล้อม ปตท. จึงกำหนดจรรยาบรรณของ
ปตท. ขึ้น เพื่อให้คณะกรรมการ ปตท. ผู้บริหาร พนักงาน
และลูกจ้างทุกคนใช้เป็นแนวทางในการประพฤติปฏิบัติ ควบคู่ไปกับข้อบังคับและระเบียบของ ปตท.
ดังรายละเอียดปรากฏในส่วนที่ 3 ของคู่มือการกำกับดูแลกิจการฯ ฉบับปรับปรุง ครั้งที่ 1/2548
"จรรยาบรรณของคณะกรรมการ ผู้บริหาร
และพนักงาน ปตท." ซึ่งสรุปได้ดังนี้

-   คณะกรรมการ ปตท. ควรเป็นตัวแทนที่ดีของผู้ถือหุ้น โดยคำนึงถึงการเจริญเติบโตของ ปตท.
    อย่างยั่งยืนให้ผลตอบแทนที่เหมาะสมอย่างต่อเนื่อง บริหารงานอย่างเต็มความสามารถ
    ด้วยความซื่อสัตย์สุจริต และระมัดระวัง ไม่ฝักใฝ่การเมือง
    มีความเป็นอิสระทั้งการตัดสินใจและการกระทำ โดยไม่มีส่วนได้เสียในกิจการที่เกี่ยวข้อง
    หรือที่เป็นการแข่งขันกับ ปตท. และมุ่งมั่นป้องกัน
    และขจัดการกระทำทุจริตทุกประเภท

-   ผู้บริหาร และพนักงาน ควรมุ่งมั่นในการพัฒนา เสริมสร้างวัฒนธรรมการทำงานเป็นทีม
    สร้างความพึงพอใจให้กับลูกค้า คำนึงถึงความเสมอภาค และความซื่อสัตย์ในการดำเนินธุรกิจ
    ตระหนักและห่วงใยถึงความปลอดภัยของสังคม สิ่งแวดล้อม และคุณภาพชีวิตประชาชน
    รวมถึงการปฏิบัติหน้าที่ด้วยความรับผิดชอบ ซื่อสัตย์สุจริต มุ่งมั่น ทุ่มเท โดยถือประโยชน์ของ
    ปตท.เป็นสำคัญ

ปตท. ได้จัดทำตัวอย่างของการปฏิบัติตนของกรรมการ ผู้บริหาร และพนักงาน เป็นบทความ บทวิทยุ
และบทวีดิโอ เพื่อเป็นการปลูกฝังให้กรรมการ ผู้บริหาร และพนักงานใช้วิจารณญาณ
หรือการใช้ดุลยพินิจตัดสินใจเรื่องต่าง ๆ ให้รอบคอบและถูกต้อง
โดยสามารถตรวจสอบการกระทำของตนเองได้โดยให้ถามตนเองก่อนว่าสิ่งที่จะกระทำนั้น
เป็นสิ่งที่ถูกต้องหรือไม่ เป็นที่ยอมรับและสามารถเปิดเผยต่อสังคมได้หรือไม่
เป็นการทำให้เสื่อมเสียชื่อเสียงของ ปตท. ในฐานะที่เป็นองค์กรแห่งจริยธรรมหรือไม่
รวมทั้งกระบวนการติดตามการปฏิบัติตามแนวทางดังกล่าวตลอดเวลา

3) ความขัดแย้งทางผลประโยชน์ และการดูแลเรื่องการใช้ข้อมูลภายใน

คณะกรรมการ
ปตท.ได้กำหนดนโยบายเกี่ยวกับความขัดแย้งทางผลประโยชน์บนหลักการที่ว่าการตัดสินใจใดๆของบุคลากรทุกระดับในการดำเนินกิจกรรมทางธุรกิจจะต้องทำเพื่อผลประโยชน์สูงสุดของ
ปตท. เท่านั้น และถือเป็นหน้าที่ของบุคลากรทุกระดับที่จะหลีกเลี่ยงการมีส่วนเกี่ยวข้องทางการเงิน
และ/หรือความสัมพันธ์กับบุคคลภายนอกอื่นๆ ซึ่งจะส่งผลให้ ปตท.
ต้องเสียผลประโยชน์หรือก่อให้เกิดความขัดแย้งในด้านความภักดีหรือผลประโยชน์หรือขัดขวางการปฏิบัติงานอย่างมีประสิทธิภาพ
โดยกำหนดให้ผู้ที่มีส่วนเกี่ยวข้องหรือเกี่ยวโยงกับรายการที่พิจารณา
ต้องแจ้งให้บริษัททราบถึงความสัมพันธ์หรือความเกี่ยวโยงของตนในรายการดังกล่าว
และต้องไม่เข้าร่วมการพิจารณาตัดสิน รวมถึง ปตท.
จะต้องดำเนินการให้บุคคลที่เกี่ยวข้องไม่มีอำนาจอนุมัติหรือเกี่ยวข้องกับธุรกรรมนั้น ๆ

 การจัดทำรายงานเปิดเผยรายการที่อาจมีความขัดแย้งทางผลประโยชน์กับ ปตท.

ได้กำหนดให้ กรรมการ ผู้บริหาร พนักงานทุกคน
ต้องจัดทำรายงานเปิดเผยรายการที่อาจมีความขัดแย้งทางผลประโยชน์ กับ
ปตท.โดยใช้แบบฟอร์มรายงานการเปิดเผยรายการที่สงสัยว่าจะเป็นผลประโยชน์ที่ขัดกันกับผลประโยชน์ของ
ปตท.และในการอนุมัติใด ๆ
สำหรับกรณีดังกล่าวต้องยึดถือหลักการไม่ให้มีการกำหนดเงื่อนไขหรือข้อกำหนดพิเศษผิดไปจากปกติ
ถือเป็นกระบวนการควบคุมภายในของ ปตท.
รวมทั้งได้กำหนดให้สำนักตรวจสอบภายในและคณะกรรมการตรวจสอบเป็นผู้สอดส่องดูแลและจัดการแก้ไขปัญหาความขัดแย้งทางผลประโยชน์ดังกล่าว
ซึ่งที่ผ่านมายังไม่เคยมีปัญหาดังกล่าวเกิดขึ้น

ในการประชุมคณะกรรมการ ปตท.ทุกครั้ง
ประธานกรรมการจะแจ้งต่อที่ประชุมเพื่อขอความร่วมมือกรรมการปฏิบัติตามนโยบายเกี่ยวกับเรื่องความขัดแย้งของผลประโยชน์ว่าในระเบียบวาระใดที่กรรมการเกี่ยวข้องหรือมีส่วนได้ส่วนเสีย
ขอให้กรรมการแจ้งต่อที่ประชุมเพื่องดออกเสียงหรือให้ความเห็นใด ๆ

คณะกรรมการตรวจสอบจะนำเสนอคณะกรรมการ ปตท.เกี่ยวกับรายการที่เกี่ยวโยงกัน
และรายการที่มี
ความขัดแย้งทางผลประโยชน์ ซึ่งได้มีการพิจารณาความเหมาะสมอย่างรอบคอบ
และได้ปฏิบัติตามหลักเกณฑ์ที่ตลาดหลักทรัพย์แห่งประเทศไทย
โดยกำหนดในรายงานและเปิดเผยข้อมูลดังกล่าวทุกไตรมาสอย่างเคร่งครัด

สำหรับเรื่องการใช้ข้อมูลภายใน ปตท. ได้กำหนดให้คณะกรรมการ ปตท.และผู้บริหาร
ซึ่งหมายรวมถึงคู่สมรสและบุตรที่ยังไม่บรรลุนิติภาวะ เมื่อมีการเปลี่ยนแปลงการถือหลักทรัพย์ ปตท.
จะต้องแจ้งให้ ปตท.ทราบ
และรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ภายใน 3
วันทำการนับจากวันที่ซื้อ ขาย โอน หรือรับโอน รวมทั้งทุกสิ้นไตรมาสและสิ้นปี
สำนักกรรมการผู้จัดการใหญ่และเลขานุการบริษัท จะแจ้งให้กรรมการ
ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
และซื้อขายหลักทรัพย์ของบริษัทในช่วง 45 วัน ตั้งแต่วันปิดงบจนถึงวันแจ้งงบต่อตลาดหลักทรัพย์ฯ คือ
ก่อนที่งบการเงินจะเผยแพร่ต่อสาธารณชน
เพื่อเป็นการป้องกันไม่ให้นำข้อมูลภายในไปใช้ในทางมิชอบ ทั้งนี้
ในระหว่างปีที่ผ่านมากรรมการและผู้บริหารได้ปฏิบัติตามอย่างเคร่งครัด

4) ระบบการควบคุมและตรวจสอบภายใน

คณะกรรมการ ปตท. กำหนดมาตรการในการสอดส่องดูแลฝ่ายบริหาร โดยจะเป็นผู้อนุมัติแผนงาน
งบประมาณ และเป้าหมายการปฏิบัติงาน
และมุ่งมั่นให้ฝ่ายบริหารตระหนักถึงความสำคัญของการควบคุมภายในที่มีประสิทธิภาพเพียงพอกับระดับความเสี่ยงที่ยอมรับได้และเหมาะสมกับสภาวะแวดล้อมต่าง
ๆ ของงาน ดังนี้

-   การควบคุมภายใน

คณะกรรมการ
ปตท.จัดให้มีระบบการควบคุมภายในที่มีประสิทธิภาพและระบบการบริหารความเสี่ยงให้อยู่ในระดับที่เหมาะสม
มีการติดตามประเมินผลอย่างสม่ำเสมอเพื่อให้ความมั่นใจว่าระบบที่วางไว้สามารถดำเนินไปได้อย่างมีประสิทธิภาพ
โดยได้แต่งตั้งคณะกรรมการบริหารระบบควบคุมภายในเพื่อทำหน้าที่กำหนดแนวทางปฏิบัติตามมาตรฐานการควบคุมภายใน
สอบทาน ประเมินผล และรายงานเกี่ยวกับการควบคุมภายในในภาพรวมของ ปตท.
และมีหน่วยงานสำนักกรรมการผู้จัดการใหญ่และเลขานุการบริษัท ทำหน้าที่เลขานุการคณะกรรมการฯ
และเป็นหน่วยงานรับผิดชอบงานควบคุมภายในของ ปตท.
ให้มีการปฏิบัติตามระบบควบคุมภายในที่ครอบคลุมครบทั้ง 3 ด้าน ได้แก่

1. ด้าน Management Control : โดยตรวจสอบให้หน่วยงานมีการดำเนินการตามพันธกิจ
ควบคุมให้ฝ่ายบริหารมีการจัดทำแผนการดำเนินงานตามวัตถุประสงค์และเป้าหมายที่กำหนดไว้
มีการติดตาม ประเมินผลการดำเนินการ

2. ด้าน Operational Control : มีการควบคุมทุกด้าน เช่น ระบบการจัดซื้อ โดยใช้ระบบ
E-Procurement ทั้งในรูปแบบการตกลงราคา การประกวดราคา การประมูล
โดยพิจารณาจัดซื้อจากทะเบียนผู้ค้า (Vendor List) ของบริษัทเป็นหลัก เป็นต้น

3. ด้าน Financial Control : ปตท.นำระบบงบประมาณที่มุ่งเน้นผลงานมาใช้ (Result
Based Budgeting) และระบบ SAP (Systems Applications and Products)
รวมทั้งสอบทานความเพียงพอควบคุมภายใน เช่น มีสภาพแวดล้อมของการควบคุมที่ดี
มีกระบวนการประเมินความเสี่ยงที่เหมาะสม มีกิจกรรมการควบคุมที่ดี
มีระบบสารสนเทศและการสื่อสารข้อมูลที่ดี และมีระบบการติดตามและการประเมินผลที่ดี เป็นต้น

ทั้งนี้
ระบบการควบคุมภายในเป็นกลไกสำคัญที่จะสร้างความมั่นใจต่อฝ่ายบริหารในการช่วยลดความเสี่ยงทางธุรกิจ
ช่วยให้ดำเนินธุรกิจอย่างมีประสิทธิภาพโดยมีการจัดสรรทรัพยากรอย่างเหมาะสมและบรรลุเป้าหมายตามที่ตั้งไว้
ช่วยปกป้องคุ้มครองทรัพย์สินไม่ให้รั่วไหล สูญหายหรือจากการทุจริตประพฤติมิชอบ
ช่วยให้รายงานทางการเงินมีความถูกต้องน่าเชื่อถือ
ช่วยให้บุคลากรปฏิบัติตามกฎหมายและระเบียบข้อบังคับที่เกี่ยวข้องและช่วยคุ้มครองเงินลงทุนของผู้ถือหุ้น

คณะกรรมการ ปตท. จัดให้มีระบบการควบคุมภายใน โดยอ้างอิงมาตรฐานสากล (The
Committee of Sponsoring Organizations of the Treadway Commission : COSO)
ซึ่งเป็นไปตามหลักของการควบคุมภายในที่คณะกรรมการการตรวจเงินแผ่นดินกำหนด
โดยมีองค์ประกอบ 5 ประการ ดังนี้

1. องค์กรและสภาพแวดล้อม (Organizational Control and Environment)

ในภาพรวมมีความเหมาะสมและมีส่วนทำให้การควบคุมภายในเพียงพอ มีประสิทธิผล เช่น

- ปตท. ได้จัดโครงสร้างขององค์กรและสายงานบังคับบัญชาที่ชัดเจนและเหมาะสม
มีการมอบอำนาจหน้าที่และความรับผิดชอบเป็นลายลักษณ์อักษร โดยมีการกำหนดตัวชี้วัด (Key
Performance Indicators : KPIs) ในตอนต้นปีเพื่อเป็นแนวทางในการปฏิบัติงานของพนักงาน
และวัดผลตอนปลายปี รวมทั้งมีการทบทวนเป้าหมายประจำปีซึ่งพนักงานทุกคนทราบถึงบทบาท อำนาจ
หน้าที่ และความรับผิดชอบของตน

- ปตท. ได้วิเคราะห์พื้นฐานความรู้ทางการศึกษา ทักษะที่จำเป็นในการปฏิบัติงาน
และประเมินความรู้ความชำนาญในการปฏิบัติงาน เพื่อให้บุคลากรมีความรู้ ทักษะ
และความสามารถในการปฏิบัติงานที่ได้รับมอบหมาย และตามคำบรรยายลักษณะงาน (Job
Description) แต่ละตำแหน่ง

- ปตท. กำหนดนโยบายและวิธีบริหารทรัพยากรบุคคลไว้เป็นลายลักษณ์อักษร เช่น การคัดเลือก
การฝึกอบรม การเลื่อนตำแหน่ง การจ่ายผลประโยชน์ตอบแทน เป็นต้น

- ปตท.
และบริษัทในกลุ่มได้กำหนดนโยบายและระเบียบปฏิบัติเป็นลายลักษณ์อักษรเกี่ยวกับความซื่อสัตย์และจริยธรรม
(Code of Conduct) โดยกำหนดนโยบายด้านการกำกับดูแลกิจการที่ดีตามหลักมาตรฐานสากล
ซึ่งคณะ กรรมการกำกับดูแลกิจการที่ดี จะประชุมหารือร่วมกัน
เพื่อกำกับดูแลให้บุคลากรทุกคนในองค์กรปฏิบัติตามนโยบายที่กำหนด อาทิ
การกำหนดระเบียบการเงิน จัดซื้อจัดจ้าง
และการบริหารที่เป็นลายลักษณ์อักษรอย่างรัดกุมเพื่อป้องกันการทุจริต
และการปฏิบัติอย่างเป็นธรรมต่อคู่ค้า โดยมีการจัดทำทะเบียนผู้ค้า (Vendor List)
ไว้สำหรับการจัดซื้อ จัดจ้าง

- ผู้บริหารมีปรัชญาและรูปแบบในการทำงาน เช่น มีทัศนคติที่ดี
และสนับสนุนการปฏิบัติหน้าที่เกี่ยวกับการบัญชี ระบบการจัดการสารสนเทศ ทรัพยากรบุคคล
การติดตามประเมินผล การตรวจสอบภายใน และการตรวจสอบภายนอก
มีการบริหารความเสี่ยงเกี่ยวกับการดำเนินงานที่สำคัญ

2. การบริหารความเสี่ยง (Risk Management)

ปตท. มีการกำหนดนโยบายการบริหารความเสี่ยงองค์กร โดยมีคณะกรรมการบริหารความเสี่ยง
ทำหน้าที่กำกับดูแลและกำหนดกรอบความเสี่ยงเพื่อการบริหารจัดการในภาพรวมองค์กร
มีคณะกรรมการจัดการคณะต่าง ๆ
บริหารและติดตามประเมินความเสี่ยงงานที่อยู่ในความรับผิดชอบตามกรอบแนวทางที่กำหนด ทั้งนี้
ครอบคลุมความเสี่ยงทางการบริหารการเงิน การประกอบธุรกิจ การปฏิบัติการ
การบริหารและการจัดการ ความปลอดภัยอาชีวอนามัยและสิ่งแวดล้อม และความเสี่ยงสำคัญอื่นๆ
ที่เกี่ยวเนื่องกับการประกอบธุรกิจของบริษัทฯ

ปตท. มีการกำหนดวัตถุประสงค์ขององค์กรที่ชัดเจนครอบคลุมสิ่งที่องค์กรต้องการบรรลุวัตถุประสงค์
ระดับกิจกรรมเกี่ยวข้องกับกระบวนการทำงานที่สำคัญขององค์กรและสอดคล้องเชื่อมโยงกับวัตถุประสงค์และกลยุทธ์องค์กร
ผู้บริหารมีการระบุความเสี่ยงในระดับองค์กร และครอบคลุมในทุกระดับกิจกรรมที่สำคัญ

ในปี 2551 ได้มีการบริหารจัดการความเสี่ยงตาม Risk Profile ปี 2551
และมีการวิเคราะห์แนวโน้มและสถานการณ์เศรษฐกิจโลกและประเทศไทย
ที่มีผลกระทบต่อการดำเนินธุรกิจหลักของ ปตท.ได้สรุป Corporate Risk Profile 2552
จำนวน 26 Risk Area ที่สำคัญได้แก่ การบริหารทรัพยากรบุคคลกลุ่ม ปตท.
การจัดหา/การบริหารจัดการก๊าซธรรมชาติ ธุรกิจ NGV
ความเสี่ยงด้านปฏิบัติการของหน่วยธุรกิจน้ำมัน หน่วยธุรกิจก๊าซธรรมชาติ
ความเสี่ยงการดำเนินงานโครงการหน่วยธุรกิจก๊าซธรรมชาติ หน่วยธุรกิจปิโตรเคมีและการกลั่น
การพัฒนาธุรกิจการค้าระหว่างประเทศ และความเสี่ยงด้านการเงินและสินเชื่อกลุ่ม ปตท.
ทั้งนี้ความเสี่ยงดังกล่าว ได้มีการจัดทำแผนจัดการความเสี่ยงประจำปี 2552
และแจ้งให้พนักงานทุกหน่วยที่เกี่ยวข้องรับทราบและปฏิบัติตาม

3. การควบคุมการปฏิบัติงานของฝ่ายบริหาร (Management Control Activities)

ปตท. กำหนดให้มีนโยบายและระเบียบปฏิบัติเป็นลายลักษณ์อักษร เช่น ธุรกรรมด้านการเงิน
การจัดซื้อ และการบริหารทั่วไป โดยมีการแบ่งแยกหน้าที่ความรับผิดชอบออกจากกันอย่างชัดเจน
รวมทั้งระบุการดำเนินงานในส่วนที่มีความเสี่ยงสำคัญและกำหนดกลไกในการควบคุมเพื่อป้องกันและลดข้อผิดพลาด
มีการสอบทานผลการดำเนินงานโดยฝ่ายบริหาร
มีการกำหนดให้ใช้ดัชนีวัดผลการดำเนินงานกับพนักงานทั้งองค์กร
เพื่อให้การควบคุมกิจกรรมด้านการบริหารมีความเหมาะสมและเพียงพอ
การควบคุมภายในด้านการเงินการบัญชี เกี่ยวกับการเก็บเงิน รักษาเงิน การรับจ่าย
เงินฝากธนาคาร และเงินยืมทดรอง ให้เป็นไปตามระเบียบที่กำหนด
มีการบันทึกบัญชีครบถ้วนถูกต้องและสม่ำเสมอ
มีการจัดเก็บเอกสารทางบัญชีทั้งที่เป็นเอกสารและข้อมูลทางคอมพิวเตอร์ไว้อย่างเป็นระบบ
การควบคุมภายในด้านการจัดซื้อจัดจ้างตามระเบียบและข้อกำหนดว่าด้วยการพัสดุ
ซึ่งได้กำหนดหน้าที่ความรับผิดชอบในกระบวนการจัดซื้อจัดจ้างไว้อย่างชัดเจน เช่น อำนาจหน้าที่
และวงเงินอนุมัติ การกำหนดความต้องการพัสดุ การตรวจรับ การควบคุมและการเก็บรักษาพัสดุ
การบริหารทรัพยากรบุคคล มีการวางระบบด้านการบริหารทรัพยากรบุคคล
และมีการควบคุมติดตามประเมินผลอย่างเพียงพอ ในด้านการสรรหา ค่าตอบแทน
หน้าที่ความรับผิดชอบ การพัฒนาบุคลากร การปฏิบัติงานของบุคลากรและการสื่อสาร
เพื่อให้พนักงานมีความรู้ความสามารถและการบริหารทรัพยากรบุคคลของบริษัทฯมีประสิทธิภาพและเหมาะสม
ทั้งนี้ใน ปี 2551 ได้กำหนดให้มีระบบการจ่ายโบนัสตาม Performance Bonus System
สำหรับผู้บริหารระดับฝ่ายขึ้นไป

ในกรณีที่ ปตท.มีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว ปตท.
มีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนดทุกครั้ง
ทุกรายการ โดยผู้ที่มีส่วนได้ส่วนเสียจะไม่ร่วมอนุมัติรายการนั้นๆ ทั้งยังติดตาม
สอดส่องและดูแลผลการดำเนินงานอย่างใกล้ชิด

ในกิจการที่ ปตท. เป็นผู้ถือหุ้นรายใหญ่ ปตท. แต่งตั้งบุคลากรที่ ปตท. ไว้วางใจ
เข้าไปมีส่วนร่วมในการติดตามดูแลการดำเนินงานและการบริหารงานให้เป็นไปตามนโยบายที่ ปตท.
กำหนด

ปตท. ให้ความสำคัญในการปฏิบัติตามกฎหมาย
โดยมีสำนักกฎหมายและที่ปรึกษาคอยให้คำปรึกษาทางด้านกฎหมายก่อนการดำเนินการ
และให้ความสำคัญในการปฏิบัติตามหลักสิทธิมนุษยชนอย่างเคร่งครัด

 4. ระบบสารสนเทศและการสื่อสารข้อมูล (Information & Communication) 

ปตท. ให้ความสำคัญต่อระบบสารสนเทศและการสื่อสาร
โดยจัดให้มีระบบข้อมูลและช่องทางการสื่อสารทั้งภายในและภายนอกองค์กรอย่างมีประสิทธิภาพและประสิทธิผล
คือ ครบถ้วน ถูกต้อง ทันเวลา เพียงพอต่อการตัดสินใจ ทั้งนี้ ในปี 2551
ปตท.ได้ดำเนินการด้านข้อมูลสารสนเทศและการสื่อสาร ดังนี้

- จัดทำ Business Continuity Planning (BCP)
เพื่อเป็นการเตรียมความพร้อมและป้องกันการหยุดชะงักการดำเนินงานของหน่วยธุรกิจ
โดยดำเนินการจัดทำรายการซอฟท์แวร์ เครื่องคอมพิวเตอร์
รวมถึงสถานที่ทำงานและอุปกรณ์ที่จำเป็นในการปฏิบัติงานอื่นๆ (Non-computerized) ทั้งนี้
เมื่อมีเหตุการณ์เกิดขึ้น หน่วยงานต่างๆ ของ ปตท. สามารถดำเนินงานต่อไปได้โดยไม่หยุดชะงัก

- ดำเนินการจัดเตรียมความพร้อมตามพระราชบัญญัติว่าด้วยการกระทำผิดเกี่ยวกับคอมพิวเตอร์ โดย
ปตท.
ได้ดำเนินการสื่อความให้แก่พนักงานและลูกจ้างในองค์กรได้รับทราบและตระหนักถึงการปฏิบัติและบทลงโทษตามพระราชบัญญัติดังกล่าว
นอกจากนี้ ปตท. ยังได้ดำเนินการจัดเก็บข้อมูลจราจรทางคอมพิวเตอร์
ตามประกาศกระทรวงเทคโนโลยีสารสนเทศและการสื่อสาร

- ปรับปรุงการรักษาความปลอดภัยการผ่านเข้า-ออกศูนย์ข้อมูล (Data Center)
โดยควบคุมการผ่านเข้า-ออก ห้องระบบเครือข่ายภายใน Data Center ให้มีความรัดกุมมากยิ่งขึ้น

- ควบคุมการนำรูปภาพไม่เหมาะสมมาใช้เป็น Screen Saver บนเครื่องคอมพิวเตอร์ของ ปตท.
โดยพนักงานและลูกจ้างต้องใช้ Screen Saver เป็นรูปสัญลักษณ์ ปตท. อย่างเดียวเท่านั้น

- การเสนอเรื่องให้คณะกรรมการพิจารณา ปตท.
จะนำเสนอข้อมูลที่มีรายละเอียดและเหตุผลครบถ้วน
และเอกสารประกอบการประชุมที่มีเนื้อหาที่จำเป็นและเพียงพอในการตัดสินใจ
โดยกรรมการจะได้รับหนังสือนัดประชุม เอกสารประกอบฯ ก่อนการประชุมประมาณ 7 วัน
เพื่อให้กรรมการมีเวลาเพียงพอในการศึกษาก่อนการประชุม และมีการจัดทำรายงานการประชุม
ที่มีการบันทึกข้อคิดเห็น/ข้อสังเกตของคณะกรรมการ การมีส่วนได้ส่วนเสีย เป็นลายลักษณ์อักษร
และจัดเก็บรายงานการประชุมที่ผ่านการรับรองแล้วจากคณะกรรมการ
ปตท.เพื่อให้กรรมการและผู้เกี่ยวข้องตรวจสอบได้

5. ระบบติดตามและประเมินผล (Monitoring & Evaluation)

ปตท. กำหนดให้มีการติดตามประเมินการควบคุมภายใน
โดยถือปฏิบัติตามแนวทางการติดตามประเมินผลการควบคุมภายใน ซึ่งกำหนดในเอกสารคำแนะนำ :
การจัดทำรายงาน ตามระเบียบคณะกรรมการตรวจเงินแผ่นดิน ข้อ 6
การติดตามประเมินผลอยู่ในเกณฑ์ดี นอกจากนี้
ทุกหน่วยธุรกิจมีการรายงานผลการดำเนินงานทุกเดือน
รวมทั้งมีการวัดผลดำเนินงานเปรียบเทียบกับตัวชี้วัด (KPI) อย่างสม่ำเสมอ ในปี 2551
คณะกรรมการตรวจสอบได้มีมติและข้อคิดเห็น/ข้อเสนอแนะ ให้หน่วยงานที่เกี่ยวข้องนำไปปฏิบัติ
จำนวน 25 เรื่อง ผู้บริหาร/หน่วยงานที่เกี่ยวข้องได้ดำเนินการแล้ว จำนวน
21 เรื่อง คิดเป็นร้อยละ 84 นอกจากนั้น สำนักตรวจสอบภายใน
มีการติดตามผลการดำเนินงานตามข้อเสนอแนะอย่างสม่ำเสมอ

-   การตรวจสอบภายใน

สำนักตรวจสอบภายใน ทำหน้าที่ในการตรวจสอบบัญชีการเงิน เทคโนโลยีสารสนเทศ ความปลอดภัย
อาชีวอนามัยและสิ่งแวดล้อม รวมทั้งตรวจสอบบริษัทย่อย บริษัทร่วม
ให้ปฏิบัติงานตามมาตรฐานการตรวจสอบภายในระดับสูง โดยมีการตรวจสอบตามแผนงานประจำปี
ซึ่งจะมีความสอดคล้องกับผลการประเมินความเสี่ยงขององค์กร
และได้รายงานผลการตรวจสอบต่อคณะกรรมการตรวจสอบเป็นประจำทุกไตรมาส
และมีการรายงานในกรณีจำเป็นเร่งด่วนต่อคณะกรรมการ ปตท. อีกด้วย
หากคณะกรรมการตรวจสอบพบข้อบกพร่องจะพิจารณาดำเนินการแก้ไขในทันที
และมีการติดตามผลการแก้ไขอีกด้วย

-   การบริหารความเสี่ยง

ปตท.ได้จัดตั้งคณะกรรมการบริหารความเสี่ยง
ซึ่งมีบทบาทหน้าที่บริหารความเสี่ยงในภาพรวมทั้งองค์กร
ประเมินความเสี่ยงและวางรูปแบบโครงสร้างการบริหารความเสี่ยงขององค์กร
เพื่อจัดการความเสี่ยงให้อยู่ในระดับที่สามารถยอมรับได้ เช่น ความเสี่ยงทางการเงิน
(Financial Risks) ความเสี่ยงในการปฏิบัติงาน (Operation Risks) ความเสี่ยงในธุรกิจ
(Business Risks) หรือความเสี่ยงในเหตุการณ์ (Event Risks)
รวมทั้งให้มีการจัดทำการวิเคราะห์ประเมินความเสี่ยงที่อาจเกิดขึ้น แนวโน้มซึ่งมีผลกระทบต่อ ปตท.
ทั้งภายในและภายนอก และให้มีการจัดทำรายงานประเมินผลความเสี่ยง (Risk Management
Report) เสนอคณะกรรมการ ปตท. โดยมีระบบเตือนภัยล่วงหน้า (Early Warning System)
โดยมีการกำหนดดัชนีวัดความเสี่ยง (Cretical Risk Indicators : CRI) เช่น
อัตราส่วนหนี้สินต่อทุน (D/E Ratio) ต้องมีค่าน้อยกว่า 1 เท่า เป็นต้น

ปตท.ให้ความสำคัญกับการบริหารความเสี่ยงอย่างจริงจัง
โดยกรรมการผู้จัดการใหญ่ได้ประกาศนโยบายการบริหารความเสี่ยงทั่วทั้งองค์กร
และคณะกรรมการบริหารความเสี่ยงได้จัดทำคู่มือการบริหารความเสี่ยงทั่วทั้งองค์กรขึ้น
เพื่อให้ทุกหน่วยงานใช้เป็นกรอบแนวทางในการประเมินและบริหารการจัดการความเสี่ยง
โดยได้พัฒนาระบบข้อมูลเพื่อบริหารความเสี่ยง เรียกว่า “Risk Management Information
System : RMIS”

ในปี 2551 ปตท. ได้มีการปรับหน่วยงานที่รับผิดชอบด้านการบริหารความเสี่ยงขึ้นเป็นระดับ
ผู้จัดการฝ่าย

5) การประชุมของคณะกรรมการ ปตท.

ปตท. มีการกำหนดการประชุมคณะกรรมการ ปตท. ไว้อย่างเป็นทางการล่วงหน้าตลอดปี โดยในปี
2551 กำหนดการประชุมเดือนละ 1 ครั้งในทุกวันศุกร์ สัปดาห์ที่สามของเดือน
และอาจมีการประชุมวาระพิเศษเฉพาะคราวเพิ่มเติมตามความเหมาะสม
ซึ่งสำนักกรรมการผู้จัดการใหญ่และเลขานุการบริษัท จะส่งหนังสือเชิญประชุม
ระเบียบวาระการประชุมที่มีรายละเอียดและเหตุผลครบถ้วน
และเอกสารประกอบการประชุมที่มีเนื้อหาที่จำเป็นและเพียงพอในการตัดสินใจในรูปแบบแผ่น CD
ให้กรรมการแต่ละท่านล่วงหน้าก่อนการประชุมประมาณ 7 วัน
เพื่อให้กรรมการมีเวลาเพียงพอในการศึกษาก่อนการประชุม ทั้งนี้ ตั้งแต่เดือนเมษายน 2547
เป็นต้นมา การประชุมคณะกรรมการ ปตท. ได้จัดในรูปแบบการประชุมอิเล็กทรอนิกส์
ซึ่งช่วยอำนวยความสะดวก รวดเร็วในการค้นหาข้อมูล
และลดการใช้เอกสารประกอบวาระการประชุมได้เป็นจำนวนมาก

ในการประชุมทุกครั้ง กรรมการมีการเสนอความคิดเห็นอย่างเปิดเผยและเสรี
โดยในวาระใดหากกรรมการพิจารณาเห็นว่าเป็นผลประโยชน์ที่อาจขัดแย้งกับผลประโยชน์ ของ
ปตท. กรรมการจะงดออกเสียง หรือขอไม่เข้าร่วมประชุมในวาระนั้น ๆ
และมีการบันทึกรายงานการประชุมที่ประกอบด้วยข้อคิดเห็น/ข้อสังเกต เป็นลายลักษณ์อักษร
และจัดเก็บรายงานการประชุมที่ผ่านการรับรองแล้วจากคณะกรรมการ
ปตท.เพื่อให้กรรมการและผู้เกี่ยวข้องตรวจสอบได้ โดยการประชุมคณะกรรมการ ปตท.
แต่ละครั้งใช้เวลาประชุมประมาณ 3 ชั่วโมง ทั้งนี้ ในปี 2551 มีการประชุมตามวาระปกติ จำนวน
12 ครั้ง และการประชุมนัดพิเศษ 4 ครั้ง คือนัดพิเศษ ครั้งที่1/2551 วันที่ 13 กุมภาพันธ์ 2551
เรื่อง การดำเนินการตามคำพิพากษาของศาลปกครองสูงสุด / นัดพิเศษ
ครั้งที่ 2/2551 วันที่ 2 สิงหาคม 2551 เรื่อง ทิศทางและกลยุทธ์การดำเนินธุรกิจของกลุ่ม ปตท.
ปี 2552-2556 / การประชุมคณะกรรมการ ปตท. โดยไม่มีผู้บริหาร วันที่ 17 ตุลาคม 2551
เรื่อง มุมมองของกรรมการในเรื่องการขยายการลงทุนของ ปตท. ในต่างประเทศ
และการประชุมกรรมการอิสระ วันที่ 21 พฤศจิกายน 2551 เรื่อง การทำหน้าที่กรรมการอิสระของ
ปตท.
ทั้งนี้รายละเอียดการเข้าร่วมประชุมของกรรมการได้รายงานไว้ในหัวข้อ
“คณะกรรมการเฉพาะเรื่อง” แล้ว

6) บทบาทหน้าที่ของคณะกรรมการในด้านเทคโนโลยีสารสนเทศ

ด้วยวิสัยทัศน์ของคณะกรรมการ ปตท.ในด้านเทคโนโลยีสารสนเทศ จึงได้ร่วมกับบริษัทในกลุ่ม ปตท.
จัดตั้ง บริษัท พีทีที ไอซีที โซลูชั่น จำกัด (PTTICT) ขึ้น
เพื่อเป็นศูนย์รวมการบริการเทคโนโลยีสารสนเทศของ ปตท. และบริษัทในกลุ่ม ปตท.
เพื่อลดค่าใช้จ่าย ลดปริมาณโครงสร้างพื้นฐานทางเทคโนโลยี
ลดความซ้ำซ้อนในงานด้านเทคโนโลยีสารสนเทศของแต่ละบริษัท และเพิ่มอำนาจต่อรองให้ ปตท.
และบริษัทในกลุ่ม ปตท. ซึ่งที่ผ่านมา PTTICT สามารถทำหน้าที่ได้อย่างมีประสิทธิภาพต่อเนื่อง
เป็นกำลังสำคัญสำหรับ ปตท. และบริษัทในกลุ่ม ปตท. ในด้านเทคโนโลยีสารสนเทศ

คณะกรรมการ ปตท. ให้ความสนใจติดตามการดำเนินงาน ให้นโยบาย
และให้คำแนะนำในด้านเทคโนโลยีสารสนเทศอย่างต่อเนื่อง โดย ปตท.
จะนำนโยบายและคำแนะนำของคณะกรรมการ ปตท. ไปถ่ายทอดให้กับ PTTICT
เพื่อรับไปดำเนินการต่อไป

ในปี 2551 คณะกรรมการ ปตท. ให้ความสำคัญกับความปลอดภัยในระบบเทคโนโลยีสารสนเทศ
และความปลอดภัยในการเก็บรักษาข้อมูลทางอิเลคทรอนิคส์ผ่านคณะกรรมการตรวจสอบ
มีการเตรียมความพร้อมรองรับร่างพระราชบัญญัติ ด้านความปลอดภัยทางอิเลคทรอนิคส์
และเตรียมความพร้อมระบบรักษาความปลอดภัยทางอิเลคทรอนิคส์ หรือ ISO 27001 มาใช้ใน
ปตท.

7) บทบาทหน้าที่ของคณะกรรมการในด้านทรัพยากรบุคคล

คณะกรรมการ ปตท. ดูแล ติดตาม
ให้นโยบายคำแนะนำในด้านทรัพยากรบุคคลผ่านคณะกรรมการจัดการของ ปตท.
ซึ่งมีประธานเจ้าหน้าที่บริหาร/กรรมการผู้จัดการใหญ่เป็นประธาน
และมีคณะกรรมการจัดการทรัพยากรบุคคลเป็นผู้พิจารณากลั่นกรองการในเบื้องต้น

ในปี 2551 คณะกรรมการ ปตท. ได้อนุมัติให้ปรับปรุงระเบียบและข้อกำหนดของ ปตท. ว่าด้วย
วินัย การลงโทษ การอุทธรณ์ และการร้องทุกข์ฉบับใหม่ อนุมัติขึ้นเงินเดือน
และการจ่ายเงินโบนัสแก่พนักงาน

นอกจากนี้ ยังได้จัดให้มีคณะกรรมการกิจการสัมพันธ์ตามพระราชบัญญัติวิสาหกิจสัมพันธ์ฯ
ซึ่งประกอบด้วย ตัวแทนลูกจ้างและ ปตท.
โดยมีประธานเจ้าหน้าที่บริหาร/กรรมการผู้จัดการใหญ่เป็นประธานฯ
ทำหน้าที่เป็นผู้ประสานระหว่างนายจ้างและลูกจ้าง โดยนำเรื่องร้องเรียนและเรื่องร้องทุกข์แจ้งให้
ปตท. ทราบในการประชุมคณะกรรมการกิจการสัมพันธ์ฯ
เป็นประจำทุกเดือน

8) บทบาทหน้าที่ของคณะกรรมการในด้านความรับผิดชอบต่อสังคม และ ด้านคุณภาพความปลอดภัย
อาชีวอนามัย และสิ่งแวดล้อม

คณะกรรมการ ปตท. ดูแล
ติดตามให้นโยบายและคำแนะนำเกี่ยวกับการดำเนินงานด้านความรับผิดชอบต่อสังคม (Corporate
Social Responsibility : CSR ) และด้านคุณภาพ ความปลอดภัย อาชีวอนามัย
และสิ่งแวดล้อม ผ่านคณะกรรมการจัดการของ ปตท.
ซึ่งมีประธานเจ้าหน้าที่บริหาร/กรรมการผู้จัดการใหญ่เป็นประธานฯ และได้จัดตั้งหน่วยงานรับผิดชอบ
คือ ฝ่ายกิจการเพื่อสังคม และฝ่ายคุณภาพ ความปลอดภัย อาชีวอนามัยฯ
รวมทั้งได้มีการแต่งตั้งคณะกรรมการนโยบายความรับผิดชอบต่อสังคม “กลุ่ม ปตท.”
และคณะกรรมการนโยบายคุณภาพ ความปลอดภัย อาชีวอนามัยและสิ่งแวดล้อม “กลุ่ม ปตท.”
เพื่อกำหนดแผนการดำเนินงานด้านความรับผิดชอบต่อสังคม และด้านคุณภาพ ความปลอดภัย
อาชีวอนามัยฯ ของกลุ่ม ปตท. ให้ดำเนินไปในทิศทางเดียวกัน

นอกจากนี้ คณะกรรมการ ปตท. ยังดูแล ติดตามในด้านความรับผิดชอบต่อสังคม
โดยผ่านคณะกรรมการกำกับดูแลกิจการที่ดี และในด้านคุณภาพ ความปลอดภัย
อาชีวอนามัยและสิ่งแวดล้อม โดยผ่านคณะกรรมการตรวจสอบในกรณีที่เกิดขึ้น เช่น อุบัติเหตุ
การรักษาความปลอดภัย ฯลฯ ด้วย

ทั้งนี้ ในปี 2551 ปตท. ได้ดำเนินการด้านความรับผิดชอบต่อสังคม และด้านคุณภาพ ความปลอดภัย
อาชีว
อนามัยฯ อาทิ การดำเนินการตามนโยบายประหยัดพลังงานและสิ่งแวดล้อม เช่น
การรณรงค์ส่งเสริมการใช้ก๊าซธรรมชาติกับรถยนต์
โครงการพัฒนาศูนย์ศึกษาการเรียนรู้ระบบนิเวศป่าชายเลนสิรินาถราชินี
การลงทุน/วิจัยพลังงานที่นำกลับมาใช้ใหม่ได้ และพลังงานทดแทน โครงการรักษ์ป่า สร้างคน 84
ตำบลวิถีพอเพียง จัดทำแนวทางการจัดการการเปลี่ยนแปลงสภาพภูมิอากาศของ กลุ่ม ปตท. เป็นต้น

8.7 การประเมินผลตนเองของคณะกรรมการบริษัท

คณะกรรมการ ปตท. ในการประชุมครั้งที่ 11/2551 เมื่อวันที่ 21 พฤศจิกายน 2551
มีมติเห็นชอบแบบประเมินผลคณะกรรมการ ปตท. ประจำปี 2551
โดยให้คงหลักการแนวทางเดิมเช่นเดียวกับปี 2549 ตามที่คณะกรรมการกำกับดูแลกิจการที่ดีของ
ปตท. เสนอ เพื่อใช้ในการประเมินผลตนเองของคณะกรรมการ ปตท.
โดยมุ่งเน้นการนำผลประเมินไปใช้ประโยชน์เพื่อการปรับปรุงการปฏิบัติหน้าที่ของคณะกรรมการ
และสามารถนำไปใช้อ้างอิงในการทำ CG Rating รวม 3 แบบ
คือแบบประเมินผลคณะกรรมการทั้งคณะ / แบบประเมินผลคณะกรรมการรายบุคคล
(ประเมินตนเอง) / แบบประเมินผลคณะกรรมการรายบุคคล (ประเมินกรรมการท่านอื่น)
โดยมีเกณฑ์การประเมินผล คิดเป็นร้อยละจากคะแนนเต็มในแต่ละข้อทั้งหมด ดังนี้

  มากกว่า 85% = ดีเยี่ยม

  มากกว่า 75% = ดีมาก

  มากกว่า 65% = ดี

  มากกว่า 50% = พอใช้

  ต่ำกว่า 50% = ควรปรับปรุง

โดยสรุปผลการประเมินได้ ดังนี้

1. แบบประเมินผลคณะกรรมการทั้งคณะ ประกอบด้วย 4 หัวข้อ คือ นโยบายคณะกรรมการ
(Board Policy)/ โครงสร้างของคณะกรรมการ (Board Composition)/
แนวปฏิบัติของคณะกรรมการ (Board Practices)/ การจัดเตรียมและดำเนินการประชุม
(Board Meeting)

สรุปผลการประเมินผลคณะกรรมการทั้งคณะ ในภาพรวม 4 หัวข้อ
เห็นว่าการดำเนินการส่วนใหญ่จัดทำได้ดีเยี่ยม/เหมาะสมที่สุด มีคะแนนเฉลี่ยอยู่ในเกณฑ์ดีเยี่ยม
เท่ากับ 93.46%

2 แบบประเมินผลคณะกรรมการรายบุคคล (ประเมินตนเอง) ประกอบด้วย 6 หัวข้อ คือ
ความรับผิดชอบต่อการตัดสินใจและการกระทำของตนเอง สามารถอธิบายการตัดสินใจได้
(Accountability)/
ความรับผิดชอบต่อการปฏิบัติหน้าที่ด้วยขีดความสามารถและประสิทธิภาพที่เพียงพอ
(Responsibility)/ การปฏิบัติต่อผู้มีส่วนได้เสียอย่างเท่าเทียม เป็นธรรม
และสามารถมีคำอธิบายได้ (Equitable Treatment)/
มีความโปร่งใสในการดำเนินงานที่สามารถตรวจสอบได้ และมีการเปิดเผยข้อมูล
(Transparency)/ การมีวิสัยทัศน์ในการสร้างมูลค่าเพิ่มแก่กิจการในระยะยาว (Vision to
Create Long Term Value)/ การมีจริยธรรม/จรรยาบรรณในการประกอบธุรกิจ (Ethics)

สรุปผลการประเมินคณะกรรมการผลรายบุคคล (ประเมินตนเอง) ในภาพรวม 6 หัวข้อ
เห็นว่ากรรมการส่วนใหญ่ถือปฏิบัติเป็นประจำ คะแนนเฉลี่ยอยู่ในเกณฑ์ดีเยี่ยม เท่ากับ 97.36%

3. แบบประเมินผลคณะกรรมการรายบุคคล (ประเมินกรรมการท่านอื่น) ประกอบด้วย 6 หัวข้อ
เหมือนกับแบบประเมินผลคณะกรรมการรายบุคคล (ประเมินตนเอง)
เพื่อให้สามารถเปรียบเทียบผลกับที่กรรมการประเมินตนเอง

สรุปผลการประเมินผลคณะกรรมการรายบุคคล (ประเมินกรรมการท่านอื่น) รวมจำนวน 6 หัวข้อ
เห็นว่ากรรมการส่วนใหญ่ถือปฏิบัติเป็นประจำ คะแนนเฉลี่ยอยู่ในเกณฑ์ดีเยี่ยม เท่ากับ 97.73%

8.8 ค่าตอบแทนของคณะกรรมการ ปตท.และผู้บริหาร

ปตท. ได้กำหนดนโยบายค่าตอบแทนกรรมการที่เป็นธรรมและสมเหตุสมผล
มีคณะกรรมการกำหนดค่าตอบแทนทำหน้าที่ทบทวน โดยพิจารณาถึงความเหมาะสม
และสอดคล้องกับภาระความรับผิดชอบของกรรมการ
สถานะทางการเงินของบริษัทและเปรียบเทียบกับบริษัทในกลุ่มธุรกิจระดับเดียวกันโดยกำหนดค่าตอบแทนเป็นเบี้ยประชุมและโบนัส
อนึ่ง กรรมการที่ได้รับมอบหมายให้เป็นกรรมการในคณะกรรมการเฉพาะเรื่องชุดอื่นๆ
ก็ให้ได้รับค่าตอบแทนเพิ่มตามความรับผิดชอบที่เพิ่มขึ้น ทั้งนี้
ค่าตอบแทนกรรมการได้รับการขออนุมัติจากที่ประชุมผู้ถือหุ้นแล้ว ดังนี้

(1) ค่าตอบแทนกรรมการ ปตท.

ที่ประชุมผู้ถือหุ้นในการประชุมสามัญผู้ถือหุ้น ประจำปี 2551 เมื่อวันศุกร์ที่ 11 เมษายน 2551
มีมติอนุมัติค่าตอบแทนกรรมการ แยกเป็นดังนี้

  1. ค่าเบี้ยประชุม (เท่ากับปี 2550)

  1.1 เบี้ยประชุมคณะกรรมการ ปตท. ประกอบด้วย
  - เบี้ยกรรมการรายเดือน เดือนละ 30,000 บาท
  - เบี้ยประชุม ครั้งละ 20,000 บาท (เฉพาะกรรมการที่เข้าประชุม)

  1.2 เบี้ยประชุมคณะกรรมการอื่น ที่คณะกรรมการ ปตท. แต่งตั้ง ได้แก่
  1.2.1 คณะกรรมการตรวจสอบ
  - เบี้ยกรรมการรายเดือน เดือนละ 15,000 บาท

  - เบี้ยประชุมครั้งละ 15,000 บาท (เฉพาะกรรมการที่เข้าประชุม) และเลขานุการฯ
  ได้รับเบี้ยประชุมเดือนละ 7,500 บาท

  1.2.2 สำหรับคณะกรรมการอื่น อีก 3 คณะ คือ คณะกรรมการสรรหา
  คณะกรรมการกำหนดค่าตอบแทน และคณะกรรมการกำกับดูแลกิจการที่ดี กำหนดเบี้ยประชุมครั้งละ
  24,000 บาท (เฉพาะกรรมการที่เข้าประชุม)

  1.2.3 ประธานกรรมการ ของทุกคณะฯ ให้ได้รับสูงกว่ากรรมการ ในอัตราร้อยละ 25

  (2) เงินโบนัสกรรมการ ปตท.ประจำปี 2551 (เท่ากับปี 2550) :
  กำหนดค่าตอบแทนที่เป็นเงินโบนัสให้สะท้อนและเชื่อมโยงกับผลประกอบการหรือกำไรสุทธิของ
  ปตท. ในอัตราเท่ากับร้อยละ 0.05 ของกำไรสุทธิประจำปี 2551 แต่กำหนดวงเงินสูงสุดไม่เกิน
  2,000,000 บาทต่อคนต่อปี และให้คำนวณจ่ายตามระยะเวลาการดำรงตำแหน่ง
  และประธานกรรมการ ปตท. ได้รับสูงกว่ากรรมการฯ ในอัตราร้อยละ 25

ทั้งนี้
สรุปค่าตอบแทนที่กรรมการได้รับเป็นรายบุคคลได้เปิดเผยไว้ในหัวข้อค่าตอบแทนของกรรมการและผู้บริหารแล้ว

8.9 การพัฒนากรรมการ ปตท.

คณะกรรมการ ปตท.
และผู้บริหารระดับสูงให้ความสำคัญต่อการเข้าร่วมอบรมสัมมนาหลักสูตรที่เกี่ยวข้องกับการพัฒนาความรู้ความสามารถในการปฏิบัติหน้าที่กรรมการอย่างสม่ำเสมอ
(ดังรายละเอียดตามข้อมูลในประวัติของแต่ละท่าน) โดยกรรมการ ปตท. ส่วนใหญ่ มากกว่าร้อยละ
85 มีประวัติได้เข้ารับการอบรมกับสมาคมส่งเสริมสถาบันกรรมการบริษัทไทย (IOD) แล้ว ทั้งนี้ ใน
ปี 2551 มีกรรมการรวม 8 ท่านเข้ารับการอบรม / สัมมนา รวม 7 หลักสูตร ได้แก่

+-------------------------+--------------------------------------------+
| รายชื่อกรรมการ            | หลักสูตร                                     |
+-------------------------+--------------------------------------------+
| 1.  คุณหญิงชฎา วัฒนศิริธรรม  | - Monitoring of the Quality of Function    |
|                         | (MFR6/2008)                                |
|                         | - Monitoring the internal Audit Function   |
|                         | (MIA2/2008)                                |
|                         | - Role of the Chairman Program             |
|                         | (RCP19/2008)                               |
+-------------------------+--------------------------------------------+
| 2.  นายจักรมณฑ์ ผาสุกวนิช   | - Current Issue Seminar (R-CIS 1/2008)     |
|                         |                                            |
|                         | - Role of the Chairman Program             |
|                         | (RCP20/2008)                               |
+-------------------------+--------------------------------------------+
| 3.  พลเอก สมทัต อัตตะนันทน์ | - Role of the Chairman Program             |
|                         | (RCP20/2008)                               |
+-------------------------+--------------------------------------------+
| 4.  คุณพรทิพย์ จาละ        | - Financial Statement for Director         |
|                         | (FSD3/2008)                                |
+-------------------------+--------------------------------------------+
| 5.  นายจุลยุทธ หิรัณยะวสิต   | - Directors Certification Program          |
|                         | (DCP111/2008)                              |
|                         | - Current Issue Seminar (R-CIS1/2008)      |
+-------------------------+--------------------------------------------+
| 6.  ม.ล.ปาณสาร หัสดินทร   | - Current Issue Seminar (R-CIS1/2008)      |
+-------------------------+--------------------------------------------+
| 7.  นายนริศ ชัยสูตร        | - Chartered Director Class (R-CDC3/2008)   |
+-------------------------+--------------------------------------------+

กรรมการที่ลาออกระหว่างปี

  ------------------------- ---------------------------------------------
  รายชื่อกรรมการ              หลักสูตร

  1. นายโอฬาร ไชยประวัติ      - Monitoring the internal Audit Function
                            (MIA2/2008)
                            - Current Issue Seminar (R-CIS1/2008)
  ------------------------- ---------------------------------------------

ปตท.ให้การสนับสนุนและดำเนินการให้กรรมการพิจารณาเข้ารับการอบรมกับสมาคมส่งเสริมสถาบันกรรมการบริษัทไทย
และสถาบันอื่น ๆ ในทุกหลักสูตรที่เกี่ยวข้องอย่างต่อเนื่องตลอดปี
รวมถึงการจัดให้คณะกรรมการได้ดูงานจากหน่วยงาน องค์กรอื่นตามความเหมาะสม
ทำให้เกิดมุมมองความคิดที่เป็นประโยชน์มาประยุกต์ใช้กับธุรกิจของ ปตท.

8.10 การปฐมนิเทศกรรมการ (Directors Orientation)

สำหรับกรรมการที่เข้ารับตำแหน่งใหม่ในคณะกรรมการ ปตท. ปตท. ได้จัดให้มีการปฐมนิเทศ
เพื่อให้กรรมการใหม่ได้รับทราบนโยบายธุรกิจของ ปตท. รวมทั้งข้อมูลที่เกี่ยวข้อง เช่น
โครงสร้างทุน ผู้ถือหุ้น ผลการดำเนินงาน ข้อมูลระบบต่างๆ
ที่ใช้งานภายใน ปตท. รวมทั้งกฎหมาย กฎเกณฑ์ต่างๆ พร้อมทั้งส่งมอบคู่มือสำหรับกรรมการ
ซึ่งเป็นข้อมูลที่เป็นประโยชน์สำหรับการเป็นกรรมการ ปตท. ให้กับกรรมการ ทั้งนี้ คู่มือกรรมการ
ประกอบด้วย

  คู่มือกรรมการ :

1.  พระราชบัญญัติบริษัทมหาชนจำกัด

2.  พระราชบัญญัติหลักทรัพย์และตลาดหลัดทรัพย์

3.  พระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ

4.  ใบสำคัญแสดงการจดทะเบียนบริษัท

5.  หนังสือรับรองบริษัท

6.  วัตถุประสงค์ของบริษัท

7.  ข้อบังคับบริษัท

8.  ระเบียบบริษัท (13 ระเบียบ)

9.  คู่มือการกำกับดูแลกิจการที่ดี ของ ปตท.

10. คู่มือกรรมการบริษัทจดทะเบียน

  ข้อมูลสำหรับกรรมการ :

1.  Presentation แนะนำการดำเนินธุรกิจของ ปตท.
    โดยประธานเจ้าหน้าที่บริหาร/กรรมการผู้จัดการใหญ่

2.  รายชื่อคณะกรรมการ และโครงสร้างการบริหาร

3.  ข้อมูลเกี่ยวกับบทบาทของคณะกรรมการ ปตท.

4.  Company Profile บริษัท ปตท. จำกัด (มหาชน)

5.  รายงานเพื่อการพัฒนาอย่างยั่งยืน ประจำปี

6.  รายงานประจำปี ฉบับภาษาไทย และ CD

7.  ข้อมูล PTT Group Moving Forward to HPO

8.  ข้อมูล Business Enablement Program (BEP)

9.  เอกสารเผยแพร่การแปรรูป ปตท.

10. วารสารรายเดือน PTT Spirit ในปี 2551

11. Director Fiduciary Duty Check List

12. หลักการกำกับดูแลกิจการที่ดี สำหรับบริษัทจดทะเบียน

13. หนังสือรายการที่เกี่ยวโยงกันของบริษัทจดทะเบียน

14. ข้อแนะนำการให้สารสนเทศสำหรับผู้บริหารบริษัทจดทะเบียน

15. คู่มือการเรียนรู้และการป้องกันความขัดแย้งกันระหว่างผลประโยชน์ส่วนตนและผลประโยชน์ส่วนรวม

ประธานเจ้าหน้าที่บริหาร/กรรมการผู้จัดการใหญ่ จะเป็นผู้นำเสนอข้อมูล ปตท.
โดยบรรยายชี้แจงให้กับกรรมการใหม่เกี่ยวกับนโยบายธุรกิจของ ปตท. รวมทั้งข้อมูลที่เกี่ยวข้อง
เพื่อนำเสนอภาพรวมการดำเนินธุรกิจและผลการดำเนินงาน ให้กรรมการใหม่ได้เห็นภาพที่ชัดเจน
พร้อมกับส่งมอบคู่มือกรรมการและข้อมูลสำหรับกรรมการตามรายการข้างต้น
รวมทั้งอุปกรณ์คอมพิวเตอร์สำหรับใช้ในการศึกษาข้อมูลเพื่อการเตรียมตัวก่อนการประชุม

ปตท. มีนโยบายที่จะจัดให้มีกิจกรรมเยี่ยมชม ดูงาน การปฏิบัติงานจริง
ทั้งในประเทศและต่างประเทศให้กับกรรมการเป็นระยะ ๆ เพื่อให้เกิดความเข้าใจธุรกิจยิ่งขึ้น ทั้งนี้
ในปี 2551 ปตท. ได้จัดให้คณะกรรมการได้ศึกษาดูงานต่างประเทศ 2 ประเทศ ได้แก่
ประเทศแคนาดา และสหรัฐอเมริกา เนื่องจากเป็นประเทศในภูมิภาคที่มีการใช้พลังงาน
สูงถึง 1 ใน 4 ของโลก และเป็นประเทศที่มีแหล่งสำรองของ Oil Sand ที่ใหญ่ที่สุดในโลก
รวมทั้งได้รับทราบนโยบายการบริหารจัดการด้านพลังงานและการพัฒนาแหล่งพลังงานของทั้ง 2
ประเทศด้วย เพื่อนำความรู้ ประสบการณ์ ที่ได้รับมาช่วยในการพิจารณาเรื่องพลังงานของ ปตท.
และของประเทศได้

8.10 การสืบทอดตำแหน่ง

เนื่องจาก ปตท. มีสถานะเป็นรัฐวิสาหกิจ
ดังนั้นการสรรหาและแต่งตั้งตำแหน่งของกรรมการผู้จัดการใหญ่
จึงต้องปฏิบัติตามพระราชบัญญัติมาตรฐานสำหรับกรรมการและพนักงานรัฐวิสาหกิจ
โดยต้องมีคุณสมบัติตามมาตรา 8 ตรี และดำเนินกระบวนการสรรหาตามมาตรา 8 จัตวา
โดยให้คณะกรรมการ ปตท. ตั้งคณะกรรมการสรรหาคณะหนึ่งจำนวน 5 คน
ที่มีคุณสมบัติและไม่มีลักษณะต้องห้ามตามกฎหมาย ทำหน้าที่สรรหาบุคคลที่มีความรู้ ความสามารถ
และประสบการณ์ที่เหมาะสมสำหรับเป็นผู้บริหาร ปตท.
โดยต้องมีคุณสมบัติและไม่มีลักษณะต้องห้ามตามกฎหมาย ไม่เป็นกรรมการของ ปตท. ยกเว้น
เป็นผู้บริหารซึ่งเป็นกรรมการโดยตำแหน่ง และมีอายุไม่เกิน 58 ปีบริบูรณ์ในวันยื่นใบสมัคร
เมื่อคณะกรรมการสรรหาสรรหาผู้ที่มีความเหมาสมแล้วให้เสนอต่อผู้มีอำนาจพิจารณาแต่งตั้ง
โดยต้องดำเนินการให้แล้วเสร็จภายใน 1 ปีนับแต่วันที่ผู้บริหารเดิมพ้นจากตำแหน่ง
สัญญาจ้างมีระยะเวลาคราวละไม่เกิน 4 ปี
ในกรณีที่คณะกรรมการจะจ้างผู้บริหารเดิมต่อหลังจากครบกำหนดเวลาตามสัญญาจ้าง
ไม่ต้องดำเนินการกระบวนการสรรหาใหม่แต่จะจ้างเกินสองคราวติดต่อกันไม่ได้
ทั้งนี้ ปตท.
ได้ดำเนินการพัฒนาผู้บริหารระดับสูงอย่างต่อเนื่องเพื่อเสนอเข้ารับการคัดเลือกในการสรรหากรรมการผู้จัดการใหญ่ครั้งต่อไป
โดยมีการเตรียมความพร้อมด้านบุคลากร เพื่อทดแทนผู้บริหารระดับสูงที่จะเกษียณอายุ ในระหว่างปี
2550 – 2555 และนโยบาย/แนวทางการพัฒนาผู้บริหารระดับสูงของกลุ่ม ปตท.
รวมทั้งการจัดทำแผนพัฒนารายบุคคล คือ Management Pool ประกอบด้วยผู้บริหาร 350 คน และ
Potential Pool ของตำแหน่ง Key Area ไว้เรียบร้อยแล้ว

คณะกรรมการ ปตท. ได้มอบหมายให้มีการดำเนินการจัดทำระบบ “การพัฒนาผู้บริหารระดับสูง
(Group Leader Development Project : GLDP)” เพื่อเป็นการวาง Succession Plan
สำหรับเตรียมบุคลากรให้มีความขึ้นดำรงตำแหน่งที่สูงขึ้นเมื่อมีตำแหน่งว่างของกลุ่ม ปตท.
ได้แก่ตำแหน่งต่าง ๆ ดังนี้

-   กรรมการผู้จัดการใหญ่ (President)

-   รองกรรมการผู้จัดการใหญ่หรือเทียบเท่า (Senior Vice President : SEVP)

-   ผู้ช่วยกรรมการผู้จัดการใหญ่หรือเทียบเท่า (Executive Vice President : EVP)

-   ผู้จัดการฝ่ายหรือเทียบเท่า (Vice President :VP)

โดยมีผู้รับผิดชอบและหน่วยงานหลักในการบริหารจัดการ ดังนี้

-   คณะกรรมการบริหารและพัฒนาผู้บริหารของกลุ่ม ปตท. (PTT Group Human Resources
    Management And Development Committee :PTTGMC)

-   รองกรรมการผู้จัดการใหญ่บริหารองค์กร

-   ผู้ช่วยกรรมการผู้จัดการใหญ่ทรัพยากรบุคคลองค์กร

-   ฝ่ายพัฒนาระบบงานทรัพยากรบุคคล

ทั้งนี้ได้มีการกำหนด System & Policy เพื่อเป็นแนวปฏิบัติประกอบด้วยประเด็นหลัก ๆ ดังนี้

-   หลักการและเหตุผล

-   การวัดผลการดำเนินงาน

-   แนวทางการดำเนินงาน

-   บทบาทและหน้าที่ของผู้เกี่ยวข้อง

-   กระบวนการของระบบ

ขั้นตอนการดำเนินงานหลัก

1. การกำหนด Business Driver และ Success Profiles ของแต่ละตำแหน่ง

2. การคัดเลือกกลุ่มผู้เหมาะสมเป็น Pool Member

3. การประเมินศักยภาพเป็นรายบุคคลเทียบกับ Profile กับตำแหน่งที่สูงขึ้น
เพื่อให้ทราบประเด็นที่ต้องพัฒนา

4. การวางแผนพัฒนารายบุคคล (Individual Development Plan & Implementation)
และมีระบบ Mentoring

เพื่อให้การจัดทำแผนพัฒนาและการดำเนินการเป็นไปตามเป้าหมาย

ผลการดำเนินการ ปี 2551

-   การเตรียม SEVP Pool Member คือ กลุ่มผู้บริหารระดับ EVP

- จำนวน Pool Member 47 ราย

- มีแผนพัฒนารายบุคคลและ Assign Mentor แล้ว 26 ราย

- Pool Member ได้รับการแต่งตั้งให้ขึ้นดำรงตำแหน่ง 4 ราย

-   การเตรียม EVP Pool Member

- คัดเลือกกลุ่มเป้าหมาย (High Potential) จำนวน 30 ราย และดำเนินการประเมิน

ตัวบุคคลเทียบกับ EVP Profile เรียบร้อยแล้ว

รายงานของคณะกรรมการสรรหา

ข้อบังคับบริษัท ปตท. จำกัด (มหาชน)
กำหนดให้มีคณะกรรมการสรรหาโดยคัดเลือกจากคณะกรรมการ ปตท.
มีอำนาจหน้าที่และความรับผิดชอบในการคัดเลือกและเสนอรายชื่อบุคคลที่มีความเหมาะสมเพื่อเป็นกรรมการ
ปตท. หรือประธานเจ้าหน้าที่บริหาร/กรรมการผู้จัดการใหญ่
โดยกำหนดวิธีการและหลักเกณฑ์การสรรหา เพื่อให้เกิดความโปร่งใส เป็นธรรม
และบรรลุเป้าหมายตามทิศทางขององค์กร ประกอบด้วยกรรมการ 3 ท่าน อย่างน้อย 1
ท่านต้องเป็นกรรมการอิสระ

ปัจจุบันกรรมการสรรหาเป็นกรรมการอิสระทั้งหมด ปฏิบัติหน้าที่ตามที่ได้รับมอบหมายอย่างรอบคอบ
ระมัดระวัง สมเหตุสมผล มีการประชุมคณะกรรมการสรรหา 5 ครั้ง
เพื่อพิจารณาคัดเลือกบุคคลที่มีคุณสมบัติเหมาะสมตามกฎหมาย และกฎเกณฑ์ที่เกี่ยวข้อง
มีความรู้ความสามารถที่เหมาะสมกับธุรกิจของ ปตท. จากสาขาอาชีพที่หลากหลาย
เป็นผู้ที่มีความสง่างาม และไม่มีประวัติด่างพร้อย เข้ามาเป็นกรรมการ ปตท. แทนตำแหน่งที่ว่าง

การแต่งตั้งกรรมการแทนกรรมการที่ครบวาระ
คณะกรรมการสรรหาจะดำเนินการตามกระบวนการโดยได้เสนอให้คณะกรรมการ ปตท.
พิจารณาสรรหาบุคคลเพื่อเสนอต่อที่ประชุมผู้ถือหุ้นสามัญเป็นกรรมการ ปตท.
สำหรับกระบวนการพิจารณาแต่งตั้งกรรมการแทนกรรมการที่ลาออกระหว่างปี
คณะกรรมการสรรหาจะพิจารณาสรรหาบุคคลเพื่อเสนอให้คณะกรรมการ ปตท.
อนุมัติแต่งตั้งให้เป็นกรรมการ
ทั้งนี้รายละเอียดได้เปิดเผยไว้เพื่อความโปร่งใสในการตรวจสอบในรายงานประจำปีฉบับนี้แล้ว

(นายจักรมณฑ์ ผาสุกวนิช)

ประธานกรรมการสรรหา

5 กุมภาพันธ์ 2552

รายงานของคณะกรรมการกำหนดค่าตอบแทน

ข้อบังคับบริษัท ปตท. จำกัด (มหาชน)
กำหนดให้มีคณะกรรมการกำหนดค่าตอบแทนโดยคัดเลือกจากคณะกรรมการ ปตท.
เพื่อทำหน้าที่กำหนดค่าตอบแทนคณะกรรมการและประธานเจ้าหน้าที่บริหาร/กรรมการผู้จัดการใหญ่โดยให้มีการกำหนดหลักเกณฑ์หรือวิธีการกำหนดค่าตอบแทนให้แก่กรรมการที่เป็นธรรมและเหมาะสมเหตุสมผล
ประกอบด้วยกรรมการ 3 ท่าน และอย่างน้อย 1 ท่านต้องเป็นกรรมการอิสระ

คณะกรรมการกำหนดค่าตอบแทน ได้ปฏิบัติหน้าที่ตามที่ได้รับมอบหมายอย่างรอบคอบ ระมัดระวัง
สมเหตุสมผล โดยในปี 2551 มีการประชุมคณะกรรมการกำหนดค่าตอบแทน 1 ครั้ง
เพื่อพิจารณาค่าตอบแทนของกรรมการและของประธานเจ้าหน้าที่บริหาร/กรรมการผู้จัดการใหญ่โดยพิจารณาจากผลงาน
และความสำเร็จในการปฏิบัติงานเปรียบเทียบกับเป้าหมายที่วางไว้เป็นมาตรฐาน
ใช้การประเมินผลที่มีประสิทธิภาพ สำหรับกรรมการ ปตท. มีการให้ประเมินในภาพรวมทั้งคณะ
ประเมินตนเองและประเมินผู้อื่น สำหรับประธานเจ้าหน้าที่บริหาร/กรรมการผู้จัดการใหญ่
มีการกำหนดตัวชี้วัดไว้ตั้งแต่ต้นปี
และคณะกรรมการกำหนดค่าตอบแทนจะทำหน้าที่ประเมินผลในตอนสิ้นปี
อนึ่งในการพิจารณาค่าตอบแทนดังกล่าวคณะกรรมการกำหนดค่าตอบแทนจะคำนึงถึงสภาพความเป็นจริงในทางเศรษฐกิจ
และพิจารณาเปรียบเทียบกับอัตราค่าตอบแทนของบริษัทชั้นนำในอุตสาหกรรมที่ใกล้เคียงกันทั้งในและนอกตลาดหลักทรัพย์ฯ

คณะกรรมการกำหนดค่าตอบแทนได้เปิดเผยค่าตอบแทนของกรรมการ กรรมการเฉพาะเรื่อง
และผู้บริหารไว้ในรายงานประจำปีฉบับนี้เพื่อความโปร่งใสในการตรวจสอบ

  (นายอำพน กิตติอำพน)

  ประธานกรรมการกำหนดค่าตอบแทน

  5 กุมภาพันธ์ 2552

รายงานของคณะกรรมการกำกับดูแลกิจการที่ดี

การกำกับดูแลกิจการที่ดี หมายถึง การจัดโครงสร้างและกลไกการบริหารจัดการภายในองค์กร
เพื่อเชื่อมโยงความสัมพันธ์ระหว่างคณะกรรมการ ปตท. ผู้บริหาร พนักงาน และผู้ถือหุ้น
โดยมีวัตถุประสงค์ที่สำคัญในการสร้างประโยชน์ที่เหมาะสมให้แก่ผู้ถือหุ้น
โดยคำนึงถึงผู้มีส่วนได้ส่วนเสียในภาพรวม
โดยมีความรับผิดชอบต่อการตัดสินใจและการกระทำของตนเอง
สามารถชี้แจงและอธิบายการตัดสินใจนั้นได้
มีความรับผิดชอบต่อการปฏิบัติหน้าที่ด้วยขีดความสามารถและประสิทธิภาพที่เพียงพอ
มีการปฏิบัติต่อผู้มีส่วนได้เสียอย่างเท่าเทียมกัน มีความเป็นธรรม และมีคำอธิบายได้
มีความโปร่งใสในการดำเนินงานที่สามารถตรวจสอบได้
และมีการเปิดเผยข้อมูลอย่างโปร่งใสแก่ผู้ที่เกี่ยวข้อง
มีวิสัยทัศน์ในการสร้างมูลค่าเพิ่มให้กับองค์กรในระยะยาว
และมีจริยธรรมและจรรยาบรรณในการดำเนินธุรกิจ

คณะกรรมการกำกับดูแลกิจการที่ดีของ ปตท. คัดเลือกจากกรรมการอิสระของ ปตท. จำนวน 3
ท่าน เพื่อทำหน้าที่กลั่นกรอง
กำกับดูแล กำหนดทิศทาง และติดตามการปฏิบัติตามหลักการกำกับดูแลกิจการที่ดีให้กับคณะกรรมการ
ปตท.
โดยให้มีการปฏิบัติไม่น้อยไปกว่าหลักการกำกับดูแลกิจการที่ตลาดหลักทรัพย์แห่งประเทศไทยกำหนด
และปฏิบัติให้สอดคล้องกับหลักปฏิบัติสากลของ OECD (The Organization for Economic
Co-Operation and Development’s Principles of Corporate Governance)

ในปี 2551 คณะกรรมการกำกับดูแลกิจการที่ดีมีการประชุมรวมทั้งสิ้น 3 ครั้ง
เพื่อปฏิบัติหน้าที่ตามที่กำหนดไว้ในคำสั่งคณะกรรมการ ปตท. เรื่อง
แต่งตั้งคณะกรรมการกำกับดูแลกิจการที่ดีของบริษัท ปตท. จำกัด (มหาชน)
และได้รายงานผลการประชุมต่อคณะกรรมการ ปตท. โดยสรุปสาระสำคัญดังต่อไปนี้

1)  ดำเนินกิจกรรมด้านการกำกับดูแลกิจการที่ดีของ ปตท.
    เพื่อปลูกจิตสำนึกที่ดีให้กับพนักงานอย่างต่อเนื่อง
    ยกระดับมาตรฐานและสร้างวัฒนธรรมการกำกับดูแลกิจการที่ดีให้กับบริษัทในกลุ่ม ปตท.
    ให้เป็นไปในทางเดียวกัน เช่น
    การปรับปรุงข้อมูลการกำกับดูแลกิจการที่ดีให้เป็นปัจจุบันในเว็บไซท์
    และเครือข่ายเทคโนโลยีสารสนเทศภายในของ ปตท. เพื่อให้พนักงานรับทราบ
    เผยแพร่ข้อมูลในสื่อสิ่งพิมพ์และสื่ออื่นๆ ทั้งเป็นการภายใน ปตท.
    และบุคคลภายนอกอย่างสม่ำเสมอ

2)  ดำเนินงานที่เกี่ยวข้องตามพระราชบัญญัติหลักทรัพย์และตลาดหลักทรัพย์ พ.ศ. 2535
    ฉบับแก้ไขปี 2551 เช่น การแต่งตั้งเลขานุการบริษัท การจัดทำระบบข้อมูลภายในของ ปตท.
    การจัดให้มีการรายงานส่วนได้เสียของกรรมการ เป็นต้น

3)  การให้ข้อมูลผู้ลงทุนโดยหน่วยงานนักลงทุนสัมพันธ์อย่างมีประสิทธิภาพ
    การรับเรื่องร้องเรียนและตอบข้อซักถาม
    ผ่านช่องทางการติดต่อต่างๆโดยหน่วยงาน ปตท. อาทิ ฝ่ายตลาดทุนและผู้ลงทุนสัมพันธ์
    ฝ่ายสื่อสารองค์กร และสำนักกรรมการผู้จัดการใหญ่และเลขานุการบริษัท

4)  ร่วมจัดงาน “PTT Group CG Day” ประจำปี 2551 เมื่อวันที่ 29 มีนาคม 2551
    โดยมีพนักงานของ ปตท. และบริษัท
    กลุ่ม ปตท. (ปตท.สผ./ ปตท. เคมิคอล/ PTTAR/ ไทยออยล์)
    เข้าร่วมงานเพื่อเป็นการยกระดับมาตรฐานและสร้างวัฒนธรรมการกำกับดูแลกิจการที่ดีให้กับกลุ่มไปในทิศทางเดียวกัน

5)  ปรับปรุงคู่มือการกำกับดูแลกิจการที่ดีเป็นฉบับปรับปรุงครั้งที่ 2 ปี 2551
    โดยปรับเปลี่ยนวิสัยทัศน์ให้สอดคล้องกับ
    การดำเนินธุรกิจมากขึ้น
    จัดเรียบเรียงข้อมูลให้สอดคล้องกับหลักการที่ตลาดหลักทรัพย์แห่งประเทศไทยกำหนด
    ให้มีความทันสมัยเป็นไปตามหลักปฏิบัติสากลของ OECD
    โดยกำหนดจรรยาบรรณในการดำเนินธุรกิจให้ชัดเจนขึ้น
    และปรับปรุงแบบรายการที่สงสัยว่าจะเป็นประโยชน์ที่ขัดกันกับผลประโยชน์ของ ปตท. ทั้งนี้
    ได้ดำเนินการปรับปรุงแล้วเสร็จเมื่อปลายปี 2551 และได้รับการอนุมัติจากคณะกรรมการ
    ปตท. เป็นที่เรียบร้อยแล้ว ขณะนี้อยู่ในระหว่างการจัดพิมพ์เป็นรูปเล่มก่อนส่งมอบให้กรรมการ
    ผู้บริหาร และพนักงานทุกคนรับทราบและปฏิบัติต่อไป

6)  การดำเนินงานตามข้อกำหนดของ ปตท.ด้านการควบคุมภายใน
    โดยจัดให้มีการรายงานความขัดแย้งทางผลประโยชน์ของพนักงานทุกคนประจำปีภายในเดือนมกราคม
    และรายงานในกรณีเกิดเหตุการณ์เป็นรายครั้ง

7)  การให้นโยบายด้าน Corporate Social Responsibility (CSR)
    และติดตามผลการดำเนินงานกิจกรรมเพื่อสังคมของ ปตท. เช่น โครงการรักษ์ป่า สร้างคน
    84 ตำบล วิถีพอเพียง

8)  จัดกิจกรรมเชิญผู้ถือหุ้นเข้าเยี่ยมชมกิจการของ ปตท. รวม 3 รุ่น เมื่อวันที่ 29/30
    พฤศจิกายน และ 1 ธันวาคม 2551
    ณ โรงแยกก๊าซธรรมชาติระยอง และสวนสมุนไพรสมเด็จพระเทพฯ
    โดยมีผู้ถือหุ้นให้ความสนใจได้รับการคัดเลือก
    เข้าร่วม 480 คน

9)  จัดกิจกรรมเชิญผู้ถือหุ้นกู้เพื่อเชื่อมสัมพันธ์ และเปิดโอกาสให้ได้พบปะกับผู้บริหาร ปตท.
    โดยจัดกิจกรรมเยี่ยมชมกิจการของ ปตท. ณ โรงแยกก๊าซธรรมชาติระยอง
    และสวนสมุนไพรสมเด็จพระเทพฯ กิจกรรมสันทนาการโอเชี่ยนเวิลด์ และ กิจกรรมลอยกระทง

10) จัดกิจกรรมเชิญนักลงทุนสถาบันเข้าเยี่ยมชมกิจการของ ปตท. เมื่อวันที่ 10 - 11 มกราคม
    2551 ณ สถาบันวิจัยและเทคโนโลยี ปตท. อำเภอวังน้อย และคลังน้ำมันสระบุรี

11) จัดการประชุมผู้ถือหุ้นสามัญประจำปี 2551 เมื่อวันที่ 11 เมษายน 2551 ให้เป็นไปตาม
    “Annual General Meeting Checklist”
    ของคณะกรรมการหลักทรัพย์และตลาดหลักทรัพย์

12) ติดตามการดำเนินงานปรับปรุงสถานีบริการน้ำมัน ปตท. ให้มีการบริการที่ดี สะอาด
    มีมาตรฐานเพื่อความพึงพอใจสูงสุดของลูกค้า

13) ส่งเสริมความรู้ทางด้านการกำกับดูแลกิจการที่ดีให้กับคณะกรรมการ ปตท.
    โดยแจ้งกำหนดการอบรม/สัมมนาของสมาคมส่งเสริมสถาบันกรรมการบริษัทไทย
    หรือสถาบันอื่นๆให้แก่กรรมการเพื่อเข้าร่วมการอบรมสัมมนาเป็นระยะๆ

จากผลการดำเนินงานด้านการกำกับดูแลกิจการที่ดีในปี 2551 ซึ่งทำให้ ปตท.
ได้รับรางวัลด้านการกำกับดูแลกิจการที่ดีและ
รางวัลการดำเนินการเพื่อสังคมและสิ่งแวดล้อมจำนวนมาก รางวัลที่สำคัญ เช่น
รางวัลการดำเนินการเพื่อสังคมและสิ่งแวดล้อมดีเด่น ในงาน “รางวัลรัฐวิสาหกิจดีเด่น”
โดยกระทรวงการคลัง/ รางวัล Best Investor Relations Issuer
จากสมาคมตราสารหนี้ไทย/ รางวัลพระราชทานจากสมเด็จพระเทพรัตนราชสุดา ฯ
สยามบรมราชกุมารี “ความเป็นเลิศด้านความรับผิดชอบต่อสังคม” จากงาน Thailand
Corporate Excellence Award 2007/ รางวัล Shareholder Awards 2008: Best
Shareholder Treatment Award จากบริษัท ศูนย์รับฝากหลักทรัพย์ (ประเทศไทย) จำกัด/
รางวัลการจัดอันดับในกลุ่ม “ดีเลิศ” โครงการสำรวจการกำกับดูแลกิจการบริษัทจดทะเบียน ปี
2551 โดยสมาคมส่งเสริมสถาบันกรรมการบริษัทไทย/ รางวัล Best Corporate Governance
จากนิตยสาร Corporate Governance Asia/ รางวัล Best Corporate Governance
จากนิตยสาร Euromoney/ รางวัล Best in Corporate Governance,
Thailand จากนิตยสาร The Asset Triple A Awards 2008 เป็นต้น
ซึ่งรางวัลดังกล่าวเปรียบเสมือนผลสัมฤทธิ์ที่เกิดจากความ
มุ่งมั่น ทุ่มเท อุตสาหะในการยึดถือและปฏิบัติตามหลักการกำกับดูแลกิจการที่ดีของ ปตท.
อย่างต่อเนื่อง

  (พลเอก สมทัต อัตตะนันทน์)

  ประธานกรรมการกำกับดูแลกิจการที่ดี

  5 กุมภาพันธ์ 2552

8.11 ความรับผิดชอบต่อสังคม

ปตท. มีเป้าหมายการดำเนินงานที่ชัดเจนตั้งแต่ภารกิจแรกก่อตั้งเมื่อ 30ปีที่แล้ว ในการเป็น
“พลังไทย เพื่อไทย” อันหมายถึงการดำเนินงานบนฐานความคิดที่ว่า
“จะทำอย่างไรให้เกิดประโยชน์สูงสุดต่อ คนไทยอย่างแท้จริง” ปตท.
จึงได้ให้ความสำคัญกับการสร้างความมั่นคงทางพลังงาน ควบคู่ไปกับการดูแลสังคม ชุมชน
และสิ่งแวดล้อมมาโดยตลอด โดยกำหนดไว้ในแนวทางการพัฒนาองค์กรอย่างยั่งยืน อันประกอบ ด้วย
High Performance Organization (HPO) Corporate Governance (CG) และ
Corporate Social Responsibility (CSR) นอกจากนี้ ยังระบุไว้ในพันธกิจขององค์กร
เพื่อแสดงความรับผิดชอบต่อกลุ่มผู้เกี่ยวข้อง ทุกกลุ่ม ตั้งแต่ระดับประเทศจนถึงชุมชน
และได้นำแนวนโยบายมากำหนดเป็นกลยุทธ์ของกลุ่ม ปตท.ในการดำเนินงานด้าน CSR
ที่คำนึงถึงการปฏิบัติภายในองค์กร ซึ่งต้องมีมาตรฐานการทำงานที่ดี
ไปสู่การปฏิบัติต่อภายนอกองค์กรที่ต้องรับผิดชอบต่อสังคม ชุมชน และสิ่งแวดล้อมอย่างจริงจัง

ในปี 2551 ปตท.
ได้ดำเนินการศึกษาและปรับปรุงกลยุทธ์ขององค์กรด้านความรับผิดชอบต่อสังคมให้มีประสิทธิภาพยิ่งขึ้น
โดยมีการปรับโครงสร้างการบริหารและโครงสร้างการปฏิบัติงาน
มีการจัดตั้งสายงานสื่อสารองค์กรและกิจการเพื่อสังคม
เพื่อกำกับดูแลงานด้านความรับผิดชอบต่อสังคม
ตลอดจนดำเนินงานด้านสื่อสารองค์กรและกิจการเพื่อสังคม
โดยมีผู้บริหารระดับผู้ช่วยกรรมการผู้จัดการใหญ่เป็นผู้รับผิดชอบ นอกจากนั้น
ยังได้จัดตั้งคณะกรรมการนโยบายความรับผิดชอบต่อสังคมทั้งในระดับ ปตท. และกลุ่ม ปตท.
เพื่อกำหนดนโยบาย เป้าหมาย และแนวทางการดำเนินงานด้านความรับผิดชอบต่อสังคมให้ชัดเจน
โดยมีการจัดทำกรอบการดำเนินงานและแนวปฏิบัติด้านความรับผิดชอบต่อสังคมขององค์กรที่สอดคล้องกับมาตรฐานสากล
ซึ่งครอบคลุมตั้งแต่เรื่องการกำกับดูแลกิจการที่ดี สิทธิมนุษยชน สิทธิแรงงาน
การบริหารจัดการด้านสิ่งแวดล้อม การดำเนินธุรกิจที่เป็นธรรม
การดำเนินงานด้านสังคมและการพัฒนาชุมชน การบริหารจัดการสายโซ่อุปทาน การดูแลผลิตภัณฑ์
โดยคำนึงถึงผู้เกี่ยวข้องทุกฝ่าย (Stakeholder Engagement)
เพื่อให้ทุกหน่วยงานที่เกี่ยวข้องนำไปปฏิบัติได้อย่างสอดคล้องในทิศทางเดียวกัน รวมทั้ง
พัฒนาการจัดทำรายงานประสิทธิผลการดำเนินงานด้านความรับผิดชอบต่อสังคมให้เป็นไปตามมาตรฐาน
Global Reporting Initiatives (GRI) และมาตรฐานการรายงานในอุตสาหกรรมเดียวกัน

การดำเนินงานด้านคุณภาพ ความปลอดภัย อาชีวอนามัย และสิ่งแวดล้อม ประจำปี 2551

ปตท. มีเป้าหมายชัดเจน ในด้านคุณภาพ ความปลอดภัย อาชีวอนามัย และสิ่งแวดล้อม (Quality,
Safety, Health and Environment : QSHE) อันเป็นองค์ประกอบหลักสู่การพัฒนาอย่างยั่งยืน
(Sustainable Development)
ซึ่งมีการวิเคราะห์และประเมินผลโดยพิจารณาถึงความต้องการของผู้มีส่วนได้เสียที่เกี่ยวข้อง
นำมาวางแผน กำหนดนโยบาย ทิศทางการบริหารจัดการความเสี่ยงที่อาจเกิดขึ้นอย่างเป็นระบบ
โดยในปี 2551 ได้มีการปรับปรุงประสิทธิภาพการดำเนินงานที่สำคัญสรุปได้ ดังนี้

-   การบริหารจัดการด้าน QSHE “กลุ่ม ปตท.”

ภายใต้แนวคิดการบริหารจัดการในลักษณะของ “กลุ่ม ปตท.” ซึ่ง QSHE
นับเป็นปัจจัยที่สำคัญในการดำเนินธุรกิจปิโตรเลียมและปิโตรเคมี
และมีความจำเป็นอย่างยิ่งที่ต้องบริหารจัดการอย่างมีประสิทธิภาพ เพื่อให้เกิดพลังร่วมทางธุรกิจ
เกิดความสอดคล้องไปในทิศทางเดียวกันอย่างต่อเนื่อง ซึ่งจะช่วยเพิ่มศักยภาพการแข่งขันให้กับกลุ่ม
ปตท. อีกทั้งสนับสนุนให้เกิดการพัฒนาอย่างยั่งยืนของชุมชน สังคม และประเทศชาติในที่สุด
โดยที่ผ่านมาได้มีการแต่งตั้ง “คณะกรรมการนโยบายคุณภาพ ความปลอดภัย อาชีวอนามัย
และสิ่งแวดล้อม กลุ่ม ปตท.” และร่วมกันกำหนด Roadmap วิสัยทัศน์ พันธกิจ
ตลอดจนทิศทางการดำเนินงานด้าน QSHE ของบริษัทในกลุ่ม ปตท.ให้มีความชัดเจนยิ่งขึ้น ซึ่งในปี
2551 มีการดำเนินการร่วมกันที่สำคัญ เช่น การเก็บข้อมูลตัวชี้วัดผลการดำเนินงานด้าน SHE
การต่ออายุสมาชิก Oil Spill Response & East Asia Response Limited (OSRL)
การจัดอบรมสัมมนา Technical Exchange การแลกเปลี่ยนข้อมูล Lesson Learned
การเชื่อมโยงแผนป้องกันและระงับเหตุฉุกเฉินแต่ละบริษัทและแผนการจัดการเหตุฉุกเฉินและสภาวะวิกฤต
ปตท. เป็นต้น

-   การบริหารจัดการตามแนวทางเกณฑ์รางวัลคุณภาพแห่งชาติ (Thailand Quality Award :
    TQA)

ในปี 2551
สายงานระบบท่อส่งก๊าซธรรมชาติได้พัฒนาปรับปรุงการดำเนินงานตามแนวทางกรอบเกณฑ์ TQA
อย่างต่อเนื่อง จนสามารถได้รับรางวัลการบริหารสู่ความเป็นเลิศ (Thailand Quality Class
: TQC) เป็นปีที่สองติดต่อกัน นอกจากนี้ จากการที่ ปตท.
ได้ถูกกำหนดให้เป็นหนึ่งในรัฐวิสาหกิจนำร่องที่จะถูกประเมินผลการดำเนินงานตามระบบประเมินคุณภาพรัฐวิสาหกิจ
(State Enterprise Performance Appraisal)
จากสำนักงานคณะกรรมการนโยบายรัฐวิสาหกิจ (สคร.) ในปี 2551 จึงได้มีการจัดทำ TQA
Framework & Roadmap สำหรับ ปตท. ทั้งองค์กร
ตลอดจนเตรียมความพร้อมให้กับบุคลากรโดยจัดให้มีการอบรมหลักสูตร
“แนวทางการดำเนินงานตามกรอบเกณฑ์ TQA” ให้กับผู้บริหารระดับผู้จัดการส่วนขึ้นไปทุกคน

-   การควบคุมและป้องกันความสูญเสียด้านอาชีวอนามัยและความปลอดภัยอย่างเป็นระบบ

ระบบการจัดการอาชีวอนามัยและความปลอดภัยตามมาตรฐาน มอก.18001 / BS OHSAS 18001
ซึ่งเป็นระบบการจัดการขั้นพื้นฐานที่ทุกพื้นที่ปฏิบัติการของ ปตท.
ต้องนำมาประยุกต์ใช้และขอการรับรองจาก Certification Body
ได้ถูกขยายผลการปฏิบัติไปสู่พื้นที่เป้าหมายใหม่ในปี 2551 ได้แก่ สถานีก๊าซธรรมชาติหลักปทุมธานี
และนิมิตใหม่ และสถาบันวิจัยและเทคโนโลยี ปตท. นอกจากนั้น
ในสายงานระบบท่อส่งก๊าซธรรมชาติยังได้เริ่มพัฒนามาตรฐานระบบการจัดการอาชีวอนามัยและความปลอดภัยที่เหมาะสมกับกระบวนการทำงานของสายงานระบบท่อส่งก๊าซธรรมชาติ
โดยมีพื้นฐานจากมาตรฐานสากลและแนวปฏิบัติที่ดีในอุตสาหกรรมปิโตรเลียมด้วย

สำหรับการดำเนินการเชิงป้องกันและสร้างจิตสำนึกด้านความปลอดภัยและอาชีวอนามัย
เพื่อควบคุมและเฝ้าระวังความเสี่ยงที่อาจเกิดขึ้นต่อพนักงานและแรงงานจ้างเหมานั้น ในปี 2551
ได้ดำเนินการส่งเสริม ผลักดันให้มีการรายงานเหตุการณ์เกือบเกิดอุบัติเหตุ (Near Miss)
และสภาพและการกระทำที่ต่ำกว่ามาตรฐาน (Substandard Condition / Act) อย่างต่อเนื่อง
การควบคุมอุบัติเหตุรถยนต์
โดยจัดทำคู่มือการขับขี่รถยนต์อย่างปลอดภัยและระเบียบปฏิบัติในการใช้รถยนต์ (PTT Defensive
Driving Manual) การจัดอบรมหลักสูตร “เทคนิคการขับรถยนต์เชิงป้องกันอุบัติเหตุ”
ให้กับพนักงานที่ใช้รถปฏิบัติงานเป็นประจำ
การสอบสวนอุบัติเหตุทางรถยนต์เพื่อหาสาเหตุและกำหนดมาตรการป้องกันอย่างเป็นระบบ
การดูแลด้านความปลอดภัยและอาชีวอนามัยให้แรงงานจ้างเหมา
โดยผลักดันให้บริษัทแรงงานจ้างเหมาจัดให้มีการตรวจสุขภาพทั่วไปและการตรวจสุขภาพทางอาชีวอนามัยตามกฎหมาย
จัดหาอุปกรณ์คุ้มครองความปลอดภัยส่วนบุคคล
มีการแต่งตั้งเจ้าหน้าที่ความปลอดภัยในการทำงานระดับต่าง ๆ
และมีการจัดเก็บข้อมูลและวัดผลการดำเนินงานความปลอดภัยอย่างเป็นระบบ
ในส่วนของการป้องกันและระงับเหตุฉุกเฉิน
นอกเหนือไปจากการซ้อมแผนป้องกันและระงับเหตุฉุกเฉินอัคคีภัยในทุกพื้นที่ปฏิบัติงาน
และการซ้อมแผนฉุกเฉินกรณีแผ่นดินไหวเพิ่มเติมในอาคาร ปตท.สำนักงานใหญ่นั้น ปตท.
ยังเล็งเห็นถึงศักยภาพของหน่วยงานและบุคลากรด้าน QSHE ที่มีความเชี่ยวชาญในด้านนี้เป็นพิเศษ
จึงได้ขึ้นทะเบียนเป็น หน่วยงานฝึกอบรมการดับเพลิงขั้นต้น หน่วยงานฝึกซ้อมดับเพลิงและหนีไฟ
รวมทั้ง หน่วยงานฝึกอบรมเจ้าหน้าที่ความปลอดภัยในการทำงาน
กับกรมสวัสดิการและคุ้มครองแรงงาน

  จากการดำเนินการดังกล่าว ทำให้ในปีที่ผ่านมา
  ปตท.มีผลการดำเนินงานด้านความปลอดภัยและอาชีวอนามัยอยู่ในระดับมาตรฐานสากล
  เมื่อเปรียบเทียบกับบริษัทอื่นในอุตสาหกรรมเดียวกัน โดยมีอัตราการบาดเจ็บถึงขั้นหยุดงาน
  (Lost Time Injury Frequency Rate : LTIF) ของพนักงาน เท่ากับ 0.27
  และมีอัตราการบาดเจ็บจากการทำงานรวม (Total Recordable Injuries Rate :
  TRIR) ของพนักงานเท่ากับ 0.27

-    การบริหารความมั่นคงปลอดภัย (Security Management)

จากสถานการณ์ความไม่สงบที่เกิดขึ้นในช่วงที่ผ่านมา ปตท.
ตระหนักถึงความสำคัญในด้านความมั่นคงปลอดภัย
ซึ่งภัยคุกคามดังกล่าวอาจสร้างความเสียหายอย่างร้ายแรงให้กับ ปตท.ได้ ดังนั้น
จึงได้กำหนดมาตรการต่าง ๆ เพื่อบริหารจัดการอย่างเป็นระบบ ดังนี้

-   การเพิ่มมาตรการรักษาความปลอดภัยของสถานที่ อาทิ
    การตรวจวัตถุระเบิดสำหรับยานพาหนะที่ผ่านเข้าออกพื้นที่ปฏิบัติการ/โรงงาน
    การติดตามข่าวสารข้อมูลจากหน่วยงานที่เกี่ยวข้องอย่างใกล้ชิด
    การจัดทำมาตรการรักษาความปลอดภัยตามระดับความรุนแรงของสถานการณ์
    การติดตั้งระบบควบคุมการเข้า-ออก (Access Control) อย่างเต็มประสิทธิภาพ
    และเพื่อความแม่นยำต่อการตรวจนับบุคคลที่ผ่านเข้า-ออกพื้นที่
    ทั้งในภาวะปกติและกรณีเกิดเหตุฉุกเฉิน เช่น ที่โรงแยกก๊าซธรรมชาติระยอง
    ได้มีการติดตั้งระบบ Access Control with Finger Scan เพื่อควบคุมการเข้า-ออก
    การปฏิบัติงานในพื้นที่ส่วนที่เกี่ยวข้องกับกระบวนการผลิต (Process Plant)
    ของพนักงานและบุคคลภายนอก
    การจัดทำแผนควบคุมกรณีมีผู้ประท้วงปิดทางเข้า-ออกบริเวณหน้าโรงแยกก๊าซธรรมชาติระยอง
    รวมทั้งติดตั้งระบบ CCTV ที่มีประสิทธิภาพสามารถตรวจสอบได้ครบถ้วนในทุกพื้นที่

-   การประกาศนโยบายและข้อกำหนดการบริหารความมั่นคงปลอดภัย
    เพื่อวางกรอบการทำงานที่ชัดเจน และกำหนดผู้เกี่ยวข้องทั้งระดับผู้บริหาร พนักงาน
    และลูกจ้างทุกคน ในการร่วมกันดูแลความมั่นคงปลอดภัยต่อชีวิต ทรัพย์สินของ ปตท.

-   การจัดทำมาตรฐานระดับการเตือนภัยและแนวทางการปฏิบัติด้านความมั่นคงปลอดภัย
    เพื่อให้ทุกหน่วยงานใช้สื่อสาร ประเมิน
    และเป็นแนวทางการปฏิบัติตามระดับการเตือนภัยด้านความมั่นคงปลอดภัยได้อย่างเหมาะสมและมีประสิทธิภาพ
    นอกจากนี้ ปตท. ตระหนักดีว่า
    ความร่วมมือของผู้บริหารและพนักงานเป็นสิ่งสำคัญในการบริหารจัดการความมั่นคงปลอดภัยอย่างมีประสิทธิภาพ
    ดังนั้นจึงได้เน้นหนักที่การสร้างจิตสำนึกความมั่นคงปลอดภัยอย่างจริงจัง โดยมีการจัดทำ
    คู่มือความมั่นคงปลอดภัยส่วนบุคคล
    เพื่อใช้เป็นข้อมูลพื้นฐานในการป้องกันภัยที่อาจเกิดขึ้นกับตัวของพนักงานได้

-   การซ้อมแผนฉุกเฉินป้องกันการก่อวินาศกรรมและเก็บกู้วัตถุระเบิด ที่อาคาร
    ปตท.สำนักงานใหญ่ และสถานประกอบการทั่วประเทศ
    โดยประสานงานอย่างใกล้ชิดกับภาครัฐและหน่วยงานที่เกี่ยวข้องในพื้นที่

-   การบริหารจัดการเพื่อควบคุมผลกระทบต่อสิ่งแวดล้อม

การบริหารจัดการประเด็นปัญหาสิ่งแวดล้อมที่เกิดจากกิจกรรม กระบวนการทำงาน
ตลอดจนผลิตภัณฑ์และบริการเป็นสิ่งที่ ปตท. ให้ความสำคัญควบคู่ไปกับการดำเนินธุรกิจ ในปี 2551
ปตท. ยังคงมุ่งเน้นการบริหารประเด็นสิ่งแวดล้อมเชิงรุก
และให้ความสำคัญในภาพรวมของสายโซ่ธุรกิจ รวมทั้งภายในกลุ่ม ปตท. มากยิ่งขึ้น
โดยเฉพาะอย่างยิ่งในพื้นที่มาบตาพุดและจังหวัดระยอง ซึ่งเป็นที่ตั้งของโรงแยกก๊าซธรรมชาติระยอง
รวมทั้งบริษัทในกลุ่ม ปตท. หลายบริษัท ไม่เพียงเฉพาะการติดตาม ตรวจวัดมลพิษทางน้ำ อากาศ
และกากของเสีย เพื่อให้เป็นไปตามที่กฎหมายกำหนดแล้ว
ยังให้ความใส่ใจและมุ่งมั่นในการปรับปรุงเทคโนโลยีการจัดการมลพิษให้มีประสิทธิภาพสูงสุด
ก่อให้เกิดผลกระทบต่อสิ่งแวดล้อมน้อยที่สุด เพื่อให้กลุ่ม
ปตท.สามารถเติบโตก้าวไปพร้อมกับคุณภาพชีวิตที่ดีของสังคมและชุมชนโดยรอบด้วย ซึ่งในปีที่ผ่านมา
ได้มีการตรวจสอบการระบายมลพิษของแต่ละโรงงานอย่างละเอียด
และวางแผนการลงทุนปรับปรุงเครื่องจักร รวมทั้งติดตั้งอุปกรณ์บำบัด/ กำจัดมลพิษ
โดยนำเทคโนโลยีที่มีประสิทธิภาพระดับ Best Available Technology มาใช้ อาทิ
การลงทุนเพิ่มความสูงของปล่องระบายอากาศที่โรงแยกก๊าซธรรมชาติ หน่วยที่ 3 การติดตั้งระบบ
Dry Low Emission (DLE)
เพื่อควบคุมอุณหภูมิภายในห้องเผาไหม้ให้อยู่ในระดับที่เหมาะสมก่อให้เกิดก๊าซออกไซด์ของ
ไนโตรเจน (Nitrogen Oxides : NOx) และก๊าซคาร์บอนมอนอกไซด์ (CO) ต่ำที่สุด
การติดตั้งระบบ Selective Catalytic Reduction (SCR)
ซึ่งเป็นระบบที่มีประสิทธิภาพสูงในการบำบัด NOx เป็นต้น

ในส่วนของผู้ส่งมอบและผู้รับเหมาที่เกี่ยวข้องกับกิจการขององค์กร ปตท.
ได้นำหลักการจัดหาพัสดุที่เป็นมิตรต่อสิ่งแวดล้อม (Green Procurement) เข้ามาปฏิบัติ
โดยได้ประกาศใช้นโยบายและคู่มือการจัดหาพัสดุที่เป็นมิตรต่อสิ่งแวดล้อม ปตท.
และเริ่มดำเนินการจัดหาในสินค้านำร่อง 6 ประเภท ได้แก่ หลอดไฟฟลูออเรสเซนต์
ซองเอกสารสีน้ำตาล นามบัตรพนักงาน น้ำยาลบคำผิด แฟ้มกระดาษสีดำ และกระดาษคอมพิวเตอร์

ในด้านการอนุรักษ์พลังงาน ปตท. ได้ร่วมลงนามในบันทึกความร่วมมือกับกระทรวงพลังงาน
และการไฟฟ้าฝ่ายผลิตแห่งประเทศไทย (กฟผ.) ในโครงการความร่วมมือ
“เครือข่ายร่วมลดโลกร้อน ด้วยหลอดผอมใหม่เบอร์ 5” และดำเนินการจัดซื้อหลอด
รวมทั้งอุปกรณ์ที่เกี่ยวข้อง เพื่อติดตั้งในพื้นที่ปฏิบัติงานทุกพื้นที่ ได้แก่ อาคารสำนักงาน
สถาบันวิจัยและเทคโนโลยี ปตท. โรงแยกก๊าซธรรมชาติ คลังปิโตรเลียม คลังน้ำมัน คลังก๊าซหุงต้ม
และระบบท่อส่งก๊าซธรรมชาติทั้งหมด 38,000 หลอด

รางวัลแห่งความภาคภูมิใจด้าน QSHE ประจำปี 2551

-   รางวัลการบริหารสู่ความเป็นเลิศ (Thailand Quality Class : TQC) ประจำปี 2551
    จาก คณะกรรมการรางวัลคุณภาพแห่งชาติ เมื่อวันที่ 12 พฤษภาคม 2551

สายงานระบบท่อส่งก๊าซธรรมชาติ หน่วยธุรกิจก๊าซธรรมชาติ

-   รางวัล TPM Award for Excellence in Consistent TPM Commitment จากสถาบัน
    Japan Institute of Plant Maintenance (JIPM) Solution (ประเทศญี่ปุ่น)

โรงแยกก๊าซธรรมชาติระยอง โรงแยกก๊าซธรรมชาติขนอม ส่วนปฏิบัติการระบบท่อเขต 5
(จังหวัดราชบุรี)

-   รางวัล TPM Award for Excellence, Category A จากสถาบัน Japan Institute
    of Plant Maintenance (JIPM) Solution (ประเทศญี่ปุ่น)

ศูนย์ปฏิบัติการระบบท่อชลบุรี ส่วนปฏิบัติการระบบท่อเขต 2 (จังหวัดพระนครศรีอยุธยา)

ส่วนปฏิบัติการระบบท่อเขต 3 (จังหวัดระยอง) ส่วนปฏิบัติการระบบท่อเขต 4 (จังหวัดขอนแก่น)

รางวัลสถานประกอบกิจการดีเด่นด้านความปลอดภัย อาชีวอนามัย และสภาพแวดล้อมในการทำงาน ระดับประเทศ จากกระทรวงแรงงาน เนื่องในงานสัปดาห์ความปลอดภัยแห่งชาติ ครั้งที่ 22 ประจำปี 2551 เพื่อส่งเสริมให้สถานประกอบกิจการมีการบริหารและการดำเนินงานด้านความปลอดภัย อาชีวอนามัย และสภาพแวดล้อมในการทำงานให้ได้มาตรฐานตามระบบสากลและสอดคล้องกับข้อกำหนดของกฎหมาย ทั้งหมด 25 สถานประกอบกิจการ เมื่อวันที่ 8 พฤษภาคม 2551

-   คลังปิโตรเลียมสุราษฎร์ธานี (ได้รับรางวัล 12 ปีติดต่อกัน)

-   คลังปิโตรเลียมสงขลา (ได้รับรางวัลทั้งหมด 12 ปี)

-   คลังปิโตรเลียมลำปาง (ได้รับรางวัล 9 ปีติดต่อกัน)

-   คลังปิโตรเลียมนครสวรรค์ คลังน้ำมันพิษณุโลก (ได้รับรางวัล 8 ปีติดต่อกัน)

-   คลังน้ำมันเชียงใหม่ คลังน้ำมันภูเก็ต คลังน้ำมันปากพนัง คลังน้ำมันลำลูกกา
    ศูนย์ปฏิบัติการระบบท่อชลบุรี (ได้รับรางวัล 7 ปีติดต่อกัน)

-   คลังน้ำมันพระโขนง คลังน้ำมันอุดรธานี ส่วนปฏิบัติการระบบท่อเขต 4 (จังหวัดขอนแก่น)
    ส่วนปฏิบัติการระบบท่อเขต 5 (จังหวัดราชบุรี) (ได้รับรางวัล 6 ปีติดต่อกัน)

-   คลังน้ำมันเด่นชัย (ได้รับรางวัลทั้งหมด 6 ปี)

-   คลังปิโตรเลียมขอนแก่น คลังน้ำมันอุบลราชธานี (ได้รับรางวัล 5 ปีติดต่อกัน)

-   คลังน้ำมันศรีราชา คลังก๊าซเขาบ่อยา คลังก๊าซบ้านโรงโป๊ะ อาคาร ปตท.สำนักงานใหญ่
    (ได้รับรางวัล 4 ปีติดต่อกัน)

-   คลังปิโตรเลียมบางจาก โรงแยกก๊าซธรรมชาติขนอม (จังหวัดนครศรีธรรมราช)
    ส่วนปฏิบัติการระบบท่อเขต 3 (จังหวัดระยอง) (ได้รับรางวัล 3 ปีติดต่อกัน)

-   อาคารสำนักงานพระโขนง

รางวัลโครงการรณรงค์ลดสถิติอุบัติเหตุจากการทำงานให้เป็นศูนย์ (Zero Accident Campaign) จากกระทรวงแรงงาน แก่สถานประกอบกิจการที่สนับสนุนการดำเนินการด้านความปลอดภัยในการทำงานและสามารถลดสถิติการประสบอันตรายจนถึงขั้นไม่มีการหยุดงานได้เป็นศูนย์ เมื่อวันที่ 27 สิงหาคม 2551

-   โรงแยกก๊าซธรรมชาติระยอง ได้รับรางวัลระดับเงิน
    (ไม่มีการประสบอุบัติเหตุถึงขั้นหยุดงานต่อเนื่อง ตั้งแต่ 3,000,000-9,999,999
    ชั่วโมงการทำงานของลูกจ้างทั้งหมด)

-   ศูนย์ปฏิบัติการระบบท่อชลบุรี ได้รับรางวัลระดับทองแดง
    (ไม่มีการประสบอุบัติเหตุถึงขั้นหยุดงานต่อเนื่อง ตั้งแต่ 1,000,000-2,999,999
    ชั่วโมงการทำงานของลูกจ้างทั้งหมด)

-   คลังปิโตรเลียมนครสวรรค์ คลังปิโตรเลียมสงขลา คลังน้ำมันเชียงใหม่
    ส่วนปฏิบัติการระบบท่อเขต 3 (จังหวัดระยอง) และส่วนปฏิบัติการระบบท่อเขต 4
    (จังหวัดขอนแก่น) ได้รับรางวัลระดับต้น
    (ไม่มีการประสบอุบัติเหตุถึงขั้นหยุดงานต่อเนื่องในรอบปีที่ผ่านมา
    โดยมีชั่วโมงการทำงานต่ำกว่า 1,000,000 ชั่วโมงการทำงานของลูกจ้างทั้งหมด)

-   รางวัล EIA Monitoring Awards 2008 จาก
    กระทรวงทรัพยากรธรรมชาติและสิ่งแวดล้อม
    สำหรับสถานประกอบการที่ปฏิบัติตามมาตรการในรายงานการวิเคราะห์ผลกระทบสิ่งแวดล้อมและมีการจัดการสภาพแวดล้อมดีเด่น
    ประจำปี 2551 เมื่อวันที่ 27 มีนาคม 2552

โรงแยกก๊าซธรรมชาติขนอม คลังปิโตรเลียมสุราษฎร์ธานี คลังปิโตรเลียมสงขลา

-   รางวัล Good Laboratory Practice
    ตามโครงการยกระดับห้องปฏิบัติการวิเคราะห์เอกชนที่ขึ้นทะเบียนกับโรงงานอุตสาหกรรม
    จากกรมโรงงานอุตสาหกรรม กระทรวงอุตสาหกรรม

แผนกวิเคราะห์คุณภาพผลิตภัณฑ์คลังภาคตะวันออก อยู่ที่คลังก๊าซเขาบ่อยา และส่วนควบคุมคุณภาพ
อยู่ที่โรงแยกก๊าซธรรมชาติระยอง

-   กลุ่มคิวซีดีเด่น จากการนำเสนอผลงานในงานมหกรรมคุณภาพภาครัฐวิสาหกิจแห่งประเทศไทย
    และเป็นตัวแทนประเทศไทยเข้าร่วมเสนอผลงานในงานมหกรรมคิวซีนานาชาติครั้งที่ 14
    (14^(th) International Symposium on Quality Function Deployment :
    ISQFD 2008) ณ กรุงปักกิ่ง สาธารณรัฐประชาชนจีน ระหว่างวันที่ 23-26 กันยายน 2551

    -   กลุ่มคิวซีดีเด่นประเภทปฏิบัติการ

กลุ่มปลาหมึกยักษ์ สังกัดส่วนระบบและประเมินผลการขนส่ง ฝ่ายขนส่งปิโตรเลียม หน่วย ธุรกิจน้ำมัน

-   กลุ่มคิวซีดีเด่นประเภทสำนักงาน

กลุ่ม SCADAMAX สังกัดส่วนระบบควบคุมอัตโนมัติและระบบปฏิบัติการ
ฝ่ายควบคุมกิจการและบริการเทคนิคระบบท่อส่งก๊าซธรรมชาติ หน่วยธุรกิจก๊าซธรรมชาติ

การรับรองระบบการจัดการ QSHE ในปี 2551

Percentage of ISO/TIS 9001, ISO/TIS 14001 และ TIS/OHSAS 18001 Certified
Sites

[]

-   ทุกกระบวนการทำงานหลัก และพื้นที่ปฏิบัติงานที่ได้รับการรับรองแล้วทั้งหมด 95 พื้นที่
    สามารถรักษาการรับรองระบบการจัดการด้าน QSHE ตามมาตรฐานสากล ISO/TIS 9001,
    ISO/TIS 14001 และ TIS18001/ OHSAS18001 โดย สถาบันรับรองมาตรฐานไอเอสโอ
    (สรอ.) ได้ครบทุกพื้นที่

-   ในปี 2551
    มีพื้นที่เป้าหมายใหม่ได้รับการรับรองระบบการจัดการอาชีวอนามัยและความปลอดภัย
    ตามมาตรฐาน TIS18001/ OHSAS18001 จาก สรอ. เพิ่มขึ้น 1 พื้นที่ ได้แก่
    สถานีก๊าซธรรมชาติหลักปทุมธานี และนิมิตใหม่

การดำเนินงานด้านสังคม ชุมชนและสิ่งแวดล้อม

สำหรับปี 2551 เป็นการสานต่อภารกิจในปีที่ผ่านมา
โดยได้ปรับปรุงกระบวนการและขยายการดำเนินโครงการฯ
ให้เข้าถึงประชาชนทุกหมู่เหล่ามากยิ่งขึ้น เพื่อผลสัมฤทธิ์ในการสร้าง”พลังที่ยั่งยืน เพื่อไทย”
อันเป็นรากฐานการเติบโตของสังคม ซึ่งจะนำไปสู่ความเจริญของประเทศในที่สุด

พลังที่ยั่งยืนเพื่อสังคมและชุมชน.. สร้างความผาสุก

-   การแก้ปัญหาเร่งด่วนจากภัยพิบัติทางธรรมชาติ จากสภาวะภูมิอากาศของโลกที่เปลี่ยนแปลงไป
    ประเทศไทยต้องเผชิญกับภัยธรรมชาติในหลายรูปแบบ และหลายครั้งหลายคราว
    ส่งผลให้ประชาชนได้รับความเดือดร้อนในหลายพื้นที่ ปตท.
    จึงเร่งส่งมอบความช่วยเหลือสนับสนุนเชื้อเพลิงและสิ่งของต่างๆ
    เพื่อบรรเทาทุกข์และแก้ไขสถานการณ์ให้เป็นปกติโดยเร็วที่สุด
    รวมสนับสนุนน้ำมันเชื้อเพลิงตลอดปีคิดเป็นมูลค่าประมาณ 20 ล้านบาท ทั้งในโครงการ
    “ราษฎร์ รัฐ ร่วมใจ ช่วยภัยแล้ง” เป็นปีที่ 8 ร่วมกับ กองทัพบก หน่วยงานภาครัฐและเอกชน
    โครงการ”ฝนหลวง” ซึ่งยังได้มอบน้ำแข็งแห้ง จำนวน 500 ตันด้วย นอกจากนี้ ได้
    มอบถุงยังชีพ จำนวน 11,000 ถุง สนับสนุนงบประมาณช่วยเหลือผู้ประสบอุทกภัยในภาคต่างๆ
    รวมถึง 3 จังหวัดชายแดนภาคใต้ มอบผ้าห่ม “ร่วมใจต้านภัยหนาว” จำนวน 8,200 ผืน
    โดยส่งผ่านหน่วยงานที่เกี่ยวข้อง เครือข่ายลูกโลกสีเขียว และหน่วยงาน ปตท. ในพื้นที่
    เพื่อให้ความช่วยเหลืออย่างทั่วถึง

นอกจากนั้น ในภาวะวิกฤตที่สหภาพพม่าเพื่อนบ้านของไทยได้รับภัยพิบัติจาก “พายุไซโคลนนาร์กีส”
ทำให้ประชาชนนับล้านรายต้องสูญเสียและได้รับความเดือดร้อนอย่างแสนสาหัส
ปตท.ได้มอบเครื่องอุปโภคบริโภคและน้ำมันเชื้อเพลิง จำนวน 480,000 ลิตร
เพื่อใช้เป็นเชื้อเพลิงในการขนส่งสัมภาระและผลิตกระแสไฟฟ้า พร้อมทั้งมอบชุดพนักงานหน้าลาน
เพื่อแก้ไขปัญหาการขาดแคลนเครื่องนุ่งห่มอีกด้วย

โครงการสนับสนุนการแก้ไขปัญหาจราจร เพื่อสร้างความปลอดภัยบนท้องถนน
พร้อมด้วยการเสริมสร้างความมีวินัยและน้ำใจให้แก่ผู้ใช้รถใช้ถนน โดยมอบกรวยยางจราจรจำนวน
17,500 อัน ผ่านสำนักงานตำรวจแห่งชาติ และหน่วยงาน ปตท. ในพื้นที่
เพื่อจัดสรรให้แก่สถานีตำรวจและหน่วยงานที่เกี่ยวข้องทั้งในส่วนกลางและส่วนภูมิภาค นอกจากนั้น
ยังได้ร่วมกับ มูลนิธิเมาไม่ขับ หน่วยงานภาครัฐและเอกชน จัด คาราวาน “สงกรานต์ปลอดภัย
ร่วมใจไปให้ถึง” สู่ 27 จังหวัดทั่วประเทศ และคาราวาน
“วีลแชร์รณรงค์ลดอุบัติเหตุปีใหม่ไปให้ถึง” โดย ผู้พิการเหยื่อ
“เมาแล้วขับ”ร่วมกันปั่นวีลแชร์ออกเดินทางจาก ปตท. สู่ทำเนียบรัฐบาลกรุงเวียงจันท์
สาธารณรัฐประชาธิปไตยประชาชนลาว โดย ปตท. สนับสนุนน้ำมันเชื้อเพลิง
พร้อมอํานวยความสะดวกตลอดเส้นทางด้วยการจัดจุดพัก ณ
สถานีบริการน้ำมันที่มีห้องน้ำสําหรับผู้ร่วมโครงการ

-   โครงการขับขี่ปลอดภัย รักวินัยจราจรกับ ปตท. ปีที่ 12 ด้วยความร่วมมือกับ
    กรมการขนส่งทางบกโดยมีการอบรมทั้งในส่วนกลางและส่วนภูมิภาครวม 5 รุ่น จำนวนประมาณ
    600 คน เพื่อสร้างนักขับขี่รุ่นใหม่ที่มีคุณภาพ มีน้ำใจต่อเพื่อนร่วมทาง มีความรู้เรื่องกฎจราจร
    ข้อควรปฏิบัติต่างๆ บนท้องถนน
    รวมถึงการดูแลรักษาและการใช้ยานพาหนะอย่างถูกวิธีและประหยัดพลังงาน

-   โครงการPTT Engine Tune up บริการตรวจเช็กสภาพรถยนต์ฟรี ลดมลภาวะ
    ประหยัดพลังงาน โดยร่วมกับ กระทรวงพลังงาน และ สำนักงานคณะกรรมการการอาชีวศึกษา
    (สอศ.) นำนักศึกษาอาชีวะให้บริการตรวจเช็คสภาพรถยนต์ทุกประเภทฟรี ตั้งแต่วันที่ 10-17
    เมษายน 2551 ณ สถานีบริการน้ำมัน ปตท. ทั่วประเทศ รวม 50 แห่ง โดย ปตท.
    ยังจัดบริการตรวจเช็กเครื่องยนต์ฟรี ณ ศูนย์บริการ PROCheck 120 แห่งทั่วประเทศ
    ตั้งแต่วันที่ 10 เมษายน 2551 จนถึงสิ้นปีอีกด้วย

-   โครงการปันน้ำใจชุมชน เปิดคลินิกที่โรงแยกก๊าซธรรมชาติระยอง
    ให้บริการรักษาพยาบาลฟรีแก่ชุมชน
    และจัดหน่วยแพทย์เคลื่อนที่ออกให้บริการตรวจรักษาและให้ความรู้เบื้องต้นเกี่ยวกับสุขภาพแก่ชุมชนที่อยู่ใกล้พื้นที่หน่วยงาน
    ปตท.ในส่วนภูมิภาค

-   โครงการปรับปรุงบริการอำนวยความสะดวกผู้พิการ ปตท. ได้รับรางวัล
    สถานที่ดีเด่นที่เอื้อต่อคนพิการ โดย กระทรวงการพัฒนาสังคมและความมั่นคงของมนุษย์
    จากการปรับปรุงห้องน้ำภายในสถานีบริการที่อยู่บนเส้นทางสายหลักให้มีห้องน้ำพิเศษสำหรับผู้สูงอายุ
    สตรีมีครรภ์ และผู้พิการ และได้ร่วมกับ กรุงเทพมหานคร
    ในการขยายสะพานทางเข้าสวนวชิรเบญจทัศน์ (สวนรถไฟ)
    เพื่ออำนวยความสะดวกแก่ประชาชนทั่วไป และเพิ่มช่องทางลาดขึ้น- ลงสำหรับผู้พิการ

-   มูลนิธิสถาบันส่งเสริมวิสาหกิจชุมชน (สสวช.) ซึ่ง ปตท.
    เป็นผู้ร่วมก่อตั้งและดำเนินการตั้งแต่ปี 2545 โดยในปี 2551 ได้ดำเนินงาน
    “โครงการมหาวิทยาลัยชีวิต” ร่วมกับมหาวิทยาลัยราชภัฏ 8 แห่ง
    และขยายพื้นที่ตั้งศูนย์เรียนรู้จากเดิม 81 แห่งใน 23 จังหวัด เป็น 117 แห่งใน 30 จังหวัด
    เพิ่มจำนวนนักศึกษาระดับปริญญาตรี สาขาวิชาสหวิทยาการเพื่อการพัฒนาท้องถิ่น
    เพิ่มหลักสูตรวิทยาศาสตร์และเทคโนโลยีเพื่อชุมชน ในระดับปริญญาตรี
    และหลักสูตรสุขภาพชุมชนในระดับปริญญาตรีและโท เพื่อรองรับ
    ”สถาบันการเรียนรู้เพื่อปวงชน” ซึ่งจะจัดตั้งขึ้นที่ จ.สมุทรสงคราม ใน ปี 2552 นอกจากนี้
    ยังได้จัดทำ “โครงการแก้หนี้ แก้จน ตามแนวคิดเศรษฐกิจพอเพียง” ร่วมกับ
    ธนาคารเพื่อการเกษตรและสหกรณ์การเกษตร (ธ.ก.ส.) และองค์กรปกครองส่วนท้องถิ่น
    (อปท.) ด้วยการจัดฝึกอบรมเกษตรกรลูกหนี้ ธ.ก.ส. และตัวแทน อบต./เทศบาล
    เพื่อให้มีความเข้าใจในหลักปรัชญาเศรษฐกิจพอเพียง
    มีแนวทางที่ชัดเจนในการจัดทำแผนแม่บทและแผนยุทธศาสตร์การพัฒนาท้องถิ่น

พลังที่ยั่งยืนเพื่อสิ่งแวดล้อม.. สร้างโลก

-   จาก
    “โครงการปลูกป่าถาวรเฉลิมพระเกียรติพระบาทสมเด็จพระเจ้าอยู่หัวเนื่องในวโรกาสทรงครองราชย์
    ปีที่ 50” จำนวน 1 ล้านไร่ ที่ ปตท. และชุมชนได้ร่วมพลิกฟื้นคืนผืนป่าให้เขียวชอุ่มอีกครั้ง
    ทำให้ ปตท. ตระหนักถึงคุณค่าและความหมายของการปลูกป่าได้มากกว่าต้นไม้ ด้วยเหตุนี้
    ถึงแม้จะได้น้อมเกล้าน้อมกระหม่อมถวายแด่พระบาทสมเด็จพระเจ้าอยู่หัวในปี 2545 แล้วนั้น
    ปตท. ยังคงติดตามดูแลต่อเนื่อง ด้วยโครงการหมู่บ้าน ปตท. พัฒนา
    และกิจกรรมเพื่อความอยู่รอดของป่า 3 กิจกรรม คือ การอบรมยุวชน ปตท. รักษาป่า
    การอบรมอาสาสมัครป้องกันไฟป่า และการอบรมราษฎรอาสาสมัครพิทักษ์ป่า (รสทป.)

-   “โครงการลูกโลกสีเขียว” ปตท. ได้รับความร่วมมือจากผู้ทรงคุณวุฒิในสาขาต่างๆ
    โดยมีเป้าหมายสนับสนุนและให้กำลังใจ แก่ผลงานการอนุรักษ์ทรัพยากรธรรมชาติ
    และสิ่งแวดล้อมของบุคคลและชุมชน ที่ทำด้วยความมุ่งมั่น
    เป็นความดีที่สมควรได้รับการยกย่องและเผยแพร่เป็นแบบอย่างต่อไป นอกจากนั้น
    ยังสนับสนุนให้เกิดการแลกเปลี่ยนเรียนรู้ ด้วยการจัดเวที "เครือข่ายลูกโลกสีเขียว"
    ทั้งในส่วนกลางและภูมิภาค การจัดกิจกรรม"เพื่อนลูกโลกสีเขียว"
    ที่สัญจรเผยแพร่องค์ความรู้ในการจัดการป่า
    และในโอกาสโครงการลูกโลกสีเขียวดำเนินการต่อเนื่องนับเป็นปีที่ 10 ปตท.
    จึงถือเป็นวาระพิเศษที่จะนำความสำเร็จของเยาวชน บุคคล ชุมชน สถานศึกษา
    และหน่วยงานต่างๆ ที่ได้รับรางวัลตลอดช่วงเวลา 10 ปี
    มาร่วมรำลึกถึงผลงานและแสดงความยินดีแก่เจ้าของ 49
    ผลงานอันทรงคุณค่าที่ได้รับรางวัลประจำปี 2551 ภายในงาน “1 ทศวรรษ
    รางวัลลูกโลกสีเขียว”

-   “ศูนย์ศึกษาเรียนรู้ระบบนิเวศป่าชายเลนสิรินาถราชินี” ณ
    พื้นที่แปลงปลูกป่าถาวรเฉลิมพระเกียรติฯ FPT 29 และ FPT 29/3 ต.ปากน้ำปราณ
    อ.ปราณบุรี จ.ประจวบคีรีขันธ์ โดยปรับสภาพจาก “นากุ้งร้าง” ให้เป็นป่าชายเลนที่สมบูรณ์
    พร้อมเปิดให้เยาวชนและประชาชนทั่วไปเข้ามาเยี่ยมชมและศึกษาหาความรู้ระบบนิเวศที่สร้างชีวิตใหม่จากวิทยากรชุมชน
    ในเส้นทางศึกษาธรรมชาติ อาคารศูนย์การเรียนรู้และนิทรรศการ

-   “โครงการ รักษ์ป่า สร้างคน 84 ตำบล วิถีพอเพียง” น้อมนำแนวพระราชดำริ “วิถีพอเพียง”
    มาบูรณาการสู่ชุมชน สร้างความผาสุกที่ยั่งยืน ถ่ายทอดองค์ความรู้ด้านเศรษฐกิจพอเพียง
    เพื่อนำไปสู่กระบวนการพัฒนาชุมชนจากภายในสู่ภายนอก โดย ปตท. ได้เปิดโครงการฯ
    เมื่อปลายปี 2550 และคัดเลือกชุมชนนำร่องไว้ 9 แห่ง โดยในปี 2551 ปตท.
    เปิดรับสมัครชุมชนทั่วประเทศที่มีเจตนารมณ์ในทิศทางเดียวกันมาร่วมเป็นสมาชิก
    ซึ่งได้คัดเลือกชุมชนต่างๆ จากทั่วประเทศเพิ่มเติมอีก 42 แห่ง ปัจจุบัน
    จึงมีชุมชนในโครงการฯ ทั้งสิ้น 51 แห่ง ทั้งนี้ ปตท.
    ตั้งเป้าหมายในการคัดเลือกและพัฒนาชุมชน ให้ครบ 84 ตำบล
    เพื่อเป็นการเทิดพระเกียรติพระบาทสมเด็จพระเจ้าอยู่หัว
    เนื่องในวโรกาสทางเจริญพระชนมายุครบ 84 พรรษา ในปี 2554

-   “โครงการพัฒนาและรณรงค์การใช้หญ้าแฝกอันเนื่องมาจากพระราชดำริ” ร่วมกับ
    มูลนิธิชัยพัฒนา
    สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ
    (สำนักงาน กปร.) และกรมพัฒนาที่ดิน โดยดำเนินการปลูก ส่งเสริมการปลูก
    เผยแพร่ความรู้เกี่ยวกับหญ้าแฝก จัดอบรมการออกแบบผลิตภัณฑ์จากใบหญ้าแฝก
    และจัดการประกวด ซึ่งแบ่งเป็น 3 ประเภทคือ ประเภทการปลูก ประเภทส่งเสริมการปลูก
    และ ประเภทการออกแบบผลิตภัณฑ์ และ/ หรือสิ่งประดิษฐ์ใหม่จากใบหญ้าแฝก
    โดยได้รับความสนใจจากเยาวชน บุคคลทั่วไป สถานศึกษา และหน่วยงานภาครัฐ ส่ง
    ผลงานเข้าประกวด 379 ผลงาน และมีผลงานได้รับรางวัลทั้งสิ้น 49 รางวัล

-   “สวนสมุนไพรสมเด็จพระเทพรัตนราชสุดาฯ สยามบรมราชกุมารี” จังหวัดระยอง ปตท.
    ได้จัดทำเป็นแหล่งท่องเที่ยวเชิงอนุรักษ์ที่เป็นศูนย์รวมแห่งการเรียนรู้สมุนไพรกว่า 260 ชนิด
    เป็นสถานที่ออกกำลังกายและทำกิจกรรมต่างๆ ของชุมชน อาทิ ร้านอาหาร,
    ร้านขายของที่ระลึก , ห้องนวดสมุนไพรและตลาดนัดชุมชน โดยปี 2551 มีผู้ใช้บริการประมาณ
    250,000 คน สร้างรายได้ให้แก่ชุมชนกว่า 9 ล้านบาท

-   “โครงการวิจัยด้านความหลากหลายทางชีวภาพ” โดยร่วมกับ
    โครงการพัฒนาองค์ความรู้และศึกษานโยบายการจัดการทรัพยากรชีวภาพในประเทศไทย
    (BRT) และชุมชนในพื้นที่
    ศึกษาระบบนิเวศและความหลากหลายทางชีวภาพในพื้นที่ใกล้โรงแยกก๊าซขนอม
    จากชายฝั่งทะเลถึงป่าเมฆบนยอดเขานัน ทำให้พบความอุดมสมบูรณ์ในพื้นที่
    ควรค่าแก่การอนุรักษ์ ศึกษาเรียนรู้ และยังได้ร่วมกับชุมชนในตำบลห้วยเขย่ง อำเภอทองผาภูมิ
    จังหวัดกาญจนบุรี ในการจัดทำเส้นทางศึกษาแหล่งศึกษาธรรมชาติ พุหนองปลิง
    ให้เป็นศูนย์เรียนรู้และท่องเที่ยวเชิงนิเวศ ระดับชุมชน
    ซึ่งคาดว่าจะสามารถเปิดดำเนินการได้ในปี 2552

พลังที่ยั่งยืนเพื่อการศึกษาของเยาวชนไทย.. สร้างอนาคตของชาติ

-   โครงการโรงเรียนในฝัน พัฒนาศักยภาพสถานศึกษาที่ ปตท.ให้การดูแล 3 แห่ง ตั้งแต่ปี 2547
    จนสิ้นสุดโครงการในปี 2551 ได้แก่ โรงเรียนเสด็จวนชยางค์กูลวิทยา จ.ลำปาง
    โรงเรียนบ่อไร่วิทยาคม จ.ตราด และ โรงเรียนชุมชนบ้านบางโหนด จ.นครศรีธรรมราช
    ให้สามารถเป็นสถาบันการศึกษาตัวอย่างของเยาวชนอย่างแท้จริง โดยทั้ง 3 โรงเรียน
    สามารถผ่านเกณฑ์การประเมินจากกระทรวงศึกษาธิการ ได้รับการประกาศเป็น
    “โรงเรียนต้นแบบ” สำหรับการพัฒนาโรงเรียนอื่นๆในโครงการฯ
    และในปีที่ผ่านมาได้มีการจัดทำคู่มือการพัฒนาระบบการบริหารจัดการโรงเรียน
    พร้อมอบรมครูแกนนำเพื่อให้สามารถขยายผลสู่คุณภาพครูทั้งโรงเรียนได้ด้วยตนเองต่อไป

-   โครงการจัดสร้าง “อาคารเรียนและห้องสมุด ปตท.”
    พร้อมมอบทุนการศึกษาและสื่อการเรียนรู้ โดยปี 2551 ได้จัดสร้าง อาคารเรียนแห่งที่ 16
    และ ห้องสมุด ปตท. “พลังไทย เพื่อไทย” แห่งที่ 23 ณ  โรงเรียนชุมชนบ้านขอนขว้าง
    จ.ปราจีนบุรี จัดสร้าง อาคารเรียนแห่งที่ 17 ณ โรงเรียนสุวรรณคีรี จ.ฉะเชิงเทรา
    มอบเงินสนับสนุนการจัดสร้าง อาคารเรียนอนุบาล ณ บ้านม่วงโพรง ต. เขาหินชัย
    จ.ฉะเชิงเทรา มอบทุนการศึกษาต่อเนื่องเป็นปีที่ 13 จำนวน 830 ทุน
    แก่เยาวชนตั้งแต่ระดับประถมศึกษาถึงอุดมศึกษาจากสถานศึกษาในพื้นที่รอบหน่วยงาน ปตท.
    ทั่วประเทศ และแนวท่อส่งก๊าซธรรมชาติ

-   โครงการเผยแพร่ความรู้ 5ส สู่โรงเรียน อบรมและแนะแนวการทำกิจกรรม 5ส
    ในโรงเรียนที่อยู่ในพื้นที่แนวท่อก๊าซ ปตท. รวม 19 แห่ง
    พร้อมทั้งจัดการอบรมทบทวนความรู้และการทำ 5ส สำหรับโรงเรียนใน โครงการ “ปตท.
    เสริมสร้างคุณภาพชีวิตสู่เยาวชน (5ส โรงเรียน)” ซึ่งอยู่ในพื้นที่รอบสำนักงานคลัง ปตท.
    ทั่วประเทศ รวม 40 แห่ง และประเมินผลความสำเร็จของโครงการฯ ในปี 2551
    โดยมีโรงเรียนที่รับรางวัลชนะเลิศ ได้แก่ โรงเรียนเสด็จวนชยางค์กูลวิทยา จ.ลำปาง,
    โรงเรียนสามัคคีรถไฟ จ.นครราชสีมา, โรงเรียนวัดบางใบไม้ จ.สุราษฎร์ธานี และ
    โรงเรียนบ้านกาศเมฆ จ.ลำปาง พร้อมทั้งจัดตั้ง “ศูนย์เผยแพร่กิจกรรม 5 ส โรงเรียน
    บริษัท ปตท. จำกัด (มหาชน)” แห่งที่ 5 และ 6 ณ โรงเรียนบ้านกาศเมฆ จ.ลำปาง และ
    โรงเรียนวัดบางใบไม้ จ.สุราษฎร์ธานี ตามเงื่อนไขที่โรงเรียนได้รับรางวัลชนะเลิศติดต่อกัน
    3 ปี

-   โครงการค่ายเยาวชน เพื่อสนับสนุนความรู้นอกห้องเรียน
    และการฝึกทักษะเฉพาะทางที่เยาวชนสนใจ อาทิ ค่ายเยาวชนอนุรักษ์พลังงาน Generation
    P ซึ่งจัดต่อเนื่องเป็นปีที่ 11 โดยนำเยาวชนจากสถานศึกษาทั่วประเทศ รวม 80 คน จาก 20
    โครงการที่ผ่านการพิจารณาแผนงานภายใต้แนวคิด “พลังงานใหม่ พลังพอเพียง
    จากโรงเรียนสู่ชุมชน” มารับความรู้จากวิทยากรและฐานกิจกรรมต่างๆ
    เพื่อนำไปประยุกต์ใช้ในโครงการฯ ที่นำเสนอเป็นระยะเวลา 6 เดือน โดย โครงการ
    “เปลี่ยนลมให้เป็นพลังงานทดแทน” โรงเรียนเมืองพลพิทยาคม จ.ขอนแก่น
    ได้รับรางวัลชนะเลิศ และกลุ่มเยาวชนผู้ดำเนินโครงการฯ จะได้รับทุนการศึกษา
    และสิทธิ์ในการเข้าศึกษาต่อใน คณะวิศวกรรมศาสตร์ มหาวิทยาลัยขอนแก่น

ค่าย Gassy Camp : มหัศจรรย์ก๊าซธรรมชาติ ครั้งที่ 5 ปตท.
เปิดโอกาสให้คณะนักเรียนในชั้นมัธยมศึกษาตอนปลาย 40 คน จากโรงเรียนในเขตพื้นที่แนวท่อก๊าซฯ
รวม 12 จังหวัด
มาเข้าร่วมกิจกรรมศึกษาเรียนรู้เกี่ยวกับความเป็นมาและประโยชน์ของก๊าซธรรมชาติ ณ
ศูนย์ปฏิบัติการชลบุรี และโรงแยกก๊าซธรรมชาติระยอง

ค่ายปิโตรแชมป์.. สู่แชมป์ปิโตร นำเยาวชน 56 คน จากโรงเรียนในเขตพื้นที่อุตสาหกรรม
จ.ระยอง เข้าร่วมกิจกรรมการเรียนรู้ในโลกพลังงานและปิโตรเคมี
โดยมอบทุนการศึกษาระดับปริญญาตรี ในมหาวิทยาลัยเทคโนโลยีพระจอมเกล้าธนบุรี
ให้แก่เยาวชนที่ผ่านการคัดเลือกรวม 7 คน เพื่อสร้างคนเก่งเมืองระยอง
พร้อมเป็นบุคลากรสาขาวิศวกรรมเคมีต่อไป รวมทั้งจัดทำโครงการเยาวชนรู้เท่าทันสารเคมี
เพื่อเสริมสร้างความรู้เข้าใจเรื่องสารเคมีให้แก่เยาวชนในพื้นที่อุตสาหกรรม จ.ระยอง
แนะนำวิธีป้องกันและปฏิบัติตัวอย่างถูกต้องเมื่อเกิดอุบัติภัย

-   โครงการประกวดนวัตกรรมสิ่งประดิษฐ์ ปีที่ 2 ในชื่อโครงการ “ปตท. คลังนักคิด
    สิ่งประดิษฐ์เพื่อชุมชน” ชิงถ้วยพระราชทาน สมเด็จพระเทพรัตนราชสุดา สยามบรมราชกุมารี
    เพื่อสนับสนุนนิสิตนักศึกษาและประชาชนทั่วไป ได้สร้างสรรค์ผลงานที่เหมาะสมกับ
    “วิถีชีวิตพอเพียง” สำหรับชุมชน และสามารถใช้งานได้จริง โดย นักศึกษาจาก
    วิทยาลัยการอาชีพนางรอง และ อาจารย์จาก
    มหาวิทยาลัยเทคโนโลยีพระจอมเกล้าเจ้าคุณทหารลาดกระบัง
    คว้ารางวัลชนะเลิศจากสิ่งประดิษฐ์
    “กระเช้าเครื่องเกี่ยวข้าวด้วยเครื่องตัดหญ้าจากจานโรตารี่” และ
    “เครื่องผ่าหลังลอกเส้นดำและปอกเปลือกกุ้งระบบอัตโนมัติ”

-   โครงการ PTT Idea Maker Award ชิงถ้วยประทานจาก พระเจ้าวรวงศ์เธอ
    พระองค์เจ้าโสมสวลี พระวรราชาทินัดดามาตุ
    โดยจัดประกวดภาพยนตร์สารคดีสร้างสรรค์ความยาว 3 นาที และข้อความโฆษณาในหัวข้อ
    “พลังที่ยั่งยืน เพื่อไทย” เปิดโอกาสให้เยาวชนในระดับอุดมศึกษาแสดงความสามารถ
    และเสริมสร้างประสบการณ์ในการทำงานจริงร่วมกับผู้เชี่ยวชาญในแวดวงโฆษณา
    ซึ่งทีมนักศึกษาจากคณะนิเทศศาสตร์ มหาวิทยาลัยรังสิต
    ได้รับรางวัลชนะเลิศประเภทภาพยนตร์สารคดี และ นักศึกษาจากคณะนิเทศศาสตร์
    มหาวิทยาลัยกรุงเทพ ได้รับรางวัลประเภทข้อความ

พลังที่ยั่งยืนด้วยศิลปวัฒนธรรม... สร้างไทยตระการ

-   การประกวดศิลปกรรม ปตท. ครั้งที่ 23 ในหัวข้อ “หยุดโลกร้อน เพื่ออนาคต” ร่วมกับ
    มหาวิทยาลัยศิลปากร และมีการจัดประกวดศิลปกรรม ปตท. เยาวชนระดับภูมิภาคร่วมกับ
    มหาวิทยาลัยเชียงใหม่ เป็นปีที่ 8 มหาวิทยาลัยทักษิณ เป็นปีที่ 5 และ มหาวิทยาลัยขอนแก่น
    เป็นปีที่ 3  โดยมีเยาวชน นักศึกษา ประชาชน ให้ความสนใจเข้าร่วมกิจกรรมเป็นจำนวนมาก

-   สืบทอดประเพณีล้านนา ผ่าน “ค่ายเยาวชน ปตท. อนุรักษ์ประเพณีตีก๋องปู่จา” ปตท. ร่วมกับ
    จังหวัดลําปาง จัดกิจกรรมต่อเนื่องเป็นครั้งที่ 6 เพื่อนำเยาวชนลำปางกว่า 130 คน จาก 13
    อำเภอของจังหวัดลำปาง เข้าค่ายสืบสานความรู้และวิธีการตีก๋องปู่จาจากพ่อครูกลอง
    เพื่อสร้างคนรุ่นใหม่ให้สืบทอดประเพณีและวัฒนธรรมอันดีงามนี้สืบไป

พลังที่ยั่งยืนด้วยการกีฬา.. สร้างนักกีฬาไทย

-   สนับสนุนกองทุนพัฒนาการกีฬาแห่งชาติ เพื่อส่งเสริมมาตรฐานการกีฬาของชาติ
    สนับสนุนการกีฬาทั้งในระดับภูมิภาคจนถึงระดับสากล
    สร้างนักกีฬารุ่นใหม่ให้พร้อมเป็นบุคคลากรในวงการกีฬาสร้างชื่อเสียงให้แก่ประเทศไทยต่อไป
    โดยให้การสนับสนุนผ่าน สมาคมเทนนิสแห่งประเทศไทยในพระบรมราชูปถัมภ์ และ
    ลอนเทนนิสสมาคมแห่งประเทศไทยในพระบรมราชูปถัมภ์  ต่อเนื่องเป็นปีที่ 5 รวมทั้งสนับสนุน
    สมาคมมวยปล้ำสมัครเล่นแห่งประเทศไทยและสมาคมยกน้ำหนักสมัครเล่นแห่งประเทศไทย ด้วย

-   สนับสนุนการจัดแข่งขันกอล์ฟ Royal Trophy ชิงถ้วยพระราชทานสมเด็จพระเจ้าอยู่หัว
    เพื่อส่งเสริมการแข่งขันระดับสากลโดยมีนักกีฬาจากภูมิภาคเอเชียและยุโรปเข้าร่วมการแข่งขันที่จัดขึ้น
    ณ ประเทศไทย อันเป็นการสร้างชื่อเสียงมาตรฐานการกีฬาและสนามแข่งขันของไทย

-   สนับสนุนการจัดแข่งขันเทนนิสระดับชาติ
    พัฒนาศักยภาพและยกระดับมาตรฐานนักกีฬาเยาวชนและบุคคลให้เทียบเท่านักกีฬาอาชีพระดับสากล
    อาทิ การแข่งขันเทนนิสชาย  ATP Thailand Open 2008 การแข่งขันเทนนิสอาชีพ พีทีที
    จูเนียร์ แชมเปี้ยนชิพส์ 2008, พีทีที แชมเปี้ยนชิพส์ 2008, พีทีที เทนนิส จูเนียร์
    มาสเตอร์คัพ, พีทีที เทนนิส มาสเตอร์คัพ

-   สนับสนุนการแข่งขันฟุตบอล “พีทีที ไทยแลนด์ พรีเมียร์ลีก 2008”
    ในฐานะผู้สนับสนุนหลักต่อเนื่องเป็นปีที่ 2 
    เพื่อสร้างโอกาสในการพัฒนานักกีฬาฟุตบอลอาชีพของไทยสู่ระดับโลก
    และช่วยพัฒนามาตรฐานกีฬาฟุตบอลของประเทศทั้งระบบ
    ซึ่งทีมชนะเลิศจะได้เป็นตัวแทนประเทศไทยเข้าร่วมการแข่งขันระดับสากลต่อไปด้วย

-   สนับสนุน “ขอนแก่นมาราธอนนานาชาติ” โดย ปตท. เป็นผู้สนับสนุนหลักอย่างต่อเนื่องตลอด 6
    ปี เพื่อยกระดับการกีฬาในประเทศสู่มาตรฐานสากล สร้างนักกีฬารุ่นใหม่ให้แก่ประเทศ
    และสร้างชื่อเสียงแก่ประเทศไทยในฐานะสถานที่จัดการแข่งขันระดับสากล

-   การแข่งขัน “พีทีที กรุ๊ป มินิ-ฮาล์ฟ มาราธอน ครั้งที่ 2”
    เส้นทางสวนสมุนไพรสมเด็จพระเทพรัตนราชสุดาฯ ตำบลมาบข่า จ.ระยอง
    ส่งเสริมการสร้างสุขภาพของประชาชน 
    และนำรายได้จากการสมัครเข้าแข่งขันเป็นทุนการศึกษาของเยาวชนในท้องถิ่น 

นอกจากนี้ ปตท. ยังเปิดโอกาสให้พนักงาน ปตท. และครอบครัว
ได้มีส่วนร่วมแสดงความรับผิดชอบต่อสังคมในกิจกรรมต่างๆ ร่วมหน่วยงานและชุมชน อาทิ

-   โครงการ“ร่วมใจคืนทะเลสวยเพื่อการท่องเที่ยวที่ยั่งยืนเคียงคู่หมู่เกาะช้างและทางเชื่อมโยง”
    ร่วมกับ องค์การบริหารการพัฒนาพื้นที่พิเศษเพื่อการท่องเที่ยวที่ยั่งยืน
    ในการนำพนักงานเข้าร่วมกิจกรรมเก็บขยะใต้ทะเลเกาะช้าง
    เพื่อรักษาระบบนิเวศและธรรมชาติ

-   กิจกรรม “ครอบครัว ปตท. รักษ์ป่าชายเลน” ส่งเสริมให้พนักงาน ปตท.
    และครอบครัวร่วมสร้างพื้นที่สีเขียวแก่ประเทศ ด้วยการร่วมกิจกรรมปลูกป่าชายเลน ณ
    ศูนย์ศึกษาเรียนรู้ระบบนิเวศป่าชายเลนสิรินาถราชินี

-   กิจกรรม “พื้นที่สีเขียว” โดยรณรงค์ให้พนักงาน ปตท.
    ในส่วนภูมิภาคร่วมกันปลูกต้นไม้ในบริเวณสำนักงานเพื่อลดภาวะโลกร้อน

-   กิจกรรม “รวมใจภักดิ์.. รักษ์สิ่งแวดล้อม” โดยพนักงาน ปตท. และประชาชนทั่วไป
    ได้ร่วมปลูกป่า ซ่อมฝายชะลอน้ำ ณ แปลงปลูกป่า FPT พิเศษบริเวณแนวท่อส่งก๊าซไทย-พม่า
    บ้านเหมืองปิล๊อก อ.ทองผาภูมิ จ.กาญจนบุรี

ปตท. ตระหนักถึงคุณค่าของ“พลัง” อันเกิดจากจากความกลมเกลียว รู้รัก สามัคคี
ร่วมแรงร่วมใจกันแก้ไขปัญหา และ หลอมรวมจิตใจของทุกคน ทุกฝ่ายเข้าด้วยกัน จนก่อเกิดเป็น
“พลังที่ยั่งยืนเพื่อสังคมไทย” ตลอดไป